text:
প্রধানমন্ত্রীগী লোইশঙ
পি.এম.না এস.পি.আই.সি. এম.এ.সি.এ.ৱাই.গী মালেমগী কনভেন্সন্দা ৱা ঙাংখ্রে
মীওই কোতি ১৩০না পুল্লপ পুল্লকপা মতমদা ঈশৈ ওইরকইঃ পি.এম.
ঈশৈ নোংমাই অসিনা লৈবাক অসিগী অপুনবা মপাঙ্গলগী হৌরকফম্নি হায়না পি.এম.না হায়খি
Posted On:
01 JUN 2020 7:46PM by PIB Imphal
প্রধান মন্ত্রী শ্রী নরেন্দ্র মোদীনা ঙসি স্পিক মেকেগী মালেমগী ওইবা কনভেন্সন্দা ভিদিও কনফরেন্সকী খুত্থাংদা ৱা ঙাংখ্রে।
অসিগুম্লবা লুরবা মতম অসিদা ঈশৈ নোংমাইগী মীওইশিংনা ৱাখল নীংহন্নদনা লৈববু প্রধান মন্ত্রীনা থাগৎপা ফোংদোক্লি অমসুং কনভেন্সন অসিগী মপুং ওইবা পান্দমদি কোবিদ-১৯না নহাশিংদা ৱাহল্লিবা অসি খরদা ওইরবসু কোক্নবনি।
পুৱারিদা লান অমসুং অৱা-অনা তাবা মতমদা ঈশৈ নোংমাইনা পুক্নিং ইথিল হাপখিবা অমসুং মীয়াম্বু পুন্সিনখিবশিংবু নৌহৌননা মহাক্না মীয়ামদা নীংশিংহনখি।
কবি, শৈশকপা অমসুং আর্তিস্তশিংনা অসিগুম্বা মতমসিদা মীয়ামদা থৌনা হাপ্নবা ঈশৈ অমসুং শৈরেং কয়া ইখি হায়না মহাক্না হায়খি।
মালেম অসিনা মীৎনা উবা ঙমদবা য়েক্নবা অমগা লান্থেংনরিবা অসিদা শৈশকপশিং, শৈরেংবশিংনা ঈশৈ কয়া ইদুনা মীয়ামগী থাজবা হেনগৎহল্লি হায়না প্রধান মন্ত্রীনা হায়খ্রে।
লৈবাক অসিনা লায়চৎ অসিবু লান্থেংনবা অসিদা ইথিল হাপ্নবা মীয়াম কোতি ১৩০না পুল্লপ পুন্দুনা খুবাক খুখিবা, কাংশি খিংখিবা অমসুং মোইবুং খোঙখিববু প্রধান মন্ত্রীনা মীয়ামদা নৌহৌননা নীংশিংহনখি।
করিগুম্বা মীয়াম কোতি ১৩০না পুল্লপ পুন্দুনা মান্নবা ৱাখল অমগা লোয়ননা থোক্লকপা মতমদা ঈশৈ ওল্লি হায়না মহাক্না হায়খি।
ঈশৈ নোংমাইদা তান চান্নবা অমসুং থকশি খাসিগী তঙাই ফদবা লৈবগুম্না লায়চৎ অসি থেংনবদসু মসিগা চপ মান্ননা লৈবাক মীয়াম্না থকশি খাসি নায়বসিসু তঙাই ফদে হায়না মহাক্না হায়খি।
হন্দক্কী চহীসিগী স্পিক মেকে কনভেন্সন্সিদা য়াওরিবা নেচর ৱাল্ক, হেরিতেজ ৱাল্ক, খোরিলোল অমসুং অশেংবা চিঞ্জাক্কা লোয়ননা য়োগ অমসুং নাদ য়োগগী মচলশিংবু মহাক্না থাগৎখি।
নাদ য়োগগী মতাংদা শন্দোক্না তাক্লদুনা মহাক্না ভারত্তা নাদ হায়বসি ঈশৈ নোংমাই অমসুং পাঙ্গলগী হৌরকফম্নি হায়না মহাক্না হায়খি।
নাদনা মসিগী খ্বাইদগী অৱাংবা থাক নত্ত্রগা ব্রহমান্দ অসি ঐখোয়না য়োগ অমসুং ঈশৈ নোংমাইগী খুত্থাংদা ঐখোয়গী নুংগী ওইবা পাঙ্গল শক্তি চাং নায়হনবা মতমদা য়ৌই হায়না মহাক্না হায়খি।
মরম অসিনা ঈশৈ নোংমাই অমসুং য়োগদা মেদিতেসন অমসুং ৱাখলগী ইথিল পীবা ঙম্বগী মতিক য়াওরিবনি অমসুং অনিমকসি পাঙ্গলগী অচৌবা হৌরকফম অমনি হায়না প্রধান মন্ত্রীনা মখা তাখি।
প্রধান মন্ত্রীনা হায়খিবদা ঈশৈ নোংমাই অসি হরাওবগী হৌরকফম ওইবতা নত্তনা মীওইবগী সেবা অমসুং অরানবা তৌখিবগী চুম্থোক্নবা পাম্বৈ অমসু ওই।
ঐখোয়গী লৈবাকসিদা মীওইবা খুন্নাইগী তেংবাংবদা মপুন্সি কত্থোকখিবা ঈশৈ নোংমাই তৌবা মীওই কয়া অমসু লৈখ্রে হায়না মহাক্না হায়খি।
অরিবা কলা অমসুং ঈশৈ নোংমাইগা হৌজিক্কী মতমগী তেক্নোলোজীগা পুন্সিনবা অসিসু মতম অসিদা য়াম্না পাম্নরক্লি হায়না মহাক্না হায়খি।
লম অমসুং লোনগী পলবু কান্থোক্তুনা ঙসিদি ঈশৈ নোংমাইনা ‘এক ভারত শ্রেষ্ঠা ভারত’কী ৱাখল্লোনবু হেন্না চেৎশিনহল্লে হায়না মহাক্না হায়খি।
মীওই কয়া অমনা মখোইগী হৈজবীগী খুত্থাংদা সোসিএল মিদীয়াদা অনৌবা ৱারোল কয়া পীদুনা কোরোনাগা লান্থেংনরিবসিদা ইনোৎ হাপ্পগীদমক প্রধান মন্ত্রীনা থাগৎপা ফোংদোরক্লি।
কনভেন্সন অসিনা ঐখোয়না কোরোনা ভাইরস্কা লান্থেংনরিবা অসিদা অনৌবা লম্বী অমা পীরগনি হায়না প্রধান মন্ত্রীনা হায়খি।
***
(Release ID: 1628594)
Visitor Counter : 85
Read this release in:
Punjabi
,
English
,
Urdu
,
Marathi
,
Hindi
,
Bengali
,
Assamese
,
Gujarati
,
Odia
,
Tamil
,
Telugu
,
Kannada
,
Malayalam


c: text/html

text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯: লান্না থাজনবশিং অমদি অচুম্বশিং
ভারত্তা মতম হেল্লবা ভেক্সিনশিং কাপ্পে হায়না মীদিয়াগী রিপোর্তশিংদা ক্লেম তৌরিবসি অরানবনি অমসুং লান্না লমজিংবনি
সি.দি.এস.সি.ও.না মাংজৌননা কোভেক্সিন অমসুং কোবিশিল্দ ভেক্সিনশিংগী শেল্ফ লাইফ অদু মথংশিৎনা থা ১২ অমসুং থা ৯দা শাংদোক্নবগী অয়াবা পীখ্রে
Posted On:
03 JAN 2022 4:12PM by PIB Imphal
নেস্নেল কোবিদ-১৯ ভেক্সিনেশন প্রোগ্রামগী মখাদা ভারত্তা মতম হেল্লবা ভেক্সিনশিং কাপ্পে হায়না মরাল শিরদুনা মীদিয়াদা রিপোর্ত খরা শন্দোকখি। মসি অরানবনি অমসুং লান্না লমজিংবনি অমসুং মপুং ফাদবা পাউদা য়ুমফম ওইবনি।
২০২১গী ওক্তোবর ২৫দা সেন্ত্রেল দ্রগস স্তেন্দার্দ কন্ত্রোল ওর্গনাইজেশন (সি.দি.এস.সি.ও.)না এম./এস. ভারত বায়োতেক ইন্তর্নেস্নেল লিমিতেদকী লেতর নম্বর: BBIL/RA/21/567গী পাউখুম ওইনা কোভেক্সিন (ভাইরিয়োন পুল্লপ, এক্তিবেত তৌদবা কোরোনাভাইরস ভেক্সিন)গী শেল্ফ লাইফ অদু থা ৯দগী ১২ ফাওবা শাংদোক্নবগী অয়াবা পীখ্রে। মসিগা চপ মান্ননা, কোবিশীল্দগী শেল্ফ লাইফসু থা ৬তগী থা ৯ফাওবা ২০২১গী ফেব্রৱারী ২২দা নেস্নেল রেগুলেতরনা শাংদোকখ্রে
ভেক্সিন মেন্যুফেকচররশিংনা তৌখিবা মপুং ফাবা এনালিসিস অমসুং স্তেবিলিতী স্তদী দেতাগী একজামিনেশনদা য়ুমফম ওইদুনা নেস্নেল রেগুলেতরনা ভেক্সিনশিংগী শেল্ফ লাই অসি শাংদোকখিবনি।
*****
(Release ID: 1787220)
Visitor Counter : 94
Read this release in:
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Tamil
,
Telugu
,
Kannada
,
Malayalam

robotstxt: allowed

filter: keep


text:
জনুৱারী তাং ৩০ অসি থানা পৃথিবীগী মনাকতা খ্বাইদগী নক্না লৈবা নুমিৎনি। মসিমক্নবু জনুৱারী তাং ৩১গী পূর্ণিমা অসিবু সুপারমুন হায়নরিবনি। ইংলিস কেলেন্দারগী মতুং ইন্না থা অমদা করিগুম্বা পূর্ণিমা অনিরক ওইরবদি অনিশুবা পূর্ণিমা অদুবু ব্লু-মুন হায়রগা খঙনৈ।চহী ১৯গী মনুংদা অসিগুম্বা ব্লু-মুন অসি তরেৎলক ওইবগী পাউদম লৈরি। অদুবু ব্লু-মুন হায়রগা থাবু হিগোক মচু ওইনা উবগী ৱাফমদি নত্তে। ঙসি জনুৱারী তাং৩১ য়ুমশাকৈশা নুমিৎকী নুংথিল পুং ৫ মিনিট ১৮ দগী থাদা গ্রহন লাকপা হৌগনি। পুং ৬ মিনিট ২১ দগী মপুঙ ফাবা চন্দ্রগ্রহন উবা ফংগনি। মপুং ফাবা থাগী গ্রহন অসি পুং ৭ কা মিনিট ৩৮ ফাওবা চৎথরগা পুং ৮ গা মিনিট ৪২ দা থানা পৃথিবীগী মরুমদগী অসুম-অসুম থোকখিগনি। ৱাফম অমনা মপুঙ ফাবা চন্দ্রগ্রহন অসি থোকপা মতমদা নুমিৎকী মঙালগী মচু তরেৎকী মনুংদা খামেন মচু অমসুং হিগোক মচুনা খ্বাইদগী হেন্না অদুগা অঙাংবা অমসুং কমলা মচুনা খ্বাইদগী লিক্না চাইথোকপা থেংনৈ। হায়রিবা অঙাংবা অমসুং কমলা মচু অসি পৃথিবীগী নুংশিৎকী কুয়োমদগী থক্তোরক্লগা থাগী লৈমায়দা তাবা উবা ফংগনি। থৌওং মসিনা থাবু পৃথিবীদগী য়েংবদা ঈ মচু হায়রপ চঙনা উহল্লি। মসিবুনি ঐখোয়না ব্লাদ মুন হায়নরিবসি।
লখিপুরওনলাইন গী ফেসবুক পেজ লাইক তৌবিউ।


text:
প্রধানমন্ত্রীগী লোইশঙ
পি.এম.না স্বামিত্ব স্কীমগী মখাদা ই-প্রোপর্তী কার্দ য়েন্থোকপগী থৌরম হৌদোকখ্রে
পোপর্তীগী মপু লাখ ৪.০৯দা মখোয়গী ই-পোপর্তী কার্দশিং পীখ্রে
পি.এম.না নেস্নেল পঞ্চায়ত এৱার্দ ২০২১সু লান্থোকখ্রে
কোরোনাগী মেনেজমেন্তদা পঞ্চায়তনা লৌরিবা থৌদাংশিংবু থাগৎপা ফোংদোকখ্রে
লুরবা তানফম অসিদা ইমুং অমত্তা চরা হেলহন্দবা হায়বা অসি ঐখোয়গী ইথৌদাংনি: পি.এম.
প্রধান মন্ত্রী গরীব কালয়ান আন্না য়োজনা থা অনি চুপ্না বেনেফিসরী করোর ৮০দা লেম্না রাসন পীগনি, সেন্তরনা স্কীম অসিদা করোর ২৬,০০০ হেন্না চাদিং তৌরি: পি.এম.
সেন্তরনা খুঙ্গংশিং অসিবু মখোয়গী পোলিসী অমসুং খোঙথাং কয়া অমগী ময়াইদা থম্লি: পি.এম.
ভারত সরকারনা অমুক্তা তৌখিদ্রিবা মওংদা লুপা করোর লাখ ২.২৫ অমা পঞ্চায়েত্তা পীখ্রে। মসিনা থবক শেংনা তৌবগী থাজবা অমা চাওনা পীরি: পি.এম.
Posted On:
24 APR 2021 1:54PM by PIB Imphal
প্রধান মন্ত্রী, শ্রী নরেন্দ্র মোদীনা নেস্নেল পঞ্চায়ত রাজ নুমিৎতা স্বামিত্ব স্কীমগী মখাদা ই-প্রোপর্তী কার্দ য়েন্থোকপগী থৌরম ঙসি ভিদিও কনফরেন্সকী খুত্থাংদা হৌদোকখ্রে। থৌরম অসিদা পোৎকী মপু ওইরিবা মীওই লাখ ৪.০৯দা মখোয়গী ই-প্রোপর্তী কার্দ য়েন্থোকখি, হায়রিবা অসিনা লৈবাক অসিদা স্বামিত্ব স্কীম অসি মথৌ তৌরি হায়বা খুদম অমা পীগনি। য়ুনিয়ন মিনিস্তর শ্রী নরেন্দ্র সিংহ তোমারসু থৌরম অসিদা শরুক য়াখি। চীফ মিনিস্তরশিং অমসুং মরী লৈনবা স্তেতশিংগী পঞ্চায়ত রাজগী মিনিস্তরশিংসু শরুক য়াখি।
প্রধান মন্ত্রীনা হায় মদুদি পঞ্চায়ত রাজ নুমিৎ অসি ভারতকী খুঙ্গংশিং অসি হন্না শেমগৎ-শাগৎপা অসিদা ঐখোয় ইশানা ৱাশক হন্না লৌবগী থৌরম অমনি। হায়রিবা অসি ঐখোয়গী গ্রাম পঞ্চায়তশিংনা তৌখিবা থোইদোকপা থবকশিং অসিদা শকখঙবা অমসুং থাগৎপা ফোংদোকপা নুমিৎনি।
पंचायती राज दिवस का ये दिन ग्रामीण भारत के नवनिर्माण के संकल्पों को दोहराने का एक महत्वपूर्ण अवसर होता है।
— PMO India (@PMOIndia) April 24, 2021
ये दिन हमारी ग्राम पंचायतों के योगदान और उनके असाधारण कामों को देखने, समझने और उनकी सराहना करने का भी दिन है: PM @narendramodi
প্রধান মন্ত্রীনা কোরোনা মেনেজমেন্তদা পঞ্চায়তকী থৌদাং অমসুং খুঙ্গংশিং অসিদা কোরোনা চংলকপা থিংবদা লৌরিবা লোকেলগী লুচিংবগী থৌওং অমসুং পাওজেল শন্দোকপা অসিদা থাগৎপা ফোংদোকখি। মহাক্না লায়চৎ অসিবু ভারতকী খুঙ্গংশিং অসিদগী লাপ্না থম্নবা হন্না হায়খি। শ্রী মোদীনা পঞ্চায়তশিংদা মতম-মতমগী পীরিবা লমজিং-লমতাকশিং অসি মপুং ফানা শিজিন্নবা হায়খি। মহাক্না নিংশিহনখি মদুদি হন্দক্তি ঐখোয়না ভেক্সিন অসি শীলদ তৌরে। ঐখোয়না খুঙ্গংগী মীওই খুদিংমক ভেক্সিন অসি কাপথোকপা অমসুং লৌখৎপা য়াবা চেকশিন-থৌরাং পুম্বা লৌখৎকনি হায়না মহাক্না থাজবা পীখি।
एक साल पहले जब हम पंचायती राज दिवस के लिए मिले थे, तब पूरा देश कोरोना से मुकाबला कर रहा था।
— PMO India (@PMOIndia) April 24, 2021
तब मैंने आप सभी से आग्रह किया था कि आप कोरोना को गांव में पहुंचने से रोकने में अपनी भूमिका निभाएं: PM @narendramodi
প্রধান মন্ত্রীনা মরুওইবা পীদুনা হায়খি মদুদি অসুক লুরবা তানফম অসিদা ইমুং অমত্তা চরা হেলহন্দবা হায়বা অসি ঐখোয়গী ইথৌদাংনি। মহাক্না খঙহনখি মদুদি প্রধান মন্ত্রী গরীব কালয়ান য়োজনাগী মখাদা লায়ররবা মীওই খুদিংমক মে অমসুং জুন থা অসি রাসন লেম্না ফংহনগনি। স্কীম অসিনা বেনেফিসরী করোর ৮০না কান্নবা ফংগনি অমসুং সেন্তরনা স্কীম অসিদা লুপা করোর ২৬,০০০ হেন্না চাদিং তৌরি।
इस मुश्किल समय में कोई भी परिवार भूखा ना सोए, ये भी हमारी जिम्मेदारी है।
— PMO India (@PMOIndia) April 24, 2021
कल ही भारत सरकार ने प्रधानमंत्री गरीब कल्याण योजना के तहत मुफ्त राशन देने की योजना को फिर से आगे बढ़ाया है।
मई और जून के महीने में देश के हर गरीब को मुफ्त राशन मिलेगा: PM @narendramodi
প্রধান মন্ত্রীনা স্তেত ৬তা স্বামিত্ব য়োজনা হৌদোকখিবা চহি অমখক্কী মনুংদা লাকখিবা শাফু অদু পনখি। স্কীম অসিগা মখাদা, খুঙ্গং পুম্বগী প্রোপর্তীশিং অসি দ্রোনগী মতেংনা য়েংশিনখি অমসুং মপুশিংদা প্রোপর্তী কার্দ য়েন্থোকখি। ঙসি অসিগুম্বা ই-প্রোপর্তী কার্দ অসি খুঙ্গং লিশিং ৫ হেনবগী মীওই লাখ ৪.০৯দা পীখি। স্কীম অসিনা খুঙ্গংশিংদা প্রোপর্তীগী চে-চাংশিং অসিদা তং-তাদবা অমা লৈরিবা অসি লৌথোক্তুনা অনৌবা থাজবা অমা লৈহল্লি অমসুং লায়রবশিংদগী লান্না তৌবা অমসুং করপসন তৌবগদী ঙাকথোকহল্লি। “অমরোমদা, স্কীম অসিনা লায়রবা সেক্সন সেক্যুরিতীগী থাজবা লৈবা অমসুং খুঙ্গং অমসুং মখোয়গী ইকোনোমীদা চাওখৎনবগী থৌরাং অমা লৈরি”, হায়না প্রধান মন্ত্রীনা হায়খি। মহাক্না স্তেতশিংদা সর্ভে ওফ ইন্দিয়াগা এম.ও.য়ু. সহি তৌননবা হায়জখি অমসুং মতাং লাকপদা স্তেতকী ৱায়েল হোংদোক্নবা হায়রি। মহাক্না বেঙ্কশিংদা অরাইবা মওংদা প্রোপর্তী কার্দ ফোর্মেৎ শেমদুনা য়াম্না লায়না লোন ফংহনবা য়ানবা হায়খি।
প্রধান মন্ত্রীনা হন্না হায়খি মদুদি ঐখোয়গী খুঙ্গংশিং অসিদা চাওখৎপা অমসুং কলচরেলগী লুচিংবা মতম পুম্বদা লোয়নদুনা লৈ। মরম অসিদগী, সেন্তরনা খুঙ্গংশিং অসি পোলিসী অমসুং চাওখৎ খোঙথাং কয়া অমগী ময়াইদা থম্লি। “ঐখোয়না হোৎরিবা অসি মতম অসিগী ইন্দিয়াগী খুঙ্গংশিং অসি তৌবা ঙম্বা অমসুং মরোমদোম লেপচবা ঙমগদবনি”, হায়না প্রধান মন্ত্রীনা হায়খি।
हमारे देश की प्रगति और संस्कृति का नेतृत्व हमेशा हमारे गाँवों ने ही किया है।
— PMO India (@PMOIndia) April 24, 2021
इसीलिए, आज देश अपनी हर नीति और हर प्रयास के केंद्र में गाँवों को रखकर आगे बढ़ रहा है।
हमारा प्रयास है कि आधुनिक भारत के गाँव समर्थ हों, आत्मनिर्भर हों: PM @narendramodi
প্রধান মন্ত্রীনা পঞ্চায়তকী থৌদাং হেনগৎলক্লিবা অসিগী খোঙথাংশিং অমমতং ওইনা পনখি। পঞ্চায়তশিং অসি অনৌবা রাইত ফংলে, মখোয়না ফাইবে-নেতকা শম্নরি। মখোয়না জল জীবন মিসন্দা থক্ননবা ঈশিংগী তেপ য়ুম্থোং খুদিংদা ফংহনবা অসি অরুবা থবক অমনি। মসিগা মান্ননা লায়ররবশিংদা পক্কা ভিল্লেজ পীবা নত্ত্রগা পঞ্চায়তকী মখাদা রুরেল ইম্প্লোইমেন্ত স্কীমশিং চৎনহনবা অসিসুনি। প্রধান মন্ত্রীনা পঞ্চায়তকী মরোমদোম ওইবা শেন-থুমগী চাওখৎলক্লিবা অসিগী মতাংদা হায়খি। শ্রী মোদীনা হায় মদুদি ভারত সরকারনা অমুক্তা তৌখিদ্রিবা মওংদা পঞ্চায়েত্তা লুপা করোর লাখ ২.২৫ পীখি। মসিনা একাউন্তদা ময়েক শেংবা অমা উবা ফংলি। প্রধান মন্ত্রীনা হায় মদুদি পঞ্চায়াতী রাজ মিনিস্ত্রী অসিনা ‘ই-গ্রাম স্বারাজ’গী খুত্থাংদা ওনলাইনগী পেমেন্ত লৈরগনি। মসিগা মান্ননা, ওনলাইন ওদিৎ তৌবগী ময়েক শেংনা থাজবা লৈরগনি। মহাক্না হায় পঞ্চায়ত কয়া অমা মখোয় মশানা পি.এফ.এম.এস.তা লিঙ্ক তৌরে অমসুং অতৈসু অথুবা মতমদা তৌনবা হায়রি।
নিং-খা তম্বগী ৭৫শুবা চহি চংলকপা অসি পল্লদুনা, প্রধান মন্ত্রীনা পঞ্চায়তশিংদা অৱাবা কয়া অমা মায়োক্নদুনা চাওখৎলোমদা চংশিন্নবা হায়খি। মহাক্না মখোয়গী খুঙ্গংশিং চাওখৎনবগী পান্দম থম্নবা অমসুং মসিবু পীখিবা মতম অদুদা য়ৌহন্নবা হায়খি।
Addressing a programme on #PanchayatiRajDiwas. Watch. https://t.co/8oZuBNWf37
— Narendra Modi (@narendramodi) April 24, 2021
স্বামিত্ব স্কীমগী মরমদা
স্বামিত্ব (সর্ভে ওফ ভিল্লেজ এন্দ মেপ্পিং ৱিথ ইম্প্রুবাইজ তেক্নোলোজী ইন ভিল্লেজ এরিয়াজ) অসি প্রধান মন্ত্রীনা ২০২০গী এপ্রিলগী ২৪দা সোসিও-ইকোনোমিক এম্পাৱর অমসুং সেলফ-রিলাইয়েন্ত রুরেল ইন্দিয়া চিংখৎনবা সেন্ত্রেল সেক্তর স্কীম অমা ওইনা হৌদোকখিবনি।স্কীম অসিনা রুরেল ইন্দিয়াবু মতমগা চুনবা মেপ্পিং অমসুং সর্বেয়িংগী তেক্নিকেল খুলাই শিজিন্নদুনা ওন্থোকপা ঙম্বগী শক্তি লৈরি। মসিনা খুঞ্জাশিংনা লোন ফংনবা অমসুং শেন-থুমগী কান্নবা ফংনবা লন শিজিন্নবা মখল অমনি। স্কীম অসিনা লৈবাক অসিগী খুঙ্গং চাওরাক্না লাখ ৬.৬২দা ২০২১-২০২৫কী মনুংদা য়ৌশিনগনি।
স্কীম অসিগী পাইলোৎ ফেজ অসি মহারাস্ত্র, কর্নাতকা, হারিয়ানা, উত্তর প্রদেশ, উত্তরাখন্দ, মধ্য প্রদেশ অমসুং পঞ্জাব অমসুং রাজস্থানগী স্তেতশিংদা ২০২০-২০২১গী মনুংদা হাপখিবনি।
*******
(Release ID: 1713776)
Visitor Counter : 100
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
মন্ত্রীমন্দল
‘এগ্রিকলচর ইনফ্রাস্ত্রকচর ফন্দ’গী মখাদা ফেসিলিতীশিংদা শেন থাদনবা সেন্ত্রেল সেক্তর স্কিম মন্ত্রীমন্দলনা অয়াবা পীখ্রে
Posted On:
08 JUL 2020 4:30PM by PIB Imphal
প্রধান মন্ত্রী শ্রী নরেন্দ্র মোদীনা থৌরম মপু ওইদুনা পাঙথোকখিবা কেন্দ্রগী মন্ত্রীমন্দলনা ঙসি অনৌবা ভারত পুম্বগী ওইবা সেন্ত্রেল সেক্তর স্কিম-এগ্রিকলচর ইনফ্রাস্ত্রকচর ফন্দ অমা অয়াবা পীখ্রে। স্কিম অসিনা শেন্দোয়দা তেংবাং পীবা অমসুং শেনথুমগী ঙাক্লৌগী মওংদা লৌরোক মতুংগী মেনেজমেন্ত ইনফ্রাস্ত্রকচরগী লৌখৎপা য়াবা প্রোজেক্তশিংদা মেদিয়ম-লোং তর্ম দেব্ত ফাইনান্সিংগী খুদোংচাবা পীগনি।
স্কিম অসিগী মখাদা, বেঙ্ক অমসুং ফাইনান্সিএল ইনস্তিত্যুৎশিংনা লুপা করোর লাখ ১গী শেনফম লোন ওইনা প্রাইমারী এগ্রিকলচরেল ক্রেদিত সোসাইতীশিং (পি.এ.সি.), মার্কেতিং কোওপরেতিব সোসাইতীশিং, ফার্মর প্রদ্যুসর্স ওর্গনাইজেসনশিং (এফ.পি.ও.), সেল্ফ হেল্প গ্রুপ (এস.ঐচ.জি.), ফার্মর্স জোইন্ত লাইএবিলিতী গ্রুপ্স (জে.এল.জি.), মল্তিপর্পজ কোওপরেতিব সোসাইতীশিং, এগ্রি-ওন্ত্রপ্রিন্যুরশিং, স্তার্তঅপশিং, এগ্গ্রিগেসন ইনফ্রাস্ত্রকচর প্রোভাইদরশিং অমসুং কেন্দ্রগী/স্তেতকী এজেন্সী নৎত্রগা লোকেল বোদীনা স্পোন্সর তৌবা পব্লিক প্রাইভেত পার্তনরসিপ প্রোজেক্তশিংদা পীগনি।
লোনশিং অসি চৎলিবা চহীসিদা লুপা করোর ১০,০০০ থাদোক্লগা অমদি লাক্কদৌরিবা চহী ৩সিদা চহীদা লুপা করোর ৩০,০০০গী চাংদা থোদোক্তুনা চহী মরি চুপ্না পীগনি।
হায়রিবা ফাইনান্সিং ফেসিলিতী অসিগী মখাদা পীবা লোন খুদিংমক্তা চহীদা চাদা ৩গী চাংদা য়াম্লবদা লুপা করোর ২ ফাওবগী চাংদা শেন্দোয়দা তেংবাং পীগনি। হায়রিবা তেংবাং অসি য়াম্লবদা চহী ৭ ফাওবা লৈগনি। মখা তানা অমুক, ক্রেদিত গরেন্তী ফন্দ ত্রস্ত ফোর মাইক্রো এন্দ স্মোল এন্তরপ্রাইজেস (সি.জি.তি.এম.এস.ই.)গী মখাদা ইলিজিবল ওইবা বোরোৱরশিংদা লুপা করোর ২ ফাওবগী লোনগী ক্রেদিত গরেন্তী কভর ফাইনান্সিং ফেসিলিতী অসিদগী ফংহনগনি। কভরেজ অসিগী শেনফম লৈঙাক্না থিগনি। এফ.পি.ও.শিংগী মতাংদদি ক্রেদিত গরেন্তী অসি দিপার্তমেন্ত ওফ এগ্রিকলচর, কোওপরেসন এন্দ ফারমর্স ৱেল্ফ্যার (দি.এ.সি.এফ.দব্লিউ.)গী এফ.পি.ও. প্রমোসন স্কিমগী মখাদা শেমবা ফেসিলিতীশিংদগী ফংবা য়াগনি।
ভারত লৈঙাক্তগী (জি.ও.আই.) বদজেতকী তেংবাং ওইনা ফংগদবা অপুনবা আউতফ্লো অসি লুপা করোর ১০,৭৩৬ ওইগনি।
হায়রিবা ফাইনান্সিং ফেসিলিতী অসিগী মখাদা লোন শিংগৎপদা মোরেতরিয়ম য়ামদ্রবদি থা ৬তগী হৌরগা য়াম্লবদা চহী ২ ফাওবা লৈগনি।
প্রোজেক্ত অসিনা ফার্ম অমসুং ফার্ম প্রোসেসিংদা য়ুম্ফম ওইবা থৌওংশিংদা ফোর্মেল ওইবা ক্রেদিত ফংহন্দুনা খুঙ্গংগী লমশিংদা মশিং য়াম্লবা থবক্কী খুদোংচাবা ফংহনগনি হায়না থাজরি।
এগ্রি ইন্ফ্রা ফন্স অসি ওনলাইন মেনেজমেন্ত ইন্ফোর্মেসন সিস্তেম (এম.আই.এস.) প্লেতফোর্ম অমগী খুত্থাঙদা চলাইগনি অমদি য়েংশিনগনি। মসিনা ক্বালিফাইদ ওইরবা এন্তিতী খুদিংমক্তা ফন্দ অসিগী মখাদা লোন থাবা ঙমহনগনি। ওনলাইন প্লেতফোর্ম অসিনা তোঙান তোঙানবা বেঙ্কশিংনা পীরিবা শেন্দোয়গী চাংগী মতাংদা তরু তরুবা শক্তম উৎপা, শেন্দোয়গী মতাংদা তেংবাং অমদি পীরিবা ক্রেদিত গরেন্তীগী ৱাফম য়াওনা স্কিমগী অকুপ্পা ৱারোলশিং, চে-চাং হন্থনা চঙবা, হেন্না থুনা অয়াবা পীবগী থৌওং অমসুং অতৈ স্কিমগী কান্নবশিংগা পুনশিনবনচিংবা কান্নবা কয়ামরুমসু পীগনি।
রিএল-তাইম ওইনা য়েংশিন্ননবা অমদি ফীদবেকশিং নীংথিনা লৌখৎনবা লৈবাক্কী, স্তেতকী অমদি দিস্ত্রিক্কী থাক্তা মোনিতরিং কম্মিতীশিং লিংখৎকনি ।
স্কিম অসুগী মতম শেনবা চহী ২০২০ দগী শেনবা চহী ২০২৯ (চহী ১০) ফাওবা ওইগনি।
******
(Release ID: 1637250)
Visitor Counter : 114
Read this release in:
Kannada
,
Telugu
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Malayalam


text:
থৌবাল ডিষ্ট্রিক্ট অসি 23° 45′ এন অমসুং 24°45′ এন লাটিটুড অমসুং 93°45′ ঈ অমসুং 94°15′ ঈ লঙ্গিচুড অমসুং সমুদ্রা ইমাইদগী ৭৯০মিটর ৱাংনা লৈ।
সরকঃ-
নেসননেল হায়ৱে ১০২ অসি থৌবাল ফাওরগা মণিপুর অমসুং ইন্দিয়াগা শম্নৈ। অশিগীসু মথকতা ইম্ফাল -মোরেহ লম্বী অসি থৌবাল ফাওরগা নেসননেল হায়ৱে ৩৯ অমসুং নেসননেল হায়ৱে ৫৩ গা শম্নহলী। লম কোইবা লাকপা মীশিংগী চৎথোক-চৎশিনগীদমকতা বস, ভেন, টাটা সোমো অসিনচিংবা ফংঙী।
রেল লম্বীঃ-
মণিপুরদা রেল লম্বী লৈতে। থৌবালগা খ্বাইদগী নকনবা রেল লম্বীদি ডিমপুরনী মসি কিঃমিঃ ২৩০ লাপ্না লৈ।
এয়ারপোৎঃ-
খ্বাইদগী নকপা এয়ারপোৎতি তুলিহল এয়ারপোৎ নত্রাগা ইম্ফাল এয়ারপোৎনী। মাসিবু বীর-তিকেন্দ্রাজিৎ ইন্টরলেসননেল হাইনসু কৌই। লম কোইবা লাকপা শিংনা গুৱহতি, কোলকতা, মুমবাই,দেলহী নত্রগা বেংগ্লোর দগী ইম্ফালদা থুংঙকপা য়াই। ইম্ফাল এয়ারপোৎ অসি থৌবালদগী কিঃমিঃ৩০ লাপ্না লৈ।
বীর-তিকেন্দ্রাজিৎ ইন্টরলেসননেলগী মফম
ইম্ফাল ইন্টরলেসননেল এয়ারপোৎ
নেসননেল হায়ৱে ১৫০
ইম্ফাল, মণিপুর ৭৯৫১৪০ ইনক্ৱারী নংঃ ৯১ ৩৮৫২৪৫৫০৬৯


text:
শেল-থুম মন্ত্রালয়
ইকোনোমিক এক্তিবিতী হেনগৎলকপা – ইকোনোমিক ইন্দিকেতরশিংগী ফিভম ফগৎলকপা
অমাঙ অতা য়াম্না থোকহন্দনা শেন্মিৎলোনবু মপাঙ্গল অমুক হন্না কনখৎহন্নবগীদমক লৈঙাক অমদি আর. বি. আই.না খোংথাং মান্ননা খুৎলৈ থুনা লৌখৎখিবা থৌরাংশিং লৌখৎলি
স্ত্রকচরেল রিফোর্ম অমদি খুন্নাই য়াইফনবগী ঙাক্লৌ ওইবা থৌওংশিংদা লৈঙাক্না লৌরিবা থৌদাংনা ‘অশঙবা ময়োল’ শেমগৎপদা মতেং ওইগনি
‘আত্মনির্ভর ভারত’কী ফীরেপ স্তেকহোল্দর খুদিংমক্কী অপুনবা থৌওংনা হেন্না মপাঙ্গল কলহনগনি অমদি অকনবা মশক থোকপা ভারতকী শেন্মিৎলোন অমা অমুক হন্না শাগৎপদা শরুক য়ারগনি
Posted On:
23 JUN 2020 12:00PM by PIB Imphal
থৱায় ময়াম কন্ননবগী তঙাইফদবা ফীভম্না লমজিংদুনা – ‘জান হে তো জহান হে’, ভারতনা লৈবাকসিদা কোবিদ-১৯ হৌগৎলকপা মতমদা লাইচৎ অসি শন্দোরকপা থিংননবগীদমক মার্চ ২৪, ২০২০দগী হৌরগা নুমিৎ ২১নিগী অকনবা লোকদাউন অমা থমখি। লোকদাউনগী মতমদুনা লৈবাকসিদা হকশেলগী অমদি তেস্তিংগী মচাক মথুমশিং ফগৎহন্নবগী তাঞ্জা অমা পীখি। মতম চানা থিদোকহৌবা, লায়েংবা অমদি পাউ তম্বনা মরম ওইরগা লৈবাকসিদা লায়নাসিদগী ফগৎলকপগী মশিং অসি লেপ্পা নাইদনা হেনগৎলক্লি অমদি ঙসিফাওবদা লৈরিবা এক্তিভ কেস অসি লৈবাকসিগী অপুনবা কেসকী চাদা ৪১দা লৈরি।
অদুম ওইনমক অকনবা লোকদাউন অমদি সোসিএল দিস্তেন্সিং থৌরাংশিং অসিনা শেন্মিৎলোনদা চৈথেং অমদি পীরি। পুন্সিসু কনবা হিংননবগী লম্বীসু কনবা হায়বা থৌশিলগী মায়কৈরোমদা তপ্না তপ্না ওনশিল্লক্তুনা – ‘জান ভি জহান ভি’, ভারতনা তাঙ্কক নাইনা সর্ভিসেস অমদি বিজিনেসশিং মখা চত্থহন্দুনা জুন ১দগী , ‘অনলোক ইন্দিয়া’ তাঙ্কক্তা চঙশিল্লক্লে। লৈঙাক অমসুং আর. বি. আই.না থৌশিল থৌরাংশিং খুৎলৈ থুনা – অতেনবা মতমগী অমদি অশাংবা মতমগী অনিমক য়াওনা – অমাঙ অতা য়াম্না থোকহন্দনা শেন্মিৎলোন ফিভম ফগৎহন্নবা খোঙথাং মান্না লৌখৎখি।
লৌউ শিংউ সেক্তর অসি ভারতকী শেন্মিৎলোনগী য়ুম্ফম ওইদুনা লাক্লি অমদি মহৌশাগী ওইবা নোংজু লৈগনি হায়না পাউজেল পীখিবগী মতুং ইন্না মসিনা ভারতকী শেন্মিৎলোনবু অমুক হৌগৎহনবদা ঙাক্লৌ ওইগনি। সেক্তর অসিগী জি. দি. পি.গী শরুক য়াম্না চাউজদ্রবসু (ইন্দস্ত্রী অমদি সর্ভিসেসকা য়েংনবদা), লৌউ শিংউদা তাংদুনা লৈরিবা মশিং য়াম্লবা মীয়ামগী মফমদদি মসিদা চাউখৎপা পুরকপা হায়বসি অফবা শাফু অমা ওইরি। অদুগা, ইকুই কুইদনা সেক্তর অসিদা পুরকখিবা শিংথানিংঙাই ওইরবা অহোংবা অসিনা অফবা ভেল্যু চেন শেমগৎপদা অমদি লৌমীশিংদা শেন্দোং হেন্না লৈহনবদা চাউনা মতেং ওইগনি।
ভারতকী মেনুফেকচরিংগী হান্নগী ফিভমদা হঞ্জিল্লকপা ঙম্বগী মঙম অসি থা ২গী মতমসিদা করিসু লৈরমদবা ফিভমদগী হৌগৎলক্লগা মালেমগী ওইনা পর্সোনেল প্রোতেক্তিভ ইকুইপমেন্ত (পি. পি. ই.) খ্বাইদগী মশীং য়াম্না পুথোকপা অনিশুবা লৈবাক ওইবা ঙম্লিবসিনা তাক্লি। ইলেক্ত্রিসিতী অমদি থাউ শীজিন্নবা, পোত্থোকশিং স্তেত মশেলগী মরক্তা অমদি স্তেত মনুংদা পুথোক পুশিন তৌবা, রিতেল ফাইনান্সিএল ত্রাঞ্জেক্সনদা ফিভম ফগৎলকপা উরক্লিবনচিংবা তশেং তশেংবা এক্তিবিতী ইন্দিকেতরশিংগা লোয়ননা মে অমদি জুন থাদা শেন্মিৎলোন হিঙ্গৎলক্নবগী অশঙবা ময়োলশিং উরক্লে।
শেন্মিৎলোনগী ইন্দিকেতরশিংগী ফিভম ফগৎলকপা
লৌউ শীংউ
- লৌমীশিংদগী গেহু লৈঙাক্কী এজেন্সীশিংনা লৌশিনবগী চাং অসি ২০১২-১৩দা ফংবা ঙমখিবা এল. এম. তি. ৩৮১.৪৮কী রেকোর্দ অদুদগী হেন্দুনা জুন ১৬, ২০২০দা লাখ মেত্রিক তন (এল. এম. তি.) ৩৮২গী চাং য়ৌদুনা মতম পুম্নমক্কী ওইবা রেকোর্দ থম্বা ঙম্লে। মসি কোবিদ-১৯ লাইচৎ লৈরিঙৈ মরক্তা সোসিএল দিস্তেন্সিংগী অথিংবা লৈরিঙৈগী ফিভম চাদ্রবা মতমদা ফংবা ঙমখিবনি। লৌমী লাখ ৪২দা কান্নবা পীখ্রে অমদি মখোয়দা মিনিমম সপ্পোর্ত প্রাইস (এম. এস. পি.)গী মখাদা অপুনবা শেনফম লুপা লাখ করোর ৭৩,৫০০ গেহুগীদমক পীখ্রে।
- মাইনর ফোরেস্ত প্রদ্যুসশিং (এম. এফ. পি.) এম. এস. পি. ফোর এম. এফ. পি. স্কিমগী মখাদা লৌশিনবগী থৌরাং অসি লুপা করোর ৭৯.৪২গী চাং য়ৌদুনা স্তেত ১৬দা রেকোর্দ থুগাইবগী চাং য়ৌবা ঙমখ্রে। মসিনা কোবিদ-১৯ লাইচৎনা পুন্সি কয়া শোকহল্লবা অমদি ত্রাইবেলশিংগী হিংনবগী পাম্বৈ শোকহল্লবা অৱাবা তারবা মতমসিদা শিদ-হিদাক অমা ওইররি।
- জুন ১৯ ফাওবদা লৌমীশিংনা খারিফ মহৈ মরোং মিলিয়ন হেক্তর ১৩.১৩ হুন্দুনা থাউ মরু, কোর্স সিরিএল, হৱাই অমদি লশিংনা কোনশিনবা মফমশিং চাউনা হেনগৎহন্দুনা মমাঙ চহীগী মান্নবা মতমদা লৈখিবা ফিভমদগী চাদা ৩৯গী চাংদা হেনগৎলে।
- হার য়োনবগী চাংসু চাদা ৯৮গী ময়া য়ৌনা চহী চহীগী ওইনা পাবদা মে ২০২০দা হেনগত্তুনা (লাখ তন ৪০.০২) অচৌবা লৌউ শীংউগী সেক্তর অমা লৈ হায়বা তাক্লি।
মেনুফেকচরিং
- ভারতকী পি. এম. আই. মেনুফেকচরিং অমদি সর্ভিসেস অসি এপ্রিল (মথংশিৎনা ২৭.৪ অমদি ৫.৪) থাগা য়েংনবদা মে থাদা মথংশিৎনা ৩০.৮ অমদি ১২.৬ ওইদুনা হন্থবা কন্ত্রেক্সন উবা ফংখি।
- মৈ শীজিন্নবগী চাং এপ্রিলদা চাদা (-) ২৪ ওইরমবদগী মে থাদা চাদা (-) ১৫.২ অদুগা জুন থাদা (জুন ২১ ফাওবদা) চাদা (-) ১২.৫ ওইদুনা গ্রোথ রেত্তা হন্থবা কন্ত্রেক্সন উবা ফংই। জুন থাদা মৈ শীজিন্নবগী চাং অসি অহানবা চয়োলদা চাদা (-) ১৯.৮ ওইরম্বদগী অনিশুবা চয়োলদা চাদা (-) ১১.২ অদুগা অহুমসুবা চয়োলদা চাদা (-) ৬.২ ওইদুনা লেপ্পা নাইদনা ফিভম ফগৎলক্লি।
- ই-ৱে পিলশিংগী অপুনবা পাবা য়াবা ভেল্যু অসি মমাঙ চহী অমদি লোকদাউন লৈত্রিঙৈগী ফিভমগা য়েংনবদা হন্থজরবসু এপ্রিল ২০২০গা (লুপা লাখ করোর ৩.৯) চাংদম্নবদা মে ২০২০দা (লুপা লাখ করোর ৮.৯৮) চাদা ১৩০গী চাংদা চাউনা হেনগৎলকখি। থা লোয়গদবা নুমিৎ ১১নি ৱাৎচরবসু জুন ১দগী ১৯ ফাওবদা জেনেরেত তৌখ্রবা ই-ৱে বিলশিংগী ভেল্যু লুপা লাখ করোর ৭.৭ ওইরি।
- লৈবাকসিগী পোত্থোক শীজিন্নবগী অমদি পুথোকপগী অচৌবা ইন্দিকেতর অমা ওইরিবা পেত্রোলসয়ম প্রদক্ত শীজিন্নবগী চাংসু এপ্রিল থাদা লৈরমবা মেত্রিক তন ৯৯,৩৭,০০০ ওইরমবদগী মে থাদা মেত্রিক তন ১,৪৬,৪৬,০০০ ওইদুনা চাদা ৪৭গী চাংদা হেনগৎলে। লোয়ননা চহী চহীগী ওইবা পোত্রোলিয়ম পোত্থোক শীজিন্না হেনগৎলকপদা লৈবা কন্ত্রেক্সন এপ্রিলদা চাদা (-) ৪৫.৭ ওইরম্বদগী মে থাদা চাদা (-) ২৩.২ ওইদুনা য়াম্না পীকথরে। জুন থাদা পোত্রোলিয়ম পোত্থোক শীজিন্নবগী চাং হেনগৎলকপা অসি অনলোক ১.০দগী থা অমগী মতুংদসু অদুমক হেনগৎলক্কনি হায়না পানরি।
সর্বিসেস
- রেলৱে ফ্রৈত ত্রাফিক মমাঙ চহীগা য়েংনবদা হন্থজরবসু এপ্রিলদগী (তন করোর ৬.৫৪) মেদা (তন করোর ৮.২৬) চাদা ২৬কী চাংদা হেনগৎলে। ফিভম ফগৎলকপা অসি নেসনেল হায়ৱেশিংদা পোত্থোকশিং পুথোক পুশিন তৌবগী চাং হেনগৎলকপগা লোয়ননা জুন থা অসিদা মখা তানা হেনগৎলকপা য়ারি।
- চাংচত্তা নুংতিগী খোমগৎপা ইলেক্ত্রোনিক তোল এপ্রিল, ২০২০দা লুপা করোর ৮.২৫ ওইরম্বদগী মে থাদা লুপা করোর ৩৬.৮৪ ওইদুনা শরুক মরি হেন্না ৱাংখৎলে। জুন থাগী অহানবা চয়োল অহুমদা লুপা করোর ৪৯.৮ খোমগত্তুনা হেন্না ফিভম ফগৎলক্লি।
- অপুনবা দিজিতেল রিতেল ফাইনান্সিএল ত্রাঞ্জেক্সন এন. পি. সি. আই.গী খুত্থাঙদা পাঙথোক্লিবা অসি এপ্রিল ২০২০দা লুপা লাখ করোর ৬.৭১ ওইরম্বদগী মে থাদা লুপা লাখ করোর ৯.৬৫ ওইদুনা হেনগৎলক্লি। তশেং তশেংবা থৌওংশিংদা লেপ্তনা হেনগৎলকপা অসিনা ফিভম অসিমক জুন থা মনুংসিদসু লৈগন হায়না থাজরি।
শেনথুমগী ইন্দিকেতরশিং
- আর. বি. আই.না শেনথুম মরাং কায়না লৈহন্নবগীদমক লৌখৎলিবা থৌরাংগা ইরোয়ননা কোর্পোরেত বোন্দশিংগী প্রাইভেত প্লেসমেন্ত এপ্রিল (লুপা লাখ করোর ০.৫৪) থাদা লৈখিবা চাদা ২২গী কন্ত্রেক্সনগা য়েংনবদা মে (লুপা লাখ করোর ০.৮৪) থাদা চাদা ৯৪.১গী চাং (চহী চহীগী গ্রোথ) হেনগৎলক্লি। সিস্তেমদা অহেনবা লিকুইদিতী লৈবা মরম্না জুন থাদা হেন্না চাউবা প্লেসমেন্ত লৈরবা য়ারি।
- মুচুএল ফন্দশিংগী এভরেজ এসেত্স অন্দর মেনেজমেন্ত (এ. য়ু. এম.) এপ্রিল ২০২০দা লুপা লাখ করোর ২৩.৫ ওইরম্বদগী মে ২০২০দা লুপা লাখ করোর ২৪.২ ওইদুনা চাদা ৩.২গী চাংদা হেনগৎলে। ইন্দিকেতর অসিদা চহী চহীগী ওইবা গ্রোথকী কন্ত্রেক্সনসু এপ্রিলদা লৈরম্বা চাদা (-)৬.৯দগী মে থাদা চাদা (-) ৪.৫দা হন্থরক্লে।
- জুন ১২দা লৈখিবা ভারতকী য়ু. এস. দোল্লর বিলিয়ন ৫০৭.৬গী ফোরেক্স রিজর্ব অসিনা হেন্না ৱাংবা এফ. দি. আই., পোর্তফোলিও ফ্লো অমদি থাউ মমল হন্থবগী তুংদা পীরকপা চৈথেংদগী ঙাকথোক্ননবা মরুওইবা অমোনবা মোম্পাক অমগী শক্লোন লৌরি। ভারত্তা এফ. দি. আই. চঙলকপগী চাং অসি শেনবা চহী ২০১৯-২০দা য়ু. এস. দোল্লর বিলিয়ন ৭৩.৪৫ ওইদুনা মমাঙ শেনবা চহীদগী চাদা ১৮.৫ হেনগৎখি।
স্ত্রকচরেল রিফোর্ম অমদি খুন্নাইগী য়াফনবগী ঙাক্লৌ ওইবা থৌরাংশিংদা লৈঙাকসিনা পায়খৎলিবা থৌশিলশিং অসিনা ‘অশঙবা ময়োল’ চোংখৎহনবদা মতেং ওইগনি। ‘আত্মনির্ভর ভারত’কী ফীরেপ স্তেকহোল্দর খুদিংমক্কী অপুনবা থৌওংনা হেন্না মপাঙ্গল কলহনগনি অমদি অকনবা মশক থোকপা ভারতকী শেন্মিৎলোন অমা অমুক হন্না শাগৎপদা শরুক য়ারগনি
****
(Release ID: 1633587)
Visitor Counter : 101
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Malayalam


text:
মন্ত্রীমন্দল
হাইদ্রোফ্লোরোকার্বনশিং ফেজ দাউন তৌনবগীদমক ওজোন লয়র পাথহল্লিবা পোৎলমশিংগী মতাংদা শেম্লিবা মোন্ত্রিএল প্রোতোকোলদা কিগালি এমেন্দমেন্ত রেতিফাই তৌননবা মন্ত্রী মন্দলনা অয়াবা পীখ্রে
২০২৩ ফাওবগী মনুংদা ইন্দস্ত্রী স্তেকহোল্দর পুম্নমক্কা খন্ন-নৈনরবা মতুংদা ভারত্তা হাইদ্রোফ্লোরোকার্বনশিং ফেস দাউন তৌনবগী লেপখিবা মতম অদুগী মতুং ইন্না নেস্নেল স্ত্রাতিজী শেমগৎলগনি
Posted On:
18 AUG 2021 4:12PM by PIB Imphal
ভারতনা হাইদ্রোফ্লোরোকার্বনশিং(ঐচ.এফ.সি.শিং) ফেজ দাউন তৌননবগীদমক ওজোন লয়র পাথহল্লিবা পোৎলমশিংগী মতাংদা শেমখিবা মোন্ত্রিএল প্রোতোকোলদা কিগালি এমেন্দমেন্ত রেতিফাই তৌননবা প্রধান মন্ত্রী, শ্রী নরেন্দ্র মোদীনা থৌবুরেল ওইদুনা ফমখিবা কেন্দ্রগী মন্ত্রী মন্দলনা অয়াবা পীখ্রে, কিগালি এমেন্দমেন্ত অদু রৱন্দাগী কিগালিদা ২০১৬কী ওক্তোবর থাদা পাংথোকখিবা মোন্ত্রিএল প্রোতোকোলদা য়াওরিবা পার্র্তীশিংগী ২৮শুবা মীফমদা শরুক য়ারিবা পার্তীশিংনা শিজিন্নখিবনি৷
কান্নবশিং:
(i) ঐচ.এফ.সি. ফেসদাউন তৌরকপা অসিনা গ্রীনহাউস গ্যাস থাদোকপা হন্থহল্লগনি, অইং-অশাগী অহোংবা লাক্তনবা হোৎনবদা মতেং পাংলগনি অমসুং মীয়ামদা কান্নবা পীরগনি হায়না পানরি৷
(ii) লো গ্লোবেল ৱার্মিং পোতেল্সিয়েল তেক্নোলোজীশিং, নন-ঐচ.সি.দা ত্রাঞ্জিসন তৌরকপা অমসুং মমাংদা লেপখিবা সেদ্যুলগী মতুং ইন্না হাইদ্রোফ্লোরো কার্বনশিং পুথোক্লিবা অমসুং শিজিন্নরিবা ইন্দস্ত্রী অদুনা মখাতানা হাইদ্রোফ্লোরোকার্বনশিং পুথোক্লরোই৷
ইমপ্লিমেন্তেসন স্ত্রাতিজী অমসুং তার্গেৎশিং:
(i) ২০২৩ ফাওবগী মনুংদা ইন্দস্ত্রী স্তেকহোল্দর পুম্নমক্কা খন্ন-নৈনরবা মতুংদা ভারত্তা হাইদ্রোফ্লোরোকার্বনশিং ফেস দাউন তৌনবগী লেপখিবা মতম অদুগী মতুং ইন্না নেস্নেল স্ত্রাতিজী শেমগৎলগনি
(ii) হৌজিক লৈরিবা লেজিস্লেসন ফ্রেমৱার্ক অসি শেমদোকপা ওইনা, কিগালি এমেন্দমেন্ত ইন্দুনা হাইদ্রোফ্লোরোকার্বনশিং পুথোক্লিবা অমসুং শিজিন্নরিবা অদু মতিক চানা য়েংশিনবা ঙম্নবা ২০২৪ ময়াই চল্লকপা মতম ফাওবগী মনুংদা ওজোন দিপ্লিতিং সবস্তেন্সেস(রিগুলেসন অমসুং কন্ত্রোল) রুলশিং শেম্লগনি৷
এমপ্লোইমেন্ত জেনেরেসন পোতেন্সিয়েল য়াওনা পীরিবা মেজর ইম্পেক্ত:
(i) হাইদ্রোফ্লোরোকার্বনশিং ফেসদাউন তৌরকপা অসিনা কার্বনদাইওক্সাইদ মিলিয়ন তন ১০৫ য়ৌনা থাদোক্লিবা অসি হন্থহল্লগনি, মসিনা ওজোন লাইয়র অসি লেপ্পা-লৈতনা ঙাকথোক্তুনা ২১০০ ফাওবগী মনুংদা মালেমগী তেম্পরেচর দিগ্রী সেল্সিএস ০.৫ য়ৌনা হন্থহনবদা মতেং পাংলগনি হায়না পানরি৷
(ii) লো-গ্রোবেল ৱার্মিং পোতেন্সিয়েল অমসুং ইনর্জী-ইফিসিয়েন্ত তেক্নোলোজীশিং শিজিন্নদুনা কিগালি এমেন্দমেন্তগী মখাদা ঐচ.এফ.সি. ফেস দাউন তৌরকপা অসিনা ইনর্জী ইফিসিয়েন্ত ওইবা হেনগৎহল্লগনি অমসুং কার্বন দাইওক্সাইদ থাদোকপা হন্থহল্লগনি- "ক্লাইমেত কো-বেনিফিৎ,"
(iii) ঐচ.এফ.সি.শিং ফেস দাউন তৌরকপা অসিনা অকোইবগী ফিভমদা কান্নবা পীবগী মথক্তা সমাজ অসিদা শেল-থুমগী ওইবা মতেং হেন্না ফংহন্নবগী মীৎয়েং মখাদা লৈরিবা ভারত সরকারগী স্কিমসিং অমসুং হৌজিক হৌজিক চৎনরিবা সরকারগী প্রোগ্রামশিং অসিগা লোইননা সীনর্জীশিং য়াওরগনি৷
(iv) য়ানখিবা ঐচ.এফ.সি. ফেস দাউন সেদ্যুলগী মতুং ইন্না ইন্দস্ত্রী অসিনা লো গ্রোবেল ৱার্মিং পোতেন্সিয়েল অল্তরনেতিবশিংদা লাকপা ঙম্নবা দরকার ওইরিবা ইক্ব্যুইপমেন্ত লৈবাক অসিদা পুথোক্নবা নত্রগা অতোপ্পা নন-ঐচ.এফ.সি. অমসুং লো-গ্লোবেল ৱার্মিং পোতেন্সিয়েল কেমিকেলশিং পুথোক্নবগী স্কোপ লৈরগনি৷ মসিগীসু মথক্তা, অনৌবা জেনেরেসনগী অল্তরনেতিব রেফ্রিজেরেন্তশিং অমসুং মরী লৈনবা তেক্নোলোজীশিং লৈবাক অসিদা পুথোক্নবগী খুদোংচাবা লৈরগনি৷
অকুপ্পা মরোলশিং:
- কিগালি এমেন্দমেন্ত অসিগী মখাদা; মোন্ত্রিএল প্রোতোকোলদা য়াওরিবা পার্তীশিংনা ময়াম্না ঐচ.এফ.সি.শিং হায়না খঙনরিবা হাইদ্রোফ্লোরোকার্বনশিং পুথোকপা অমসুং শিজিন্নরিবা অসি লেপহল্লগনি৷
- হাইদ্রোফ্লোরোকার্বনশিং অসি নন-ওজোন দিপ্লিতিং অল্তরনেতিব অমা ওইনা পুথোকখিবনি৷ অদুগা ঐচ.এফ.সি.শিংনা স্ত্রাতোস্ফেরিক ওজোন লাইয়র অসি পাথহন্দে, মখোয়দা য়াম্না ৱাংবা গ্লোবেল ৱার্মিং পোতেন্সিয়েল ১২দগী ১৪,০০০ ফাওবা লৈদুনা অইং-অশাগী ফিভমদা চাওনা অকাইবা পী৷
- রেফ্রিজেরেসন অমসুং এয়র-কন্দিস্নিং সেক্তরদনা হেন্না মরু ওইনা ঐচ.এফ.সি.শিং শিজিন্নবা হেনগৎলক্লিবা অসি খঙলদুনা ঐচ.এফ.সি.শিং অসি কন্ত্রোল তৌগদবা পোৎলমশিংগী লিস্ততা হাপচিন্নবা রৱান্দাগী কিগালিদা পাংথোকখিবা পার্তীশিংগী ২৮শুবা মীফমদা মোন্ত্রিএল পোর্তোকোল অসিদা শরুক য়ারিবা পার্তীশিং অসিনা য়ানখি অমসুং ২০৪০গী অথেংবা শরুক ফাওবগী মনুংদা পোৎলমশিং অসি শিজিন্নবগী চাং অসি চাদা ৮০-৮৫গী চাংদা তপ্ন-তপ্ন হন্থহন্নবগী তাইমলাইন অমা এপ্রুব তৌখি৷
- ২০৩২দগী হৌদুনা চহি অসিদা ১০% হন্থহনবা, ২০৩৭তা ২০% হন্থহনবা, ২০৪২দনা ৩০% হন্থহনবা অমসুং ২০৪৭তনা ৮০% হন্থহন্দুনা ভারতনা ঐচ.এফ.সি.শিং পুথোকপা লেপ্নবা হোৎনরিবা অসি মপুং ফারগনি৷
- কিগালি এমেন্দমেন্তগা মাংওইননা মোন্ত্রিএল প্রোতোকোলদা য়াওরিবা এমেন্দমেন্তশিং অমসুং এদজস্তমেন্ত পুম্নমক অসিদা মালেম অসিনা সপোর্ত তৌরি৷
বেক্তগ্রাউন:
(i) ওজোন লাইয়র পাথহল্লিবা পোৎলমশিংগী মতাংদা শেম্লিবা মোন্ত্রিএল প্রোতোকোল অসি ওজোন পাথহল্লিবা পোৎলমশিংগুম্বা খুৎশেম্না শাবা কেমিকেলশিং পুথোক্লিবা অমসুং শিজিন্নরিবা অসি লেপহন্দুনা ওজোল লয়র অসি ঙাক শেন্নবগীদমক লৈরিবা ইন্তরনেস্নেল এনবাইরোনমেন্তেল ত্রেতী অমনি৷ স্ত্রাতোস্ফেরিক ওজোন/লয়র অসিনা মীওইবা জাতি: অমসুং নুমিৎকী অল্ত্রাবাইওলেত রেদিয়েসনগী শোক্নিংঙাই ওইরবা লেবেলশিং অসিদগী ইনবাইরোনমেন্ত অসিবু ঙাক শেল্লি৷
(ii) ওজোন লয়র পাথহল্লিবা পোৎলমশিং অসিগী মতাংদা শেম্লিবা মোন্ত্রিএল প্রোতোকোলদা ভারতনা ১৯৯২গী জুন ১৯দা পার্তী অমা ওইখি অমসুং মদুদগী হৌদুনা মোন্ত্রতিএল প্রোতোকোলদা এমেন্দমেন্তশিং রেতিফাই তৌখ্রে৷ মন্ত্রী-মন্দলনা হৌজিক হৌজিক অয়াবা পীরবসু, ভারতনা হাইদ্রোফ্লোরোকার্বনশিং ফেস দাউন তৌনবগীদমক মোন্ত্রিএল প্রোতোকোলদা কিগালি এমেন্দমেন্ত অদু রেতিফাই তৌরগনি৷
(iii) মোত্রিএল প্রোতোকোল স্কেদ্যুল অদুগী মতুং ইন্না ভারতনা ওজোন দিপ্লিতিং সবস্তেন্সেস পুম্নমক্কী ফেস আউত তার্গেৎশিং অদু মাই পাক্না থেংনখ্রে৷
*****
(Release ID: 1747239)
Visitor Counter : 118
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
প্রধান মন্ত্রীনা জাতিদা ৱা ঙাংখ্রে
ভারত সরকারনা ভারত্তা লৈবা চহি ১৮দগী হেনবা নাগরিক পুম্বা লেম্না ভেক্সিন ফংহনগদৌরি
রাজ্যশিংদা লৈরিবা ভেক্সিনেসনগী চাদা ২৫ ভারত সরকারনা পায়খৎলগনি: পি.এম.
ভারত সরকারনা ভেক্সিন পুথোক্লিবশিংগী অপুনবা পোত্থোক্তগী চাদা ৭৫ লৈশিল্লগনি অমসুং রাজ্যশিংদা লেম্না পীরগনি: পি.এম.
প্রধান মন্ত্রী গরীব কল্যান অন্না য়োজনা দীপাবলি ফাওবা শাংদোকখ্রে: পি.এম.
নবেম্বর ফাওবা মীওই কোতি ৮০দা থা খুদিংগী লেম্না চেং-হৱাই ফংহল্লগনি:পি.এম.
কোরোনানা, হন্দক্কী চহি চাম্মা অসিদা খ্বায়দগী শাথিনা অৱা-অনা তাহল্লি: পি.এম.
লাক্কদৌরিবা নুমিৎ খরনি অসিদা ভেক্সিন য়েন্থোকপা হেনগৎহল্লগনি: পি.এম.
প্রধান মন্ত্রীনা অনৌবা ভেক্সিনগী চাওখৎ-থৌরাংগী মরমদা পাউদমখ্রে
অঙাংগী ভেক্সিনশিং অমসুং নাজেল ভেক্সিন চাংয়েং চত্থরি: পি.এম.
ভেক্সিনগী মরমদা অকি-তুজুংবা পোকহল্লিবশিং অসি মীয়ামগী পুন্সিদা শিংনবনি: পি.এম.
Posted On:
07 JUN 2021 6:46PM by PIB Imphal
প্রধান মন্ত্রী নরেন্দ্র মোদীনা ঙসি জাতিদা ৱা ঙাংখ্রে।
প্রধান মন্ত্রীনা লায়চৎ অসিদা মপুন্সি মাংখ্রবা মীওইশিংগীদমক অৱাবা ফোংদোকখ্রে। হন্দক্কী চহি চাম্মা অসিদা লায়চৎ অসিনা খ্বায়দগী চাওনা অৱা-অনা থোকহল্লি হায়বা পল্লদুনা, লায়চৎ অসি হৌজিক্কী মতমদা মালেমদা হান্না থেংনখিদ্রিবা অমনি, প্রধান মন্ত্রীনা হায় মদুদি লৈবাক অসিনা মাইকৈ কয়াদা মাংজিল থাদুনা লায়চৎ অসিবু লান্থেংনরি। শ্রী মোদীনা মরুওইবা ৱাফম কয়া অমা লাওথোকখি।
রাজ্য কয়া অমনা ভেক্সিনেসনগী থৌরাংদা অমুক হন্না খন্নবগী অপাম্বা পীরকপা অমসুং সিস্তেম অসিবু মেগী ১গী মমাংদা ওইখিবা অদু পুরক্নবগী অপাম্বা পীরকপা অসিদা প্রধান মন্ত্রীনা লাওথোকখি মদুদি রাজ্যশিংদা লৈরিবা ভেক্সিনেসনগী চাদা ২৫ ভারত সরকারনা পায়খৎলগনি হায়না ফিরেপ লৌরে। হায়রিবা অসি চয়োল অনিগী মনুংদা পুথোক্লগনি। চয়োল অনি অসিদা কেন্দ্র অমসুং রাজ্যশিংনা অনৌবা লমজিং-লমতাক্কী মতুং ইন্না তঙাইফদনা লৌখৎকদবা থৌরাংশিং লৌখৎলগনি। প্রধান মন্ত্রীনা মখা তানা লাওথোকখি মদুদি জুন ২১গী মতুংদগী ভারত সরকারনা ভারত্তা লৈবা চহি ১৮দগী হেনবা নাগরীক পুম্বা লেম্না ভেক্সিন পীরগনি। ভারত সরকারনা ভেক্সিন পুথোক্লিবশিংগী অপুনবা পোত্থোক্তগী চাদা ৭৫ লৈশিল্লগনি অমসুং রাজ্যশিংদা লেম্না পীরগনি। রাজ্যগী সরকার অমত্তনা ভেক্সিনগীদমক চাদিং তৌহল্লোই। হৌজিক ফাওবদা মীওই কোতি কয়া অমা লেম্না ভেক্সিন ফংখ্রে, হৌজিক চহি ১৮গী শরুকসু হাপচিল্লে। ভারত সরকারনা নাগরিক পুম্বা লেম্না ভেক্সিন ফংহনগনি হায়না প্রধান মন্ত্রীনা হন্না ফোংদোকখি।
লনাইগী হোস্পিতালশিংনা ভেক্সিন চাদা ২৫ হকথেংননা লৈবগী মওং অসি চৎনখিগনি হায়না শ্রী মোদীনা খঙহনখ্রে। ভেক্সিনগী লেপখ্রবা মমল অসিগী মহুৎতা লনাইগী হোস্পিতালশিংনা সর্বিস চার্জ ওইনা শুপ্নতগী লুপা ১৫০ লৌননবগী রাজ্য সরকারনা য়েংশিনগনি।
য়াম্না মরুওইনা লাওথোকখিবা অমনা, প্রধান মন্ত্রী গরীব কল্যান অন্না য়োজনা দীপাবলি ফাওবা শাংদোকখিবগী প্রধান মন্ত্রীনা লৌখিবা ফিরেপ অসিনি। হায়রিবা অসিনা নবেম্বর ফাওবদা মীওই কোতি ৮০দা থা খুদিংগী লেম্না চেং-হৱাই ফংহনখিগনি। লায়চৎ মনুং অসিদা সরকার অসিনা লায়রবশিংগীদমক মরুপ-মপাং অমা ওইনা লেপ্লি হায়না প্রধান মন্ত্রীনা হায়খি।
মমাংদা অমুক্তা থোকখিদা মওংদা অনিশুবা ৱেবকী এপ্রিল অমসুং মে থাগী মনুংদা মেদিকেল ওক্সীজেনগী দিমান্দ লাকখিবা অসি পল্লদুনা প্রধান মন্ত্রীনা হায় মদুদি থেংনরিবা অৱাবা অসি সরকারগী সিস্তেমগী ৱার ফুতিং ওইনা থেংনখি। ভারতকী পুৱারীদা হায়রিবা মেদিকেল ওক্সীজেন দিমান্দগী থাক অসি অমুক্তা থেংনখিদ্রি হায়না শ্রী মোদীনা হায়খি।
প্রধান মন্ত্রীনা হায় মদুদি মালেমগী ওইনা, ভেক্সিন পুথোক্লিবা কম্পনিশিং অমসুং লৈবাকশিংনা মালেমগী ওইনা ভেক্সিন দিমান্দ তৌরকপা অসিদগী য়াম্না তানা লৈরি। অসিগুম্বা ফিভম অসিদা মেদ ইন ইন্দিয়া ভেক্সিন অসি অরুবা অমা ওইখি। প্রধান মন্ত্রীনা হায়খি মদুদি ভারতনা ভেক্সিনশিং অসি মপাল লমদা শেমগৎখ্রবা মতুং চহি তরাগী মতুংদা ফংখিবনি। হৌখিবা মতম পুম্বদা অতোপ্পা লৈবাকশিংনা ভেক্সিনগী থবক লোইখ্রবা ফাওবদা ভারতনা ভেক্সিনেসনগী থৌরাং হৌবা ঙমদবগী ফিভমদা লৈখিবনি। শ্রী মোদীনা হায়খি মদুদি পান্দম অমগী মখাদা থবকশিং পাংথোকপনা ঐখোয়না চহি ৫-৬তা চাদা ৬০দগীনা ৯০ ফাওবা ভেক্সিনেসন য়ৌশিনবা ঙম্বনি। ঐখোয়না ভেক্সিনেসনগী খোঙজেল য়াংখৎহনবতা নত্তনা মিৎয়েং শান্না থম্লি হায়না প্রধান মন্ত্রীনা হায়খি।
প্রধান মন্ত্রীনা হায় হন্দক্তী, ভারতনা চিংনবা অমত্তা লৈতনা অমদি য়াম্না শেংনা তৌবা পোলিসি অমসুং লেপ্পা লৈতনা কন্না হোৎনবনা ভারত্তা অমত্তা নত্তনা মেদ-ইন-ইন্দিয়া ভেক্সিন অনি হৌদোকখ্রে। ঐখোয়গী সাইন্তিস্তশিংনা মখোয়না তৌবা ঙম্বা অদু উৎখ্রে। ঙসি ফাওবদা লৈবাক অসিদা ভেক্সিন দোজ কোতি ২৩ শিন-লাংদুনা ফংহনখ্রে।
কোবিদ-১৯ কেসনা লিশিং খর খক্তা ঙাইরিঙৈদা ভেক্সিন তাস্ক ফোর্স শেমদুনা থমখ্রে অমসুং ভেক্সিন কম্পনীশিংনা চাংয়েং চৎথবদা সরকারনা অঙম্বা মতেং পাংখি হায়না প্রধান মন্ত্রীনা অমুক হন্না পনখি। য়াম্না কন্না হোৎনবা অমসুং অকনবা থবক্না ভেক্সিন য়েন্থোকপগী থবক অসি লাক্কদৌরিবা নুমিৎ খরনি অসিদা হেনগৎলগনি হায়না প্রধান মন্ত্রীনা পাউদমখি। ঙসিদি কম্পনী তরেৎনা ভেক্সিন মখল কয়া অমা পুথোক্লি হায়না মহাক্না হায়খি। ভেক্সিন অহুমগী চাংয়েং য়াম্না খুমাং চাওশিন্না লৈরে হায়না প্রধান মন্ত্রীনা পাউদমখি। প্রধান মন্ত্রীনা অঙাং অমসুং ‘নাজেল ভেক্সিন’ অমগী ওইবা ভেক্সিন অনিগী চাংয়েংগী মরমদা হায়খি।
প্রধান মন্ত্রীনা ভেক্সিনেসন দ্রাইবকী মতাংদা মফম কয়াদগী লাক্লিবা মিয়েংশিংদা য়েংশিনখি। কোরোনাগী কেসশিংনা হন্থরকপা অসিদা রাজ্যশিংনা অপাম্বা ফংদবগী ৱাহংশিং লাক্লি অমসুং মীওই খরদগী করিগীদমক কেন্দ্র সরকারনা ফীরেপ পুম্বা লৌরিবনো হায়বা ৱাহং লাক্লি। লোকদাউন্দা কোমথোকহনবা অমসুং মীওই খুদিংমক চপ মান্নদে হায়বা ৱাফম থমলক্লি। শ্রী মোদীনা হায় মদুদি জানুৱারীগী ১৬তগী হৌদুনা এপ্রিলগী লোইরকপা ফাওবদা ভারতকী ভেক্সিনেসনগী থৌরমশিং অসি অয়াম্বনা কেন্দ্র সরকারগী মখাদা পাংথোকখি। মাংজিল থাবা পুম্বা লেম্না ভেক্সিনেসন ফংহনবা অমসুং মীয়াম্না মখোয়গী ভেক্সিনেসন মতম লাকপদা মখোয়গী মথৌ উৎখি। ভেক্সিনেসনগী মচা খায়দোক্নবা দিমান্দ তৌরক্লিবা মরক অসিদা চহি খায়না হেন্না মরুওইবা পীনবগী ফিরেপ লাক্লি। মখল কয়াগী শাফুশিং লাক্লি অমসুং মেদিয়াগী সেকসন খরদা মসিবু কেম্পেইন ওইনা লৌরি।
প্রধান মন্ত্রীনা ভেক্সিনেসন অসিগী মরমদা তোঙা শন্দোক্লিবা মীওইশিংদা তৌদনবা খঙহল্লি। হায়রিবা মীওইশিং অসি মীয়ামগী পুন্সিদা শিংনবনি অমসুং হায়রিবা মখোয় অসিদগী চেকশিন্না লৈবা মথৌ তাই হায়না প্রধান মন্ত্রীনা হায়খি।
*****
(Release ID: 1725228)
Visitor Counter : 122
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
ইন্দিয়ানা পুং ২৪ অসিগী মনুংদা পোজিতিব কেস ১৬,৫০৪গা লোয়ননা নুমিৎ খুদিংগী ওইবা অনৌবা কেসশিং লেপ্পা লৈতনা নেম্না চৎলি
লাখ ৯৯.৫তা, ইন্দিয়ানা মালেমগী ওইনা মথং-মথং ফগৎলকপদা খ্বায়দগী ৱাংনা লৈরি
নুমিৎ ১১নিদা করোর অমা তেস্ত পাংথোকখ্রে
Posted On:
04 JAN 2021 10:50AM by PIB Imphal
লেপ্পা লৈতনা চৎথরকপনা, মাংজৌননা অমসুং য়াম্না চেকশিনবা খোঙথাংনা, ইন্দিয়াদা নুমিৎ খুদিংগী ওইনা লাকপা অনৌবা কেসশিং লেপ্পা লৈতনা হায়থরক্লি। পুং ২৪ অসিগী মনুংদা লৈবাক্কী ওইবা তেল্লীদা অনৌবা কেসশিং ১৬,৫০৪ হাপচিল্লক্লি।
নুংতিগী ওইনা লাকপা কেসশিং অসি হন্থরকপনা এক্তিব কেসলোদ অসি চাং নাইনা হন্থরক্লি। ঙসি ইন্দিয়াগী এক্তিব কেসলোদ অসি ২,৪৩,৯৫৩দা হন্থরক্লি। এক্তিব কেসলোদ অসিনা অপুনবা পোজিতিব কেসলোদ মখা তানা নমথদুনা শুপ্নতগী ২.৩৬%দা লৈরি।
ইন্দিয়াগী অপুনবা তেস্ত মথং মথং তৌরকপনা করোর ১৭.৫ (১৭,৫৬,৩৫,৭৬১) লানখ্রে। পুং ২৪ অসিগী মনুংদা সেম্পল ৭,৩৫,৯৭৮ তেস্ত তৌখি।
ইন্দিয়াগী তেস্ত তৌফম মফম অসি মশক থোক্না লেব ২,২৯৯ লৈবাক শিনবা থুংনা লৈরি।
নুমিৎ ১১নিদা তেস্ত করোর অমা তৌখি। তেস্তিং য়াম্না তৌবা অসিনা মখা তানা পোজিতিবকী চাং অসি (৫.৮৯%) দা হায়থরক্লি।
অনাবা ফগৎলকপা অসি হেনগৎলকপনা অমসুং নুমিৎ খুদিংগী অনৌবা কেসশিং অসি হায়থরকপনা অনাবা ফগৎলকপা অসি করোর ১ নক্না লৈরি। অপুনবা অনাবা ফগৎলকপগী কেস অসি লাখ ৯৯.৫ (৯৯,৪৬,৮৬৭)দা ঙসি নক্না লৈদুনা অ্নাবা ফগৎলকপগী চাং অসি ৯৬.১৯%দা লৈরি।
পুং ২৪ অসিগী মনুংদা অনাবা ফগৎলকপা অসি কেস ১৯,৫৫৭নি।
অনাবা ফগৎলকপগী কেস ৭৬.৭৬% অমদি স্তেত/য়ু.তি. ১০দা উবা ফংলি।
কেরলাদা অনাবা ফগৎলকপা ৪,৬৬৮গা লোয়ননা নোংমতদা অনাবা ফগৎলকপা খ্বায়দগী য়াম্বা ওইনা রিপোর্ত লৈরি। মহারাস্ত্রানা অনৌবা অনাবা ফবা ২,০৬৪ ওইনা চৎলি। ৱেস্ত বেঙ্গালনা অতোপ্পা ১,৪৩২ নুমিৎ খুদিংগী অনাবা ফবগী রেকোর্দ লৈরি।
অনৌবা কেস ৭৬.৭৬% অমদি স্তেত/য়ু.তি. ১০দা উবা ফংলি।
পুং ২৪ অসিদা কেরলাদা অনৌবা কেস মশিং ৪,৬০০ওইদুনা খ্বায়দগী য়াম্বা ওইরি।
মহারাস্ত্রাদা অনৌবা কেস ৩,২৮২গী পাউদম লৈরি অমসুং ৱেস্ত বেঙ্গালদা অনৌবা কেস ৮৯৬কী পাউদম লৈরি।
পুং ২৪ অসিদা অশিবগী কেস ২১৪ ওইদুনা ৭৭.৫৭% অমদি স্তেত/য়ু.তি. ১০দা রিপোর্ত লৈরি।
মহারাস্ত্রাদা ৩৫ শিদুনা অনৌবা অশিবাগী চাং অসি ১৬.৩৫%গী রিপোর্ত লৈরি। ৱেস্ত বেঙ্গাল অমসুং কেরলানা ২৬ অমসুং ২৫ অনৌবা মথংশিৎনা শিদুনা মতুং ইল্লি।
****
(Release ID: 1686061)
Visitor Counter : 91
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Malayalam


text:
নীতি আয়োগ
আই.এস.আর.ও.না লৈবাক শিনবা থুংনা অতল তিনকরিং লেব ১০০ এস.তি.ই.এম. অমসুং স্পেস এজুকেসনবু লমজিংবা অমসুং পুক্নিং থৌগৎনবা লৌখৎখ্রে
Posted On:
11 JAN 2021 3:58PM by PIB Imphal
ঙসি য়াম্না নুঙাইরবা ওনলাইন থৌরম অমদা, অতল ইন্নোভেসন মিসন, এন.আই.তি.আই. আয়োগ অমসুং ইন্দিয়ন স্পেস রিসর্স ওর্গানাইজেসন (আই.এস.আর.ও.)না লাওথোকখ্রে মদুদি আই.এস.আর.ও.না লৈবাক শিনবা থুংনা অতল তিনকরিং লেব ১০০ স্কুলগী ছাত্রশিংগা মরী লৈনবা এস.তি.ই.এম., স্পেস এজুকেসনবু অমসুং স্পেস তেক্নোলোজিগী লমদা পুক্নিং থৌগৎনবা লৌখৎলগনি।
য়াম্না অখন্নবা পাউজেল অমগী খুত্থাংদা ভর্চুএল ওইবা থৌরম অমদা ৱা ঙাংলদুনা, এন.আই.তি.আই. আয়োগগী ভাইস চেয়রমেন দাঃ রাজিব কুমারনা হায় মদুদি, “ঐহাক্না ভারত সরকারগী লৈরিবা মখল কয়াগী দিপার্তমেন্ত অমসুং মিনিস্ত্রীশিংনা ‘আত্মানির্ভর ভারত’ পুথোক্নবা কন্না হোৎনরিবা অসিদা অদুক্কী মতিক হরাওবা ফাওই। এন.আই.তি.আই. আয়োগ অমসুং ইন্দিয়ন স্পেস রিসর্স ওর্গানাইজেসন অনিনা খুৎশম্নদুনা হোৎনরিবা অসি ময়াম অসিগী অহানবা খুদম অমনি।
মসি ঐখোয়গী লৈবাক্কী নৌনা মচিন তুমখৎলক্লিবা নহা ওইরিবা স্পেস রিসর্সরশিং অমসুং এস্ত্রোনোৎশিংগীদমক খুদোংচাবা অমনি, অমসুং হায়রিবা অসিনা মখোয়গী স্কুল, ইমুং অমসুং কৈরোই লৈকাইদা ইনোৎ পীবা অমা ওইরগনি”।
থৌরম অসিবু ইকাই খুম্নবা উৎতুনা, আই.এস.আর.ও.গী চেয়রমেন দাঃ কে. সিবন্না আসা অমা ফোংদোকখি মদুদি খোঙথাং অসিনা স্কুলগী অঙাংশিংদা অনৌবা পুথোকপা অমসুং চাংয়েং তৌদুনা লাইরিক তম্নিংবগী ইথিল অমা ফাওহন্দুনা চুম্নগী মহৌশাগী লাইরিক তম্বগী মওংদগী খেন্নবা অমা পুরক্লগনি। ঙসি লৌখৎলিবা এ.তি.এল. শিং ১০০ অসিনা লৈবাক অসিদা লৈরিবা আই.এস.আর.ও.গী পরিং য়েংলগা য়েন্থোক্কনি, ওর্গানাইজেসন অসিনা ছাত্রশিং অসিগা অপিকপা খোঙথাং লৌখৎতুনা ‘আত্মানির্ভর ভারত’কী শরুক অমা ওইনা মখোয়গী স্পেসকী মংলান অসিগী মাইকৈরোমদা ফংনবা হোৎনগনি। আই.এস.আর.ও.গী সেন্তরগী সাইন্তিস্ত অমসুং ইঞ্জিনিয়রশিংনা কেপাসিতি বিল্দিং প্রোগ্রাম ওফিস আই.এস.আর.ও.গী হেদক্বাতরদগী অঙাংশিং অসি ওজাশিংগা উন্নহন্দুনা লমজিংগনি। দাঃ সিবন্না ছাত্রশিংদা অতল তিনকরিং লেব অসি শ্রীহারিকোতাদা হৌদোক্কদবা অসিগা মরী লৈন্ননা বার্তোন তৌরি।
অতল তিনকরিং লেব অসি মফম অমা পীদুনা নহা ওইরিবশিং অসিনা মখোয়গী ৱাখল্লোল অসি মশা মথন্তদা শেমজনবগী মওং য়াওবা; অমসুং অনৌবা পোৎ পুথোকপগী হৈ-শিংবা তম্নবগী মফম য়াওরি। ইন্ত্রেপ্রেন্যুরশিপ অমসুং ইন্নোভেসন অসি পুক্নিং থৌগৎনবা, অতল ইন্নোভেসন মিসন, এন.আই.তি.আই. আয়োগনা লৈবাক অসিদা এ.তি.এল.শিং ৭০০ লিংখৎলি মসিদা মিল্লিয়ন ৩ হেনবা গ্রেদ ৬ অমসুং গ্রেদ ১২গী ছাত্রশিংনা পাউখুম কয়া অমা থীরি। মসিগী খুৎশম্নবা অসিদা আই.এস.আর.ও. কোচিং অমসুং ছাত্রশিংবু লমজিংদুনা ২১শুবা সেনচুরী অসিগী ওইবা খুমাং চাওশিল্লবা স্পেসকা মরী লৈনবা তেক্নোলোজিশিংগী খুদোংচাবশিং অসি পীগনি। ছাত্রশিংনা থীওরি খক্তা নত্তনা এস.তি.ই.এম. অমসুং স্পেস এজুকেসন মরী লৈনবা হায়বদি ইলেক্ত্রোনিক্স, ফীজিক্স, ওপ্তিক্স, স্পেস তেক্নোলোজি, মেতরিএল সাইন্স অমসুং অতৈ কয়া অমশু ফংবা ঙমগনি।
“ঐহাক্না মসি হায়বদা য়াম্না চাওথোকচৈ মদুদি এন.আই.তি.আই. আয়োগ অসিনা আই.এস.আর.ও.গা খুৎশম্নদুনা স্পেস তেক্নোলোজি অসিবু খুমাং চাওশিন্নবা হোৎনবা লোয়ননা অতল ইন্নোভেসন মিসন অমসুং মসিগী খোঙথাং, হায়বদি এ.আর.আই.এস.ই., অতল ইনক্যুবেসন সেন্তর, অতল কম্ম্যুনিতি সেন্তর অমসুং অতল তিনকরিং লেব অসিনি।
ঐহাক্না হরাওবা ফাওই মদুদি ঐখোয়দী তুংগী সাইন্তিস্ত শেমগৎপা, আই.এস.আর.ও.না ঐখোয়গী রিসর্স সেন্তরগা খুৎশম্নদুনা অতল তিনকরিং লেব ১০০ লৌখৎপা, মখোয়না নহা ওইরিবা ইন্নোভেতরশিংবু লমজিংবা” এন.আই.তি.আই. আয়োগকী সি.ই.ও. শ্রী আমিতাভ কান্তনা মখা তানা হায়খি।
“ঐখোয়না হৌজিক স্পেস তেক্নোলোজিদা অদুক্কী মতিক নুঙাইবা মতম অদু ওইরে। আই.এস.আর.ও. অসি মালেমগী ওইবা লমজিংবা অমা ওইনা অমসুং অনৌবা পুথোকপদা ইন্দিয়াদা মফম চাওনা কন্দুনা লৈরি। আই.এস.আর.ও. অমসুং মসিগী খুৎশম্নবা অসিনা নহা ওইরিবা ছাত্রশিংদা স্পেস তেক্নোলোজি অমসুং অনৌবা কয়া অমা পুথোক্নবগী মফম ওইরগনি” মিস্তর রামানথন রামানন, মিসন দাইরেক্তর, অতল ইন্নোভেসন মিসননা হায়খি, মখা তানা “খ্বায়দগী অনৌবা তেক্নোলোজি অমা পীবা অসিনা, মসিনা এন.ই.পি. ২০২০গী মিয়েং থম্বতা নত্তনা আত্মানির্ভর ভারত লোমদা চংশিল্লি”।
******
(Release ID: 1687769)
Visitor Counter : 113


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী অপদেৎ
পুং ২৪দা, অপুনবা ওইনা কোবিদ-১৯গী পেসেন্ত ১১,২৬৪ নাবা ফখ্রে
ফগৎলকপগী চাং ৪৭.৪০%দা হেনগৎলকখ্রে, পুং ২৪দা ৪.৫১%গী চাংদা হেনগৎলকখ্রে
এক্তিব ওইবা পেসেন্তশিংগী মশিং ৮৯,৯৮৭দগী ৮৬,৪২২দা হন্থখ্রে
ঙরাং সেম্পল ১,২৬,৮৪২ তেস্ত তৌখি
Posted On:
30 MAY 2020 5:14PM by PIB Imphal
হৌখিবা পুং ২৪দা পুন্না কোবিদ-১৯গী পেসন্ত ১১,২৬৪ লাইনা অসিদগী নাবা ফখ্রে। মসিনা নোংমদা নাবা ফখিবা পসেন্তকী খ্বাইদগী য়াম্বা মশিংনি। মরম অদুনা হৌজিক ফাওবদা পুন্না পেসেন্ত ৮২,৩৬৯ কোবিদ-১৯দগী নাবা ফখ্রে।
মসিনা মরম ওইরগা কোবিদ-১৯গী পেসেন্তশিংগী মরক্তা ফগৎলকপগী চাং অসি ৪৭.৪০% ওইহনখি, মমাংগী নুমিত্তা ৪২.৮৯%দা ফগৎলকপগী চাং অসিদগী ৪.৫১%গী চাংদা ফগৎলকপগী চাং হেনগৎলকখি।
ফখিবা পেসেন্তশিংগী মশিং য়াম্বনা মরম ওইরগা, এক্তিব ওইববা পেসেন্তশিংগী মসশিং অদু মেগী ২৯দা ৮৯,৯৮৭ ওইরম্বদগী হৌজিক্তি এক্তিব কেসকী মশিং অসি ৮৬,৪২২দা হন্থখ্রে। এক্তিব কেস পুম্নমক অকনবা মেদিকেল সুপর্ভিজনগী মখাদা লৈরি।
২০২০গী মে ৩০ ফাওবদা, হৌখিবা নুমিৎ ১৪দা ওইখিবা দব্লিং তাইম অসি ১৩.৩ ওইরম্মি, হায়রিবা অসি হৌখিবা নুমিৎ অহুমদা ১৫.৪দা ফগৎলকখ্রে। শাথিবগী চাং অসি ২.৮৬%নি, আই.সি.য়ু.দা কোবিদ-১৯গী এক্তিব ওইবা পেসেন্ত ২.৫৫% লৈ, ভেন্তিলেতরদা ০.৪৮% লৈ অমসুং ওক্সিজেন সপ্পোর্ত্তা ১.৯৬% লৈ। লৈবাক অসিদা তেস্ত তৌবগী কেপাসিতী অসি সরকারগী লেবোরেতরী ৪৬২ অমসুং লনাইগী ওইবা লেবোরেতরী ২০০গী খুত্থাংদা হেনগৎখ্রে। অপুনবা ওইনা হৌজিক ফাওবদা কোবিদ-১৯গী তেস্ত ৩৬,১২,২৪২ তৌখ্রে অদুগা ঙরাং সেমপল ১,২৬,৮৪২ তেস্ত তৌখ্রে।
কোবিদ-১৯ লাকশিন্নবগীদমক্তা লৈবাক অসিদা লৈরিবা হেল্থ ইনফ্রাস্ত্রকচরগী মতাংদা, হোজিক্কী ওইনা কোবিদ খক্তগী ওইবা হোসপিতাল ৯৪২ লৈখ্রে, মসিদা আইসোলেশন বেদ ১,৫৮,৯০৮ লৈরি, আই.সি.য়ু বেদ ২০,৬০৮ অমসুং ওক্সিজেন সপ্পোর্ৎ য়াওবা বেদ ৬৯,৩৮৪ লৈরি। কোবিদকীদমক্তা ওইবা হেল্থ সেন্তর ২,৩৮০ লৈরি, মসিদা আইসোলেশন বেদ ১,৩৩,৬৭৮ লৈরি; আই.সি.য়ু. বেদ ১০,৯১৬ অমসুং ওকসীজেন সপ্পোর্ৎ য়াওবা বেদ ৪৫,৭৫০ লৈরি অমসুং মখোয়শিং অসি মথৌ লোইনা তৌহনখ্রে। ক্বারেন্তাইন সেন্তর ১০,৫৪১ অমসুং বেদ ৬,৬৪,৩৩০ লৈবা কোবিদ কেয়র সেন্তর ৭,৩০৪ অসি লৈবাক অসিদা কোবিদ-১৯গা মায়োক্ননবা ফংহল্লি। কেন্দ্রনসু রাজ্যশিং/ য়ু.তি.শিং / কেন্দ্রগী ওইবা ইন্সতিত্যুশনশিংদা এন.৯৫ মাস্ক লাখ ১১৯.৮৮ অমসুং পর্সনেল প্রোতেক্সন ইক্যুইপমেন্ত (পি.পি.ই.) লাখ ৯৬.১৪ পীখ্রে।
কোবিদ-১৯গী অনৌবা নোর্মেলগা লোইন্না লৈমিন্নবা মতমদা লৌখৎকদবা চেকশিন থৌরাংশিং অদু অমুক্কসু হন্না হায়খ্রে। পব্লিক্কী ওইবা মফমশিং অমসুং থবক শুফমশিংদা ফিজিকেল দিস্তেন্সিংগী ওইবা গাইদলাইনশিং অদু নীংথিনা ইনবা হায়বসি তঙাইফদে; খুৎ-শা লু-নান্না থম্বা য়াওনা তোইনা খুৎ-শা হামদোকপা অমসুং রেসপিরেতরী হাইজিন নীংথিনা ঙাক্তুনা চৎপা; মাস্ক নত্রগা ফেস কোভরশিং অসি পব্লিক্কী ওইবা মফশিংদা শিজিন্নবা; অমসুং লোক খুবা/ শ্বর হোনবগী লিচৎ-শাজৎশিং অদু নীংথিনা চৎপা। কোবিদ-১৯ লাকশিন্নবা হোৎনবা অসিগী মতাংদা কোমথোকপা লৈতনা মীপুম খুদিংমক্না চেকশিন-থৌরাং পুম্নমক লৌখৎলবা অমসুং লোকদাউনগী ফিভম অসিগী মনুংদা কোমথোকপা অসিবু থৌশাদনা লৌবিদবা মতমদতা ওইথোক্কনি ।
কোবিদ-১৯গা মরী লৈনবা ৱাকৎশিং, গাইদলাইনশিং অমসুং পাউতাকশিংগীদমক্তা তশেংবা অমসুং অনৌবা ই-পাউশিংগীদমক্তা চানবিদুনা https://www.mohfw.gov.in/ অমসুং @MoHFW_INDIA দা চংবিয়ু।
কোবিদ-১৯গা মরী লৈনবা তেক্নিকেল ওইবা ৱাহংশিংগীদমক্তা technicalquery.covid19@gov.in দা অমসুং অতোপ্পা ৱাহংশিংগীদমক্তা ncov2019@gov.in অমসুং @CovidIndiaSeva দগী খঙবিরবা য়াগনি।
কোবিদ-১০গী মরমদা করিগুম্বা অমা হেক্তা খংনীংবা লৈরগদি, হকশেল অমসুং য়াইফ য়ুম্বালগী মন্ত্রালয়গী হেলপলাইন নম্বর +91-11-23978046 নত্রগা 1075 (তোল-ফ্রী) অসিদা ফোন তৌবা য়াগনি। কোবিদ-১৯গী ওইবা রাজ্যশিং/ য়ু.তি.শিংগী হেলপলাইন নম্বরশিংগী লিস্ত মখাগী অসিদা ফংবীগনি https://www.mohfw.gov.in/pdf/coronvavirushelplinenumber.pdf
*****
(Release ID: 1628037)
Visitor Counter : 126
Read this release in:
Punjabi
,
English
,
Urdu
,
Marathi
,
Hindi
,
Assamese
,
Gujarati
,
Odia
,
Tamil
,
Telugu
,
Kannada
,
Malayalam


text:
সাইন্স অমসুং তেক্নোলোজী মন্ত্রালয়
দিপার্তমেন্ত ওফ বাইওতেক্নোলোজীনা জিন্নোভা বাইওফার্মাকোতিকেলস লিমিতেদকী নোবেল এম.আর.এন.এ.দা য়ুম্ফম ওইবা কোবিদ ১৯ ভেক্সিন কেন্দিদেৎ- ঐচ.জি.সি.ও.১৯গী সীদ ফন্দিং পীখ্রে
Posted On:
24 JUL 2020 12:27PM by PIB Imphal
চহি অসিগী অরোইবা শরুক্কী মমাংদা ভেক্সিন অসি ক্লিনিকেল ত্রাইএল তৌরবা য়াই
বি.আই.আর.এ.সি.না ইমপ্লিমেন্ত তৌবা ইন্দ সি.ই.পি.আই.গী মখাদা ভারত সরকারগী দিপার্তমেন্ত ওফ বাইওতেক্নোলোজীনা মতেং পাংলিবা ভেক্সিন দিস্কোবরী প্রোগ্রাম অসি অথুবদা ক্লিনিকেল ত্রাইলশিং তৌরগনি
দি.বি.ত.ব.আই.আর.এ.সি.না ভারত্তা ‘মখল অসিগী অহানবা ওইনা’ এম.আর.এন.এ.-য়ুম্ফম ওইবা ভেক্সিন শানবা প্লেৎফোর্ম অমা লিংখৎপা ঙমহনখ্রে। দি.বি.তি.না জেন্নোভাগী কোবিদ-১৯গী নোবেল সেল্ফ-এমপ্লিফাইয়িং এম.আর.এন.এ.- য়ুম্ফম ওইবা ভেক্সিন অমা ওইরিবা অসিগী দিবেলপমেন্তগীদমক সীদ ফন্দিং তৌখ্রে।
য়ু.এস.এ.গী সিএতলগী ঐচ.দি.তি. বাইওতেক কোর্পোরেসনগা চুংশিন্নদুনা জেন্নোভা না রোদেন্ত অমসুং নন-হ্যুমেন প্রিমেৎ মোদেলশিংদা খুদোংথিবা, ইম্ম্যুনোজেনিসিতী, ন্যুত্রেলাইজেসন এন্তিবোদীগী মওং চাংয়েং তৌখিবগা লোয়ননা এম.আর.এন.এ. ভেক্সিন কেন্দিদেৎ (ঐচ.জি.সি.ও.১৯) দিবেলপ তৌখ্রে। ভারতকী রিগুলেতরীগী অয়াবশিংগী মতুং ইন্না, কম্পনী অসিনা চহি অসিগী অরোইবদা মীওইবদা কাপন্নবা অহানবা ইঞ্জেক্সন শেম্নবা য়াম্না কন্না হোৎনরি
দি.বি.তি.গী সেক্রেতরী অমসুং বি.আই.আর.এ.সি.গী চ্যেরমেন ওইরিবা দা. রেনু স্বারুপমা হীরম অসিগী মতাংদা “মফম খঙদনা অমসুং অনৌবা পেথোজেনশিংদগী থোকহল্লকপা লায়নাশিংগী মপুং ফানা লাকশিন্নবা অনৌবা ৱাখল্লোনশিংগীমথৌ তাই। দি.বি.তি.না তেংবাংলিবা জেন্নোভা গী এম-আর.এন.এ.গী প্লেৎফোর্ম অসিনা অনৌবা ন্যুক্লিক এসিদ ভেক্সিন অমসুং দেলিবরী সিস্তেমশিং শীজিন্নরি। নেনোতেক্নোলোজী শীজিন্নরিবা মসিগী ভেক্সিনগী কেন্দিদেৎ অসিনা শাবগী মোদেলশিংদা মপুং ফানা কান্নবা ফংবা উৎখ্রে। জেন্নোভাগী অসিগুম্বা মখলগী তৌবা ঙম্বশিং অসিগা লোয়ননা ঐহাক্না ভেক্সিন কেন্দিদেৎ অসি মীওইবগী ক্লিনিকেল ত্রাইএলদা মপুং ফানা কান্নবা ফংলে হায়না উৎলবদি য়াম্না থুনা পুথোকপা হেনগৎহল্লগনি। ” হায়না হায়খি।
হীরম অসিগী মতাংদা জেন্নোভা বাইওফার্মাকোতিকেলস লিমিতেদকী সি.ই.ও. ওইরিবা দা. সঞ্জে সিংহনা হায় "মালেমগী ওইবা লমজেলদা অমসুং সস্তেনেবল সোলুসনশিং পুরকপদা থৌনা লৈনা অচৌবা খোঙথাংশিং লৌখৎপা মথৌ তাই। এম.আর.এন.এ.দা য়ুম্ফম ওইবা মথংগী চারোলগী ভেক্সিন অসি দিবেলপ তৌবদা দি.বি.তি.-বি.আই.আর.এ.সি.গী খোঙথাং, লমজিং-লমতাক্লিবা অমসুং শেলগী তেংবাং পীরিবা অসিবু জেন্নোভানা থাগৎলি। ঐখোয়না চুংশিন্নরিবা অসিনা কোবিদ-১৯গুম্বা লায়চৎ অমা থোক্লকপদা মীয়ামদা অহোংবা ভেক্সিন পুথোক্তুনা ফংহন্নবা পাম্বৈ ওইনবা অনৌবা তেক্নোলোজী পুথোক্নবা ইকো-সিস্তেম অমা শেম্বদা পান্দম থমখি।”
ঐচ.জি.সি.ও.১৯গী মরমদা
নোবেল এম.আর.এন.এ. ভেক্সিনগী কেন্দিদেৎ অমা ওইরিবা ঐচ.জি.সি.ও.১৯ অসিদা হোস্ত সেলশিংগী রিসেপ্তরগা লোয়ননা ইন্তরেক্ত তৌরিবা ভাইরস অসিগী স্পাইক প্রোতিন্দগী ঙাকথোকপা ঙম্বা হোস্ত সেলশিংনা এন্তিজেন শেম্বদা মতেং পাংনবা মথৌ তাবা পুম্নমক য়াওরি, অমসুং দেলিবরী ভেহিকল অমা ওইনা ‘লিপিদ ইনওর্গানিক নেনোপার্তিকল (লাইওন)’না মতেং পাংলি।
উচি অমসুং য়োংশিংদা ভেক্সিন অসিগী ন্যুত্রেলাইজিং এন্তিবোদীগী রেস্পোন্স অসি কোবিদ-১৯গী কনব্লেসেন্তদগী সেরাগা লোয়ননা চাংদম্নবদা য়ু.এস.-এফ.দি.এ.না পীরিবা ন্যুত্রেলাইজিং এন্তিবোদীশিংগী ১:১৬০তিতরগী মথক ওই।
মখা তানা, ঐচ.জি.সি.ও.১৯গী কান্নবশিং অদুদি মসিগী এম.আর.এন.এ.গী প্লেৎফোর্মগী দিজাইন অমসুং দেলিবরী ভেহিকল অসিনি। ঐচ.জি.সি.ও.১৯না 'মশা মতোমদা শেমগৎচবা ঙম্বা এম.আর.এন.এ. প্লেৎফোর্ম' অমা শীজিন্নদুনা কাপকদবা দোজ (দোজ-স্পেরিং ইফেক্ত) অদু নেমহনবা অমসুং মতম চানা এন্তিজেন রিলিজ তৌবা ঙমহল্লি। ঐচ.জি.সি.ও.১৯না শীজিন্নরিবা '‘লাইওন দেলিবরী সিস্তেম'’ অসিনা এদজুভেন্ত তৌবা ঙম্বা, স্তোরেজ স্তেবিলিতী হেনগৎহনবা, মসিনা থোকহনবা খুদোংচাদবশিং হন্থহনবা, প্রিমিএবিলিতী অমসুং বাইওএবাইলেবিলিতী হেনগৎহনবা ঙমহল্লি।
দি.বি.তি.গী মরমদা
সাইন্স অমসুং তেক্নোলোজী মন্ত্রালয়গী মখাদা লৈরিবা দিপার্তমেন্ত ওফ বাইওতেক্নোলোজী (দি.বি.তি.) অসিনা লৌউ-শিংউ, হকশেল, এনিমেল সাইন্সেস, এনবাইরনমেন্ত অমসুং ইন্দস্ত্রীগী লমশিংদা বাইওতেক্নোলোজী শীজিন্নবা হেনগৎহনবা য়াওনা ভারত্তা বাইওতেক্নোলোজী চাওখৎহনবদা মতেং পাংলি।
বি.আর.আর.এ.সি.গী মরমদা:
বাইওতেক্নোলোজী ইন্দস্ত্রী রিসর্স এসিস্তেন্স কাউন্সিল (বি.আই.আর.এ.ই.) অসি ভারত সরকারগী দিপার্তমেন্ত ওফ বাইওতেক্নোলোজীনা লৈবাক অসিগা মরী লৈনবা মথৌ তাবা পোত্থোকশিং পুথোক্নবা স্ত্রেতেজিক রিসর্স অমসুং ইনোবেসন পাংথোক্নবা হৌগৎলক্লিবা বাইওতেক এন্তর্প্রাইসশিং মপাঙ্গল কনখৎহন্নবা অমসুং মথৌনা হাপ্নবা ইন্ত্রফেস এজেন্সি অমা ওইনা লিংখৎখিবা নোৎ-ফোর-প্রোফিৎ সেক্সন ৮, সেদ্যুল বি., পব্লিক সেক্তর এন্তর্প্রাইস অমনি।
জেন্নোভাগী মরমদা:
ভারতকী পুনেদা হেদক্বাতর ওইবা জেন্নোভা ফার্মাকোতিকেল্স লিমিতেদ অসি তোঙান তোঙানবা ইন্দিকেসন কয়াদা পুন্সি মাংআ য়াবা লায়নাশিং মায়োক্ননবা রিসর্স ,দিবেলপমেন্ত, প্রদক্সন, অমসুং বাইওথেরাপিওতিক্স কম্মর্সিএলাইজেন তৌবদা কত্থোক্লবা বাইওতেক্নোলোজি কম্পনী অমনি। অহেনবা খংনবা https://gennova.bioদা চংবীয়ু।
নত্রগা মখাতা বা ই-পাউগী: দি.বি.তি./বি.আর.এ.সি.গী কম্ম্যুনিকেসন সেলদা কন্তেক তৌবীয়ু
@DBTIndia@BIRAC_2012
www.dbtindia.gov.inwww.birac.nic.in
***
(Release ID: 1640883)
Visitor Counter : 100


text:
শেল-থুম মন্ত্রালয়
মন্ত্রী মন্দলনা অসীম ইনফ্রাস্ত্রকচর ফাইনান্স লিমিতেদ অমসুং এন.আই.আই.এফ ইনফ্রাস্ত্রকচর ফাইনান্স লিমিতেদ য়াওবা এন.আই.আই.এফ ইনফ্রাস্ত্রকচর দেত ফাইনান্সিং প্লেৎফোর্মদা কেপিতেল ইনফ্যুজন তৌনবগী অয়াবা পীখ্রে
Posted On:
25 NOV 2020 3:31PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা পাঙথোকখিবা কেন্দ্রগী মন্ত্রী মন্দল মীফমনা অসীম ইনফ্রাস্ত্রকচর ফাইনান্স লিমিতেদ (এ.আই.এফ.এল.) অমসুং এন.আই.আই.এফ ইনফ্রাস্ত্রকচর ফাইনান্স লিমিতেদ (এন.আই.আই.এফ-আই.এফ.এল.) য়াওবা নেস্নেল ইনবেস্তমেন্ত এন্দ ইনফ্রাস্ত্রকচর ফন্দ (এন.আই.আই.এফ.) না স্পোন্সর তৌবা এন.আই.আই.এফ. দেত প্লেৎফোর্মদা সরকারনা লুপা করোর ৬০০০গী ইক্বিতী ইনফ্যুজনগী প্রপোজেল মখাদা পীরিবা কন্দিসনশিং অসিগী মখাদা অয়াবা পীখ্রে।
- চৎলিবা চহি ২০২০-২১ অসিদা লুপা করোর ২,০০০ খক্তা এলোকেৎ তৌগনি। অদুম ওইনমক কোবিদ-১৯না মরম ওইদুনা অমুক্তা ওইখিদ্রিবা ফাইনান্সিএলগী ওইবা ফীভম অমসুং অকক্নবা ফিস্কেল স্পেস লৈবনা, প্রপোজ তৌখিবা শেনফম অসি দেত হেনগৎনবা শেম-শাবা অমসুং দিমান্দ লৈরবা খক্তদা কাইথবা য়াগনি।
- এন.আই.আই.এফ.না দোমেস্তিক অমসুং গ্লোবেল পেন্সন ফন্দশিং অমসুং সোভরেন ৱেল্থ ফন্দসতগী ইক্বিতী ইনবেস্তমেন্ত মপুং ফানা শীজিন্ননবা মথৌ তাবা খোঙথাং পুম্নমক লৌখৎকনি।
মসি আত্মাানির্ভর ভারত ৩.০গী মখাদা ভারত সরকারগী শেন্মীৎলোনগী স্তিমুলসকী শরুক অমা ওইনা নবেম্বর ১২, ২০২০দা ফাইনান্স অমসুং কোর্পরেৎ এফিয়র্সকী কেন্দ্রগী মন্ত্রী শ্রীমতি নর্মালা সীতারমন্না লৌখৎখিবা মরু ওইবা খোঙথাং তরানিথোইগী মনুংদা অমনি।
এন.আই.আই.এফ. স্ত্রেতেজিক ওপুর্চুনিতীস ফন্দনা এন.বি.এফ.সি. ইনফ্রা দেত ফন্দ অমা অমসুং এন.বি.এফ.সি. ইনফ্রা ফাইনান্স কম্পনী অমা য়াওবা দেত প্লেৎফোর্ম অমা লিংখৎখি। এন.আই.আই.এফ.আ মখোয়গী স্ত্রেতেজিক ওপুর্চুনিতীস ফন্দগী খুত্থাংদা (‘এন.আই.আই.এফ. এস.ও.এফ.’) কম্পনী অনিমক্কী মরু ওইবা ফম পাইরি অমসুং প্লেৎফোর্ম অসিদা ~ লুপা ১,৮৯৯ হান্না ইনবেস্ত তৌখ্রে। স্ত্রেতেজিক ওপুর্চুনিতীস ফন্দগী খুত্থাংদা এন.আই.আই.এফ.না ইনবেস্তমেন্ত তৌখিবা অসিনা অতোপ্পা চান্নবা ইনবেস্তমেন্তগী খুদোংচাবশিংদা ইনবেস্ত তৌবগী মথক্তা মসিনা কম্পনী অনি অসি মখা তানা শৌগৎখিগনি। হৌজিক্কী প্রপোজেল অসিনা জি.ও.আই.না হকথেংননা ইনবেস্তমেন্ত তৌবীদুনা ইনফ্রাস্ত্রকচর দেত ফাইনান্সিং স্পেস্তা এন্তিতী অনিনা তৌবা ঙম্বা হেনগৎনবা হায়জরি। মসিনা প্লেৎফোর্ম অসিনা ইন্তরনেস্নেল ইক্বিতী হেনগৎহনবদসু মতেং পাংগনি। এন.আই.আই.এফ. এস.ও.এফ.না হান্না ইনফ্যুস তৌখিবা ইক্বিতী অমদি লনাই সেক্তরদগী শরুক য়ারক্লিবা পোতেন্দিএল লৈবা ইক্বিতীগী মথক্তা সরকারনা নৌনা ইনফ্যুজন তৌবা ইক্বিতী অসিগা লোইননা দেত প্লেৎফোর্মনা ২০২৫তা প্রোজেক্তশিংদা লুপা করোর ১,১০,০০০গী দেতকী মতেং পীনবা রিসোর্স মরাং কাইনা লৈহনবা ঙমগনি হায়না পান্নরি।
ইমপ্লিমেন্ত তৌবগী লালোং অমসুং পান্দমশিং:
- লালোং অদুদি এ.আই.এফ.এল.না চল্লাইবা চহি অমদগী তাবা অন্দর কনস্ত্রকসন/গ্রীনফিল্দ/ ব্রাউনফিল্দ এসেৎশিংদা মপুং ওইনা মীৎয়েং থমগনি। এন.আই.আই.এফ ইনফ্রাস্ত্রকচর দেত ফাইনান্সিং প্লেৎফোর্মগী মশাগী ইন-হাউস এপ্রাইজেল সিস্তেম লৈজৈ মসিনা ফন্দশিং থুনা দিপোইমেন্ত তৌহনগনি।
- এন.আই.আই.এফ. আই.এফ.এল. (এন.বি.এফ.সি. –আই.দি.এফ)না মেচ্যুর ওইরবা ওপরেতিং এসেৎশিংগীদমক তেক-আউৎ বেহিকল অমা ওইনা মথৌ তৌগনি। মসিনা পোস্ত-কম্মিসসন্নিংদা ইনফ্রাস্ত্রকচর ইনবেস্তরশিংনা শেল চংবা বেঙ্ক ফাইনান্সকী মহুৎ অহোংবা আই.দি.এফ. ফাইনান্সনা শিনবদা মতেং পাংগনি। লাক্কদৌরিবা চহি ৫ অসিদা (এন.আই.পি. প্লান পিরদ), এন.আই.আই.এফ ইনফ্রাস্ত্রকচর দেত ফাইনান্সিং প্লেৎফোর্মনা ~লুপা করোর ১০০,০০০গী ইনফ্রাস্ত্রকচর প্রোজেক্তশিং শাবদা মতেং মপুং ফানা পাংবা ঙম্লগনি।
- প্লেৎফোর্ম অসিনা জি.ও.আই.দগী প্রপোজ তৌখিবা কেপিতেল ইনফ্যুজন লুপা করোর ৬,০০০ অসি শরুক ১৪-১৮ ওইহনবা ঙম্নবা লাক্কদৌরিবা চহি খরা অসিদা দোমেস্তিক অমসুং ইন্তরনেস্নেল মার্কেৎ অনিমক্তগী এক্সতর্নেল লোং-তর্ম ইক্বিতী কেপিতেল লোইননা দেত হেনগৎহনবসু মথৌ তাই।
- এন.আই.আই.এফ.না এন.আই.আই.এফ ইনফ্রাস্ত্রকচর দেত ফাইনান্সিং প্লেৎফোর্মদা দোমেস্তিল অমসুং গ্লোবেল পেন্সন, ইনসুরেন্স অমসুং সোভরেন ৱেল্থ ফন্দসকী ইনবেস্ত তৌরিবা ইক্বিতী হেনগৎহন্না সরকারনা ইনবেস্ত তৌরিবা ইক্বিতী শীজিন্ননবা কন্না হোৎনগনি।
চাদিং তৌগদবা:
এন.আই.আই.এফ. দেত প্লেৎফোর্মদা শেনবা চহি অনি মদুদি ২০২০-২১ অমসুং ২০২১-২২দা ইক্বিতী ওইনা লুপা করোর ৬,০০০ ইনবেস্ত তৌগনি।
ইমপেক্ত:
এন.আই.আই.এফ ইনফ্রাস্ত্রকচর দেত ফাইনান্সিং প্লেৎফোর্মনা লাক্কদৌরিবা চহি ৫ অসিদা ইনফ্রাস্ত্রকচর সেক্তরদা দেত লুপা করোর লাখ ১গী ময়াদা থাদবা ঙম্লবা য়াই। মসিনা নেস্নেল ইনফ্রাস্ত্রকচর পাইপলাইন্না ওইরকপা য়াই হায়না পান্নখিবা ইনফ্রাস্ত্রকচর সেক্তরদা অহেনবা ইনবেস্তমেন্তশিং লাকহনবা হেনগৎহনগনি।
প্রোসেস অসিনা বেঙ্কশিংনা ইনফ্রাস্ত্রকচর প্রোজেক্তশিংদা শেল থাদবা হন্থদা মতেং পাংদুনা অনৌবা গ্রীন-ফিল্দ প্রোজেক্তশিংগী মফম পীরগনি। আই.দি.এফ. মপাঙ্গল কনখৎহনবা/ইনফ্রাস্ত্রকচর সেক্তরদা ফাইনান্সিং স্পেস লৌথোকপনা ইনফ্রাস্ত্রকচর এসেৎশিংগী লিক্বিদিতী হেনগৎহনবদা অমসুং খুদোংচাদবা হন্থহনবদা মতেং ওইরগনি।
ভারত্তা ইনফ্রাস্ত্রকচর প্রোজেক্তশিং অসি এস.পি.ভি.শিংগী খুত্থাংদা চল্লাই। মহৌশানা কনস্ত্রকসন লোইরবা মতুংদসু এস.পি.ভি.শিংনা স্তেন্দ এলোন বেসিস্তদি ইনবেস্তমেন্ত গ্রেদ রেতিং ফংবা অসি অৱাবা ওই। দে প্লেৎফোর্মনা বোন্দ মার্কেৎতগী দেত হেনগৎহনগনি অমদি থাজবা য়াবা ইন্তরমেদিএরী অমা ওইগনি হায়নসু পান্নরি। এ.আই.এফ.এল. অসি কিয়র রেতিংসনা এ.এ. রেতিং ফংঙি অমদি এন.আই.এফ.-আই.এফ.এল.বু কিয়র রেতিংস অমসুং আই.সি.আর.এ.না এ.এ.এ. রেতিং ফংঙি। বোন্দ ইনবেস্তরশিংনা বেঙ্কশিংদগী মর্জিনশিং তাবা পাম্মী অদুবু এ.এ.এ/এ.এ. রেতিং ওইবা দেততা ইনবেস্ত তৌদুনা মখোয় মশাগী রিস্ক মেনেজমেন্ত গাইদলাইনশিং থুংহন্নবা তৌই। পেন্সন অমসুং ইনসুরেন্স ফন্দশিং য়াওনা লোং-তর্ম বোন্দ ইনবেস্তরশিংনা মহৌশানা এ.এ.এ. রেতিং ফংবা বোন্দশিংদা ইনবেস্ত তৌই।
মপুং ফানা কেপিতেলাইজ তৌরবা, মপুং ফানা ফন্দ লৈরবা অমসুং মপুং আনা চল্লাইবা এন.আই.আই.এফ. প্লেৎফোর্মনা বোন্দ মার্কেৎ অমসুং ইনফ্রাস্ত্রকচর প্রোজেক্তশিং অমসুং কম্পনীশিংগী মরক্তা এ.এ.এ./এ.এ. রেৎ ফংবা ইন্তরমেদিএরী ওইদুনা ভারতকী বোন্দ মার্কেৎকী ইনফ্রাস্ত্রকচর শেন-থুম অমসুং চাউখৎ থৌরাংশিংদা মরু ওইবা থোদাং অমা লৌরি।
বেকগ্রাউন্দ:
নেস্নেল ইনফ্রাস্ত্রকচর প্লেৎফোর্ম (এন.আই.পি.)গী মতুং ইন্না দেত ফাইনান্সিংগী মথৌ তাবা লেপ্তনা লৈহন্নবা তোঙান তোঙানবা সব-সেক্তরশিংদা লাক্কদৌরিবা চহি ৫ অসিদা লুপা করোর লাখ ১১১ থাদনবা পান্দম থমখি। মসিনা সেত ফাইনান্সিংদা য়ামদ্রবদা লুপা করোর লাখ ৬০দগী ৭০ মথৌ তাগনি। হৌজিক লৈরিবা ফীভম অসিদা মপুং ফানা কেপিতেলাই্ তৌরবা স্পেসিএলাইজ তৌরবা ইনফ্রাস্ত্রকচরনা অচৌবা কেপিতেল বেজ অমদি খোঙজেল য়াংনা থবক তৌবা এপ্রোচকা লোইননা প্রোজেক্তকী লাইফ সাইকল পুম্নমক্তা শেল পুহনবদা মীৎয়েং চংদবা নেস্নেল ইনবেস্তমেন্ত এন্দ ইনফ্রাস্ত্রকচর ফন্দ (এন.আই.আই.এফ.)না দিবেলপ তৌবা ফাইনান্সিএল ইন্সতিত্যুসনশিংদা মীৎয়েং থম্বা মথৌ তারি।
********
(Release ID: 1676142)
Visitor Counter : 95


text:
মন্ত্রীমন্দল
কেন্দ্রগী মন্ত্রী-মন্দলনা হেল্থ অমসুং এজুকেসন সেসতগী কারকপা শেনফমশিংদগী হেল্থকীদমক্তা প্রধান মন্ত্রী স্বাস্থ্যি সুরক্ষা নিধিবু সিঙ্গল নন-লেপসেবল রিজর্ব ফন্দ অমা ওইনা থম্বদা অয়াবা পীখ্রে
Posted On:
10 MAR 2021 2:03PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমদা ফাইনান্স এক্ত, ২০০৭কী সেক্সন ১৩৬-বি.গী মখাদা হেল্থ অমসুং এজুকেসন সেসতগী কারকপা শেনফমশিংদগী হেল্থকী ওইনা কারকপা শরুক অদুনা সিঙ্গল নন-লেপসেবল রিজর্ব ফন্দ ওইনা থমদুনা প্রধান মন্ত্রী স্বাস্থ্যিা সুরক্ষা নিধি (পি.এম.এস.এস.এন.) শেম্বদা অয়াবা পীখ্রে।
পি.এম.এস.এস.এন.গী মরু ওইবা মশক-মওংশিং
- হেল্থকীদমক্তা পব্লিক একাউন্ততা লৈবা নন-লেপসেবল রিজর্ব ফন্দ অমা;
- হেল্থ অমসুং এজুকেসন সেসতগী হেল্থকী ওইনা কারকপা শরুক অদু পি.এম.এস.এস.এন. ওইনা হাপচিনগনি;
- পি.এম.এস.এস.এন.দা চংলিবা শেনফমশিং অসি হকশেল অমসুং য়াইফ-য়ুম্বাল মন্ত্রালয়গী মরু ওইবা স্কীমশিংদা শিজিন্নগনি মমিং ওইনা পল্লবদা,
- আয়ুশ্মান ভারত – প্রধান মন্ত্রী জন আরোগ্যা য়োজনা (এ.বি.-পি.এম.জে.এ.ৱাই.)
- আয়ুশ্মান ভারত – হেল্থ এন্দ ৱেলনেস সেন্তরশিং (এ.বি.-ঐচ.দবল্যু.সি.শিং)
- নেস্নেল হেল্থ মিসন
- প্রধান মন্ত্রী স্বাস্থ্যি সুরক্ষা য়োজনা (পি.এম.এস.এস.ৱাই.)
- হেল্থ ইমর্জেন্সীশিংগী মনুংগী ইমর্জেন্সী এন্দ দিজাস্তর প্রিপিয়র্দনেস অমসুং রেস্পোন্সশিং
- এস.দি.জি.শিংগী থবক মাই পাক্নবা পান্দমশিং থম্লিবা তুংদা লাক্কদবা প্রোগ্রাম/স্কীম অমা হেক্তা অমসুং নেস্নেল হেল্থ পোলিসী (এন.ঐচ.পি.) ২০১৭তা থম্লিবা পান্দমশিং
- পি.এম.এস.এস.এন. চল্লাইবা অমসুং য়েংশিনবগী থবক হলশেল অমসুং য়াইফ-য়ুম্বাল মন্ত্রালয়না পাইখৎকনি; অমসুং
- শেনবা চহি অমা হেক্তদা এম.ও.ঐচ.এফ.দবল্যু.গী অসিগুম্বা স্কীমশিংগী চাংদিং অসি অহানবদা পি.এম.এস.এস.এন.দগী তৌগনি অমদি মতুং তারকপদা গ্রোস বজেতরী সপ্পোর্ত (জি.বি.এস.)দগী তৌগনি।
কান্নবশিং:
তোখাইনা রিসোর্সশিং থম্বদুনা য়ুনিভর্সেল অমসুং অহোংবা হেল্থ কিয়র ফংবা হেনগৎহনবগা লোইননা নাকল অমরোমদা শেনবা চহি লোইরকপদা শেনফম অসি শিজিন্নহৌদবা তৌদনবা হোৎনগনি।
হৌরকফম:
অফবা চাউখৎ-থৌরাংগী কান্নবশিং ফংনবা হোৎনবদা হেল্থ মরু ওই। শেন্মীৎলোনগী ওইবা ৱাখল্লোনগী মতুং ইন্না হেল্থ হেন্না ফগৎহনবনা প্রদক্তিবিতী হেনগৎহল্লি অমসুং মনুং মতম চাদনা শীবা, মতম শাংনা হকচাংগী ফীভম শোইনাইদুনা লৈবা অমসুং ঙন্না থবক্তগী পোত্থবনা মরম ওইদুনা অমাং-অতা থোকপা হন্থহল্লি। হেল্থ অমসুং ন্যুত্রিসন্না মহৈ-মশিংগী ওইবা কান্নবশিংদা হকথেংননা শাফু পীরি অমসুং প্রদক্তিবিতী অমদি শেন্থোক্তা কান্নবা পীরি। হেল্থকী কান্নবশিংনা হেল্থতা সরকারনা চাদিং তৌবগী মখা চাউনা পোল্লি। পোপ্যুলেসন লাইফ এক্সপেক্তেন্সী চহি অমা হেন্না শাংদোকপা জি.দি.পি. পর কেপিতা ৪% হেনগৎহল্লি, হেন্না চাউথোকপসু মথৌ তারিবা হেল্থ ৱার্কফোর্সশিংগী খুত্থাংদা হেল্থতা ইনবেস্তমেন্ত তৌবনা থবক কয়া পীগনি মরু ওইনা নুপীশিংদা চাউনা থবক পীগনি।
২০১৮গী বজেৎ স্পীচতা শেনথুম মন্ত্রীনা আয়ুশ্মান ভারত স্কীম লাউথোকপদা এজুকেসন সেসকী লৈরিবা ৩% অদু হেল্থ অমসুং এজুকেসন সেসকী ৪%না মহুৎ শিল্লগনি হায়নসু লাউথোকখি।
***************
(Release ID: 1704210)
Visitor Counter : 79
Read this release in:
Telugu
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Kannada
,
Malayalam


text:
ৱাহং
ঈপূরোই তশেংবমক্কী ওইবরা?
পাওখুম
ঐখোয়না খঙলে মদুদি ঈপূরোই তশেংবমক্কী ওইবনি মরমদি মহাক্না মশামকপু ঐখোয়দা লম্বেল অহুমদা ফোংদোকপিরমলে: লৈশেম নুংশেমদা, মহাক্কী ৱাহৈদা, অমসুং মহাক্কী মচানিপা যীশু খৃষ্টদা।
ঈপূরোই লৈ হায়বসিগী খ্বাইদগী মরুওইবা লেঙদখুদমদি ইচম চমনা মহাক্কী খুৎশেম অসিনি। “মরমদি মালেম অসিগী লৈশেমনুংশেমদগী হৌরগা ঈপূরোইগী মিৎনা উবা ঙমদবা মতিকশিং ফাওবদা লৈরিবা পেৎশকশিংদি - মহাক্কী লোমনাইদবা পাংগল অমদি তাইবং মপূ ওইবগী হৌনশা অসিনি - হায়রিবশিং অসি ময়েক শেংনা উরি, শেম্বীরম্বা অসিদগী করিনো খঙদবা, ওইদুনতা লৈরবদি মীশিং অসি ঙাকপীবা য়াদ্রবনি” (রোমিয়ো ১:২০)। “লাইরৈপাকনা ঈপূরোইগী মিংচৎশিং লাওথোকলি; অতিয়ানা মহাক্কী মখুৎকী থবকপু লৈবাক মীয়ামদা খঙহললি।” (লাইশোন ঈশৈ ১৯:১)।
ঐহাক্না খুদাং ঘড়ী অমা লৌবুক অমগী ময়ায়দগী খুনবা মতমদা, মসি কদাইদগীনো খঙদবা মফম অমদগী “শাফোংলকপনি” লৌবা য়াদে নত্রগা মসি তাদুনা অদুম্মক লৈরমলবনি হায়বা য়াদে। ঘড়ীগী মওং অদু য়েংলগা, মসিগী মওং পুথোকখিবা মী অমা লৈখি হায়না লৌগনি। অদুবু মসিদগী হেনবা মওং অমসুং মচাক ঐখোয়গী অকোয়বদা লৈরিবা মালেম অসিদা লৈরি। ঐখোয়গী মতম ওনবগী থবক অসি খুদাং ঘড়ীশিংদগী নৎতে, হায়বদি ঈপূরোয়গী খুৎহৈবগী থবক - মালেমলৈমনা চাং নাইনা উংলিবা অসিদগীনি (হায়বদি সিসিয়মগী রেডিও মচাকশিং ওইরিবা - এটোম ১৩৩ অসিদগীনি)। তাইবংমালং অসিনা অচৌবা মওং উৎলি, অসুমনা মসিনা চাওরবা মওং অমা লৈরি হায়বগী ৱাফম থমলি।
ঐহাকনা ৱারোৎখুৎই অমা থারকপা মতমদা, ঐনা ময়েকশিংদু পাব ঙমননবা ৱারোৎখুৎই হৈবা মী অমা ফংননবা হোৎনগনি। ঐগী ৱাখলদা পাও অদু কনাগুম্বা অশিংবা মী অমদগীনি হায়বসিনি, হায়বদি অদুগুম্বা মীশক অদুনা ৱারোৎ অদু শেমলকখিবনি। ঐখোয় খুদিংমক্কী হকচাংগী সেলশিংদা য়াওদুনা লৈরিবা ডিএনএ কোড অসি কয়াগী মতিক চমমনবা ওইখ্রবা? ডিএনএ অসিগী চমমনবা অমসুং অরোৎপনা কোড অসিবু শেমখিবা অশিংবা অইবা অমা লৈ হায়রোইদব্রা?
ঈপূরোয়না মফম মরাং খঙদবমখৈ য়েৎশিন্নরবা অমসুং নিংথিরবা মহৌশাগী মালেম অসিবু শেমখিবতা নত্তনা; মহাক্না মী খুদিংমক্কী থম্মোয়দা লোমনাইদবগী ইহুল অমসু খজিক খজিক্তং চঙহল্লি (পাওশন ৩:১১)। তাইবং মীওইবা খুদিংমক্কী ওইনা মমা পুকনুংদগী য়াওজরক্লবা লৌশিং অমমম লৈনৈ হায়রিবসিগী মরমদি মীওইবগী পুনসি অসিদা মিৎনা উরিবশিং অসি নত্তবা য়াম্না লৈরি হায়রিবসিদগীনি, হায়বদি মালেমলৈকোয় অসিবু শেমলিবা মথং মনাও নাইবা থবকশিং অসিদগী হেন্না ৱাংবা হিংনফম ওইবা য়াব অমা লৈরি। ঐখোয়গী লোমনাইদবা মপূ মশামক্কী ৱাখলনা য়ামদ্রবদা লম্বী অনীদা শাফোংদুনা লৈ মদুদি: কুচুলোন শেম্বা অমসুং ঈরাৎথৌনিবা।
তাইবংগী চাওখৎপা খুদিংমক্কী পূৱারী পূম্নমক্তা নাৎ অমগা অমগগী মরক্তা অঙকপা ফংনা মান্নবা লৈবনা মখোয় মখোয়গী কুচুলোনশিংবু অফবা ফত্তবা য়েংলগা মমল নাইহল্লি। খুদম ওইনা, নুংশিবগী ফিদম অসিবু মীওইপূম্বগী ওইনা ঈকায় খুমনরি, অদুগা মীনম্বগী হৈনবী অসিবুনা মীওইপূম্বনা চৈরাক পীবা পামনরি। অসিগুম্বা অপূনবা লিচৎলোন - মালেমলৈকোয়গী মীপূম তিংনা খঙনরবা অচুম অরানগী ৱাফম অসিনা - ঐখোয়দা অসিগুম্বা নিংজিং মাঙজিংনবা পোকহল্লিবা অচুমঅরান খঙলবা ঈপূরোয়দা মখুৎ থিললি।
মসিগা চপ মান্ননা, মালেম পূম্নমক্কী মীওইশিংনা, নাৎপু তুংওইনরগা, মতম পূম্নমক্তা ঈরাৎথৌনিবগী পথাপ অমা চৎননবা হোৎনরি। ঈরাৎথৌনিবগী পান্দমদি মান্নদবা য়াই, অদুবু “পাংগল হেন্না লৈবা” অমা লৈরি হায়বসিদি মীওইবা ওইরুবদগী য়াদবা ঙমলরোইদবা শরুক অমনি। ঈরাৎথৌনি তৌবা হায়বা ঐখোয় মীওইবগী হৌনশা হৈনজবা অসিগা ঈপূরোইনা “মহাক মশামক্কী মমিদা” (মৈহৌরোন ১:২৭) ঐখোয়বু শেমবিখি হায়রিবসিগী ৱাফম অসিগা চাশিন্নরি।
ঈপূরোইনা মশামকপুসু ঐখোয়দা মহাক্কী ৱাহৈ, বাইবলদা উৎথোকপিরি। পূয়া পূম্নমক্তা, ঈপূরোই লৈবগী ৱাফমবু মশামক্কী খুদমচাংদমনা তাকপা ওইনা লৌরি (মৈহৌরোন ১:১; খোঙশান ৩:১৪)। বেনজামিন ফ্র্যাঙ্কলিননা মশাগী ৱারী মশানা ইবা মতমদা, মশামকনা হিংলিবদুবু অচুমচুমদা তাকননবা হোৎনবদা মতম মাঙহনখিদে। মতৌ অসিগুম্না, ঈপূরোইনা মহাক্কী লাইরিক্তা মহাক হিংলি তাকননবা হোৎনবদা অচুমচুমদা উৎননবা মতম য়ামনা শীজিন্নবা পামদে। বাইবলদা পূনসি মশক হোংহনবা ঙম্বা মতিক, মসিগী মপূং ফাব মতৌ, লোয়ননা ইদুনা থম্বীরমলবা লাই তিনগী থৌদোকশিং হেন্না কুপশিন্না য়েংবা মথৌ তাবমক্তনি হায়বদা হায়মনবা থোকলোই।
ঈপূরোইনা মশামকপু মশক উৎথোকখিবা অহুমশুবা লম্বেল অদুদি মহাক্কী মচানিপা, যীশু খৃষ্টদনি (যোহান ১৪:৬-১১)। অহৌবদা ৱাহৈ অদু লৈরমই: ৱাহৈ অদু ঈপূরোইগা লোয়নরমই, অমসুং ৱাহৈ অদু ঈপূরোই ওইরমই। ৱাহৈ অদু তোংশা ওইরকখি অমসুং ঐখোয়গী মরক্তা মহাক্কী লৈফম শেমলকখি। ঐখোয়না মহাক্কী মিংচৎ উখ্রে, অমখক ওইবদুগী মিংচৎনি হায়বদি অমখক অদুগীনি, মহাক মপূং ফারবা থৌজাল অমসুং অচুম্বগা লোয়ননা ঈপাদগী লাকখি (কোলোসিয়ান্স ২:৯)।
যীশুগী অঙকপনা থল্লবা পূনসিদা, মহাক্না অরিবা ৱারেপনবগী কুচু পথাপ মশা পূম্নমক অদু মপূং ফাহনখি অদুগা মেশাইয়াগা মরী লৈননা থোক্কদৌরি তাকলম্বশিং অদু থোকহনখি (মাথি ৫:১৭)। মহাক্না মহাক্কী পাওজেল অদু চৎনবা য়াননবা অমদি মহাক্কী লাইগী শক্তি উৎননবা মশীং লাকঙমদবমখৈ মীনুংশি অমসুং অঙকপা থবক ময়াম মীয়ামদা উৎখি (যোহান ২১: ২৪-২৫)। অদুদগী মহাক পাং তিংলবা মতুং নুমিৎ হুমনিশুবদা, মহাক অশিফমদগী হৌগৎলকখি, মীওইচা কয়াগী মিৎনা উহৌবা থৌদোক অমা ওইনখি (১ কোরিন ১৫:৬)। পূৱারীগী লেঙদ্রবা চেচাং যীশু কনানো হায়নবগী “চাংয়েং” মরাং কায়না য়াওরি। পাখোন চৎপা পোলনা হায়রম্বদা, থবক অসি “কাচিল অমদা তৌখিবা নৎতে” (পাখোন চৎপা ২৬:২৬)।
ঐখোয়না খঙলে মদুদি ঈপূরোইগী মরমদা মখোয় মশানা খল্লিবা ৱাখল অদুনা চুমলে খনজবা লাই থাজদবশিং মতম পূম্নমক্তা থোরক্কনি অমসুং মখোয়না খুদমচাংদম য়েংদুনা পারক্কনি। অদুগা খরনা খুদমচাংদম ফনমক য়ামনা থেংনরফাওবদা লৌশিনবা ঙমলোই (লাইশোন ঈশৈ ১৪:১)। পূম্নমক অসি থাজবদা তারকপনি (ইব্রি ১১:৬)।
English
ঈপূরোই তশেংবমক্কী ওইবরা?


text:
ৱাহং
খৃষ্ট্যান হায়বসি করিনো?
পাওখুম
ৱেবস্টর দিক্সনারিনা খৃষ্ট্যান অমা ওইববু “যীশু থাজববু হিংনবগী শিনফম ওইনা পায়রিবা মীশক অমা নত্রগা যীশুগী পাওতাক্তা য়ুম্ফম ওইবা লাইনিংবু হিংনবগী শিনফম ওইনা পায়রিবা কনাগুম্বা মীশক অমা” হায়না তাকলি। খৃষ্ট্যান অমা হায়বসি করিনো খঙননবগী অহৌবমক্তদা নিংথিনা তাকপা ৱাফম ওইবনা, লাইনিংগা মরী লৈনদবা ৱাহনথোক ময়ামগা মান্ননা, খৃষ্ট্যান অমা ওইবসিনা করিবু খঙনবগে হায়বসিগী মতাংদা বাইবলনা তাকলিবা অচুম্বদু তশেংনমক্কী তেন্না পাও ফাওদোকনবা করিগুম্বা খরবু মসিনা ফোংদোকই।
অনৌবা ৱারেপনবদা খৃষ্ট্যান হায়বা ৱাহৈ আসি অহুমলক পল্লি (পাখোনচতপশিং 11:26; পাখোনচতপশিং 26:28; 1 পিতর 4:16)। যীশু খৃষ্টগী তুংইনবশিংবু “খৃষ্ট্যান” হায়না এন্টিওকতা ইহান হান্না শীজিন্নৈ (পাখোনচতপশিং 11:26) মরমদি মখোয়গী লমচতশাজত, থবক, অমসুং ৱাঙাংশাঙাং খৃস্টগুমনা তৌরমই। খৃষ্ট্যানশিংবু ফাগি তৌবা ওইনা এনটিওক্কী খৃষ্ট্যান চত্ বশিংনা উশিত্ তবা মওংদা শীজিন্নবা মিং মখল অমা ওইনা মসি হৌদোরকখি। ময়েকনা তাবনা খঙহল্লিবদি, ৱেবস্টর ডিক্সনারিনা তাকলিবা অদুগা চপ মান্ননা “খৃস্টগী পার্টি অমদা য়াওবা” নত্রগা “খৃষ্টদা নপশিনজবা নত্রগা তুংইনবা” হায়বসিনি ।
লাইবক থিবদগী মতম কুইনগী তুংদা, মী অয়াম্বনা “খৃষ্ট্যান” ৱাহৈসিমক্কী ৱাহনথোক খঙনরক্ত্রে হায়বদি যীশু খৃষ্টগী অশেঙবা হন্নমুক পোক্লবা তুংইনবা অমবু খঙনবগী মহুত্তা লাইনিং চেতপা নত্রগা লমচত শাজত য়ামনা ফজবা কনাগুম্বা মীশক অমবু খঙনরে। যীশু খৃস্টবু থাজদবা অমসুং নীংদবা মীওই কয়ানা চচচ্র্তা চাং নাইনা চতলগা নত্রগা “খৃষ্ট্যান” লৈবাক অমদা লৈরগা মশামকপু খৃষ্ট্যাননি লৌজরি। হায়বদি চর্চ্চতা চতলগা, ঐখোয়দগী হেন্না মরাইবক থীরবশিংবু মতেঙ পাংবিবনা, নত্রগা অফবা মীশক অমা ওইবনা ঐখোয়বু খৃষ্ট্যান অমা ওইহনবা ঙমদে। বাইবলগী ওজা অমনা মতম অমদা হায়রমই, “গেরেজ অমদা চতপখক্না অচেনবা গাড়ী অমা শাবা ওইথোক্তবগুম চর্চ্চতা চতপখক্না কনাগুম্বনা খৃষ্ট্যান অমা ওইবা ঙমলোই।”
বাইবলনা ঐখোয়দা তম্বিরি মদুদি ঐখোয়না তৌবা অফবা থবকশিংনা ঐখোয়বু ঈপুরোয়না য়াগদবা নততে। তিতা 3:5 না অসুমনা হায় মদুদি “ঐখোয়না তৌখিবা অচুম্বা থবকনা নত্তে, শাজত চুমথোক্তুনা অমসুং থৱায় অশেঙবনা নৌথোকপীদুনা, ঐখোয়বু মহাক্কী থৌজালনা কনবিবনি।” মরম অসিনা, খৃষ্ট্যান অমা হায়বসি ঈপুরোয়না হন্নমুক পোকপিরবা মীশক অমবুনি (যোহন 3:3; যোহন 3:7 ; 1 পিতর 1:23) হায়বদি যীশু খৃষ্টবু নিংজদুনা থাজরবা মখোয়বুনি। এফিসিয়া 2:8 না ঐখোয়দা অসুমনা হায় মসি “থাজবগী মতেংননি অদোমবু থৌজালনা কনবিরিবসি, অদুনা মসি ঐখোয় ইশাদগী থোরকপা নততে; মসি ঈপুরোয়গী খুদোল অদুনি।” অশেঙবা খৃষ্ট্যান অমা হায়বসি পাপ তৌরুবগী লাল্লে হায়জরবা অমসুং যীশু খৃষ্টখক্তদা লাইনিং ওইদুনা থাজবা থমলবা কনাগুম্বা নিপা নত্রগা নুপী অদুনি। মখোয়না থাজজবা য়াইরোন অমা চতপা নত্রগা লমচতশাজতকী পথাপ অমা ঙাকপা, নত্রগা তৌবা য়াই অমসুং য়াদে তাকপা পাওতাক পরেং অমা ইল্লগা চতপদু নত্তে।
অশেঙবা খৃষ্টান অমা হায়বসি যীশু খৃষ্ট মশামক অমসুং মহাক্না অশিববু মায়থিবা পিনবা অমদি মহাকপু থাজরিবা পুম্নমক্তা লোমনাইদবা পুন্সি পিনবা ক্রোশ মথক্তা শিরবা মতুং হুমনি শুবা নুমিত্তা অমুক হিংগতলকখিবগী থৌদোকপু থাজবগা লোয়ননা লাইনিং ওইজরিবা নিপা নত্রগা নুপী অদুবুনি। যোহন 1:12 ঐখোয়দা হায়, “তৌইগুম্বসুং ইবুংঙোবু লৌশিল্লবমখৈদা হায়বদি ইবুংঙোগী মিংদা থাজরবা মখোয় অদুদা ঈপুরোয়গী মচাশিং ওইরকনবা ইবুংঙোনা মতিক পিনবিরে।” অশেঙবা খৃষ্ট্যান অমা হায়বসি ঈপুরোয়গী অশেঙবা ইমুংগী শরুক অমা ওইনা, তশেংনমক্কী ঈপুরোয়গী মচা ওইরবা অমবুনি, অমসুং খৃষ্টগী মিংদা অনৌবা পুন্সি পিনবিরবা কনাগুম্বা অমবুনি। অশেঙবা খৃষ্ট্যান অমগী খুদমদি অতোপ্পবু নুংশিবা অমসুং ঈপুরোয়গী ৱাহৈ ঙাকনা চতপা অসিনি (1 যোহন 2:4; 1 যোহন 2:10)
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
খৃষ্ট্যান হায়বসি করিনো?


text:
হ্যুমেন রিসোর্স চাউখৎ-থৌরাংগী মন্ত্রালয়
নেস্নেল তেস্তিং এজেন্সী (এন.তি.এ.)না নেস্নেল তেস্ত অভ্যাস মোবাইল এপতা হিন্দী তেস্ত ফিচরশিং লোঞ্চ তৌখ্রে
অনৌবা ফিচর অসিনা হিন্দীদা জে.ই.ই. মেনগী মোক তেস্তশিং প্রেক্তিস তৌবদা হিন্দী মেদিয়মগী মহৈরোয়শিংদা মতেং পাংলগনি – শ্রী রামেশ পোখ্রিয়াল ‘নিশঙ্ক’
মহৈরোয় ৯.৫৬ লাখ হেনবনা নেস্নেল তেস্ত অভ্যাস এপ দাউনলোদ তৌখ্রে অমসুং এপ অসিদা মহৈরোয়শিংনা লাখ ১৬.৫ হেনবা তেস্তশিং পীখ্রে – ঐচ.আর.দি. মন্ত্রী
Posted On:
21 JUN 2020 3:31PM by PIB Imphal
হ্যুমেন রিসোর্স দিবেলপমেন্তগী কেন্দ্রগী মন্ত্রী রামেশ পোখ্রিয়ল ‘নিশঙ্ক’না ঙসি নেস্নেল তেস্তিং এজেন্সি (এন.তি.এ)না নেস্নেল তেস্ত অভ্যাস মোবাইল এপতা হিন্দী তেস্ত ফিচরশিং লোঞ্চ তৌরে হায়না লাওথোকখ্রে। মহাক্না হায় কম্পিতিতিব একজামদা হিন্দী পাম্বা মহৈরোইশিংনা এন.তি.এ.গী নেস্নেল তেস্ত অভ্যাস স্মার্তফোন এপতা পীবা হিন্দী মোক তেস্তশিংগা লোয়ননা মখোয়গী মোবাইল দিভাইসশিংদা হৌজিক প্রেক্তিস তৌবা য়ারগনি।
হৌখিবা থাদা জে.ই.ই. অমসুং নীতকুম্বা কম্পিতিতিব একজাম পাংথোকপা নেস্নেল তেস্তিং এজেন্সি (এন.তি.এ.)না জে.ই.ই. মেন, নীত য়াওনা এন্ত্রান্স একজামশিং ময়ুমদগী শাফগদবা মওংদা পাহন্নবা ইঞ্জিনিয়রিং অমসুং মেদিকেল এসপিরেন্তশিং এম্পাৱর তৌনবা আর্তিফিসিএল ইন্তিলিজেন্স (এ.আই.)না পাৱর তৌবা স্মার্তফোন এপ লোঞ্চ তৌখ্রে। হৌজিক ফাওবদা এপ অসিদা মহৈরোয়শিংনা তেস্ত লাখ ১৬.৫ হেন্না পীখ্রে অমসুং মহৈরোয় লাখ ৯.৫৬ হেনবনা এপ অসি দাউনলোদ তৌখ্রে।
হিন্দী মিদিয়ম ওইবা মহৈরো্য়শিংনা মখোয়না শেম শাবদা মতেং ওইনবা হিন্দী লোলদা পেপরশিং লোঞ্চ তৌনবা হায়রকখি। মসি খন্থরগা এন.তি.এ.না এপ অসিগীদমক ফিচর অসি লোঞ্চ তৌখি। হিন্দী লোলগী কেন্দিদেৎশিংনা মসিগী কম্পিতিতিব একজামশিংগী হৌজিক শেম শাবদা নত্রগা মোক তেস্ততা হিন্দীদা শরুক য়াবা য়ারগনি। ভারত শীনবা থুংনা লৈরিবা মহৈরোয়শিংগীদমক্তা হিন্দী ভর্জন অসি থৌজল অমা ওইরি, মরমদি ইংলিসনা ফার্স্ত লেঙ্গুয়েজ ওইদবা মহৈরোয়শিংনা এক্সেস তৌবা হেন্না য়াহল্লগনি। মহৈরোয় মশিং কয়ানা হৌজিক্তি মখোয়গী এন্ত্রান্স একজামশিংগীদমক্তা মসি শীজিন্নবা য়ারগনি।
এপ অসি হান্না দাউনলোদ তৌরবা মহৈরোয়শিংনা মোক তেস্তশিং হিন্দীদা খুদক্তা শরুক য়াবা য়াগনি নত্রগা করিগুম্বা এপ অসি য়াওদ্রবদি গুগল প্লে স্তোরদগী লেম্না দাউনলোদ তৌবা য়াগনি। এপ অসিগী খ্বাইদগী নৌবা ভর্জননা ইংলিস অমসুং হিন্দী লোল অনিমক্তা নেবিগেসন, ইনস্ত্রকসনশিং, তেস্ত লৌবগী অমসুং এনলাইসিস য়াওরি। এপ অসি মখোয়গী স্মার্তফোন নত্রগা তেব্লেৎতা দাউনলোদ তৌবগা মহৈরোয়শিংনা মখোয়গী অকুপ্পা ৱারোমগা লোয়ননা সাইন অপ তৌবা মথৌ তাগনি অমসুং মখা তাবদা মখোয়না অপাম্বা লোল হিন্দী ওইনা খনগনি অমসুং মখোয়না খল্লিবা চাংয়েংশিংগী মোক তেস্ত হিন্দী লোলদা পীবা হৌগনি।
ইংলিস লোলগা মান্ননা নুমিৎ খুদিংগী এন.তি.এ.না এপ অসিদা অনৌবা তেস্ত অমা হিন্দীদা থাদোক্কনি, মসি মহৈরো্য়শিংনা শরুক য়ানবা দাউনলোদ তৌবা য়াগনি। মখোয়গী দিভাইস ‘এয়রপ্লেন’ মোদতা থম্লগা মখোয়না তেস্তশিং ওফলাইনদা শরুক য়াবা য়াগনি অমসুং তেস্ত অদু পীশিন্ননবা অমদি মখোয়গী ফম য়েংন্নবা ওনলাইন অমুক হন্না লৈবা মথৌ তাগনি। জে.ই.ই. মেন, নীত য়াওনা চাংয়েংশিংগী নুমিৎ খুদিংগী তেস্তশিংগী লিস্ত পীবগা লোয়ননা অতোপ্পা চাংয়েংশিং অথুবদা হপচন্দুনা মহৈরোয়শিংনা মখোয়গী ময়ুমদগী তেস্তশিং অসিদা শরুক য়াবা ঙমলগনি অমসুং মখোয়গী তেস্তশিংগী ফমশিংগী অকুপ্পা ৱারোল লোয়ননা মদু অকুপ্পা এনলাইসিস পুম্নমক অপাম্বা লোলদা মদু হিন্দী নত্রগা ইংলিসতা খুদক্তা ফংহল্লগনি।
*****
(Release ID: 1633187)
Visitor Counter : 90


text:
প্রধানমন্ত্রীগী লোইশঙ
পি.এম.-কিসানগী মখাদা শেলগী তেংবাংগী ৮শুবা ইন্সতোলমেন্ত পীথোকপগী থৌরমদা প্রধান মন্ত্রীনা ঙাংখিবা ৱারোল
Posted On:
14 MAY 2021 6:39PM by PIB Imphal
অদোমগুম্বা লৌমী মরুপশিংগা ৱারী শাবা অসিনা অনৌবা ৱাখল্লোন অমা লৈহল্লি, ইশাদা নৌনা অমুক্কা থাজহল্লি। ঐখোয়গী মন্ত্রী, শ্রী নরেন্দ্র তোমার সিংহজীনা হৌজিক হায়বীখিবগুম্না, ঙসি অসি ভগবান বসাভেশ্বরাগী নুমিৎনি, পরশুরামগী নুমিৎসু ওই। অদুগা ঙসি অসি অক্সয় তৃত্যাগী শেংলবা নুমিৎ অমসু ওই। অদুগা, লৈবাক মীয়াম খুদিংদা ঐহাক্না ইদকী নুংঙাইরবা পাউজেলসু পীজরি।
হৌজিক্কী কোরোনাগী মতম অসিদা লৈবাক মীয়ামগী পুক্নিং থৌগৎনবা, লাইচৎ অসিবু মাইথীবা পীনবা খোঙফম চেৎনা হোৎননবা অপাম্বা লৈবা অসিগা লোয়ননা ঐহাক্না লৌমী মরুপশিংগা ৱারী শারি অমসুং মসিবু ঐহাক্না থবক ওইনা পাংথোক্কনি। ঙসিগী থৌরম অসিদা শরুক য়ারিবা লৌউ-শিংউ অমসুং লৌমীগী য়াইফ-য়ুম্বাল মন্ত্রী, শ্রীমান তোমার সিংহজী, ঐহাক্কী কেন্দ্র সরকারগী অতোপ্পা মরুপশিং, মুখ্য মন্ত্রী খুদিংমক, রাজ্য সরকারশিংগী মন্ত্রী, এম.পি., এম.এল.এ. অমসুং লৈবাক শিনবা থুংবগী ঐহাক্কী লৌমী মরুপ অমসুং ইচিল ইনাওশিং,
ঐখোয়না ঙসিগী য়াম্না শিংননীংঙাই ওইরবা মতম অসিদা মীয়ামগা ৱারী-ৱাতাই অসি তৌরি। মসিগী কোরোনাগী মতম অসিদসু লৈবাক্কী লৌমীশিংনা লৌউ-শিংউগী মতাংদা মশাগী মথৌদাং পাংথোকপা ওইনা রেকোর্দ ওইবা মওংদা লৌরোক পুথোক্লি, লৌউবদা অনৌ-অনৌবা থৌওং কয়া শিজিন্নরি। অদোমগী হোৎনজমন অসিবু পি.এম. সম্মান নিধীগী ইন্সতোলমেন্ত অমনা অহেনবা তেংবাং অমসু পীগদৌরি। ঙসি অক্সয় তৃত্যগী নুমিৎনি, লৌউ-শিংউগী অনৌবা খোঙজেল হৌবা নুমিৎনি অমসুং ঙসিমক, লৌমীশিংগী বেঙ্ক একাউন্ততা চাউরাক্না লুপা করোর লিশিং ১৯সু হকথেংননা হাপখ্রে। মসিনা চাউরাকপা লৌমী করোর ১০দা কান্নবা ফংহনগনি। বেঙ্গোলগী লৌমীশিংনা খুদোংচাবা অসি অহানবা ওইনা ফংলগনি। বেঙ্গোলগী লৌমী লাখ কয়ানা অহানবা ইন্সতোলমেন্তকী শেনফম ফংখ্রে। রাজ্য সরকারশিংদগী লৌমীশিংগী মমিং হেক ফংবগা, স্কিম অসিগী কান্নবা ফংবা লৌমীশিংগী মশিংসু হেনগৎলক্কনি।
মরুপশিং,
পি.এম. কিসান য়োজনাগী মতেংদগী অপিকপা অমসুং ময়াই-ওইরপ চাউনা লৌউবা মীওইশিংনা কান্নবা য়াম্না ফংনরি। হৌজিক্কী লুরবা তাঞ্জা অসিদা, য়োজনা অসিনা পীরিবা শেনফম অসিনা লৌমী কয়াগী ইমুংদা য়াম্না তেংবাংলি। য়োজনা অসিনা হৌজিক ফাওবদা চাউরাকপা লৌমী করোর লাখ ১১দা লুপা করোর লাখ ১গা লিশিং ৩৫গী চাউরাকপা শেনফম য়ৌখ্রে, মসিনা হায়বদি মরক্তা লৈবা মীওইশিং নাথৈদুনা লৌমী করোর ১.২৫গী বেঙ্ক একাউন্ততা হকথেংননা শেল ফংলে হায়বনি। মসিগী মনুংদগী, কোরোনাগী মনুং খক্তদা, লুপা করোর লিশিং ৬০গী মথক্তা লৌমীশিংনা ফংখ্রবনি। লৈবাক মীয়ামদা তঙাই ফদবা মতমদা হকথেংননা তেংবাং ফংবা, খোঙজেল থুনা ফংবা, তঙাই ফদবা মীওইদুমক্তদা তেংবাং ফংবা হায়বা ৱাফম অসিদা ঐখোয়গী সরকারনা লেপ্তনা হোৎনরিবনি।
ইচিল ইনাওশিং,
সরকারনা পোত্থোক লৈবগী থবকশিংদা অসিগুম্বা কান্নবা অসিবু অথুবা মতমদা পীনবগীদমক্তা পাক চাউনা থবক পায়খৎপা হেনগৎলক্লি। কোরোনাগী খুদোংচাদবা মরক্তা, লৌমীশিংনা লৌউ-শিংউ অমসুং লৈকোল য়োকপদা রিকোর্দ থম্লিবা অসিগা লোয়ননা সরকারসু এম.এস.পি.দা লৌরোক লৈবগী অনৌবা রেকোর্দ কয়া থম্লি। অহানবদা হৱাই-চেংৱাইগী, হৌজিক্না গেহু লৈবগী রেকোর্দসু থম্লে। হন্দক্কী চহিগী ওইনা, মমাংগী চহিগা চাংদম্নবদা, গেহুগী ১০%গী শরুক হেনবদি এম.এস.পি.দা লৈখ্রে। হৌজিক ফাওবগী ওইনা, চাউরাকপা লুপা করোর লিশিং ৫৮গী গেহু লৈবগী শেনফম অসি লৌমীশিংগী একাউন্তশিংদা য়ৌনখ্রে। য়াম্না ফবা ৱাফমদি, লৌমীশিংনা মখোয়গী পোত্থোকশিং মন্দীদা য়োনখ্রবা তুংদা, মখোয়না শেলগীদমক্তা য়াম্না কুইনা ঙাইবগী মথৌ তাদ্রে, ৱাখল ৱাদ্রবসু য়ারে। লৌমীশিংগী হক্কী মতুং ইন্না ফংফম থোকপা শেনফমশিং মখোয়গী বেঙ্ক একাউন্ততা হাপ্লক্লে। পঞ্জাব অমসুং হরিয়ানাগী লৌমী লাখ কয়াগী বেঙ্ক একাউন্তশিংদা অহানবা ওইনা শেনফম হকথেংননা শেল হাপ্পগী খুদোংচাবা ফংবা অসিদা ঐহাক্না নুংঙাইবা ফাওই। হৌজিক ফাওবগী ওইনা, পঞ্জাবকী লৌমীশিংগী একাউন্ততা লুপা করোর লিশিং ১৮গী শেনফম অমসুং হরিয়ানাগী লৌমীশিংগী ওইনা লুপা করোর লিশিং ৯গী শেনফমশিং হাপ্লকখ্রে। ইশাগী শেনফম্বু বেঙ্ক একাউন্ততা হাপ্লকপদা কনানবু নুংঙাইরোইদোইনো? পঞ্জাব অমসুং হরিয়ানাগী লৌমীশিংনা মসিগী নুংঙাইবা অসি থেংনরি অমসুং মীয়ামদা মখৌ পোঙনা হায়রি। ঐহাক্না সোসিএল মীদিয়াদা লৌমীশিংনা, মরু ওইনা পঞ্জাবকী লৌমীশিং, মখোয়গী অপুনবা শেনফম্বু একাউন্ততা হাপ্লকপগী নুংঙাইবা ফোংদোকপগী ভিদিও কয়াসু উরে।
মরুপশিং,
লৌউবদা অনৌবা ৱারোইশিন পুথোক্নবা অমসুং পাম্বৈ পাংথোক্নবগীদমক্তা সরকারনা লেপ্তনা হোৎনদুনা লাক্লি। ওর্গানিক ফার্মিং পুক্নিং থৌগৎপা অসিসু মসিগী থৌরাং অমনি। অসিগুম্বা লৌরোক অসিদা শেল চঙবসু হন্থৈ, মসিনা লৈহাউ অমসুং মীওইবগী হকচাংদসু কান্নবা পী অমসুং লৌরোক্কী অহেনবা মমলসু ফংই। লৌউবগী থৌওং অসি চত্থবা লৈবাক শিনবা থুংবগী লৌমী খরগা ঐহাক্কা মতম খরগী মমাংদা ৱারীসু শাখি। মখোয়গী অপাম্বা, লৌশিংগী মতাংদা খঙবদা ঐহাক্না য়াম্না পেনবা ফাওজখি। ওর্গানিক ফার্মিং অসি হৌজিক্তি, গঙ্গাগী তোর্বান অনিমক্তা অমসুং মসিগী কিলোমিতর ৫গী অকোয়বা মফমদা পাক-শন্না চত্থনবা পুক্নিং থৌগৎলি। মসিগী মরমদি লৌউবগী থৌওংশিংদা শিজিন্নবা কেমিকেলশিংবু নোংজু থাগী মতমদা গঙ্গা তুরেলদা তাশিন্দুনা তুরেলবু মোৎশিনবগী থৌওং থিংনবনি অমসুং পান্দম অসিগীদমক্তা গঙ্গা তুরেলগী তোর্বান অনিমক্কী কিলোমীতর ৫-৫গী অকোয়বদা লৈবা মফমশিংদা ওর্গানিক ফার্মিং পাংথোক্নবা অহেনবা মিৎয়েংশু চঙলি। মসিগী ওর্গানিক্কী পোত্থোকশিং অসি কৈথেলশিংদা গঙ্গা নমামীগী মিংথোল থোন্দুনা য়োনবগী থবক চত্থরি। মতৌ অসিগুম্না, ভারতকী মহৌশাগী লৌউ-শিংউগী পোত্থোকশিংসু কারবার তৌবা নুংঙাইনবগীদমক্তা পুক্নিং থৌগৎলি। মসিদা নত্তনা, সরকারনা অপিকপা অমসুং ময়াই ওইরপ্না চাউবা লৌমীশিংনা বেঙ্কতগী অহোঙবা অমসুং অরায়বা লোন ফংহন্নবসু লেপ্তনা হোৎনরি। মসিগীদমক্তা, হৌখিবা চহি অমগা মখায়দা লৌমীশিংদা কিসান ক্রেদিৎ কার্দ পীবগী অখন্নবা খোঙথাং অমসু পায়খত্তুনা লাক্লি। অদুগা, হৌজিক ফাওবগী ওইনা হায়রিবা কিসান ক্রেদিৎ কার্দ করোর ২দগী হেন্না পীথোকখ্রে। লৌমীশিংনা কার্দ অসিগী খুত্থাংদা লুপা করোর লাখ ২ হেনবগী শেনফমশিং লোন ওইনা লৌনখ্রে। মসিগী খ্বাইদগী কান্নবশিং অসি য়েন-ঙানু লোইবা, দাইরী অমসুং ঙা য়োকপগা মরী লৈনবা লৌমীশিংনা ফংবা হৌখ্রবনি। অদুগা, সরকারনসু অচৌবা ৱারেপ অমা হন্দক্তা লৌখ্রে। ঐহাক্না ঐহাক্কী লৌমী ইচিল-ইনাওশিংসু মসিগী ৱারেপ অসিদা য়াম্না নুংঙাইবা ফাওগনি থাজৈ মরমদি মসিনা মখোয়দা য়াম্না কান্নবা পীগনি। সরকারনা কোরোনাগী ইরাংবু য়েংলদুনা, কে.সি.সি. লোন শিংদোকপগী মতমসু শাংদোকখ্রে। মসিগী লোন অসি লৌখিবা লৌমীশিংনা জুন ৩০গী মনুংদা লোন শিংবা য়ারগনি। মসিগী খুদোংচাবা অসিগী মনুংদসু ৪%গী শেন্দোইগী চাংদা ফংলিবা লোন অমসুং কান্নবা ফংবশিং অদুমক লৈখিগনি অমসুং মখা তানসু চত্থখিগনি।
মরুপশিং,
ভারতনা কোরোনাগা লান্থেংনবদা খুঙ্গং, লৌমীশিংগী অচৌবা থৌদাং লৈরি। কোরোনাগী মতম অসিদা ভারতনা মালেমগী ওইনা খ্বাইদগী চাউবা চানবা চিঞ্জাক লেম্না পীবগী থবক পায়খৎলিবা অসি মখোয়গী মরমদগী ওইথোক্লিবনি। প্রধান মন্ত্রী গরীব কলয়ান য়োজনাগী খুত্থাংদগী হৌখিবা থা ৮ ফাওবা লায়রবশিংনা লেম্না চিঞ্জাক পীখি। হন্দক্কী মতাংদসু, মে অমসুং জুন থাদা লৈবাক্কী মীওই করোর ৮০ হেনবশিংদা লেম্না চিঞ্জাক পীবগী থৌরাং য়াৎপা লোইখ্রে। মসিগীদমক্তসু, কেন্দ্র সরকারনা লুপা করোর লিশিং ২৬ হেনববু লায়রবশিংগী ইমুংগী চাকখুমগী মৈ মুত্তনবা চাদিং তৌখ্রবনি। ঐহাক্না রাজ্য সরকারশিংদা লায়রবশিংদা চিঞ্জাক পীবগী থৌওংশিংদা অপনবা\অয়েৎপা অমত্তা লৈহন্দনবা হোৎননবা ইয়াথং পীখিবসু লৈখ্রে।
মরূপশিং,
চহি ১০০গী মতুংদা লাক্লিবা শাথীরবা লাইচৎ অসিনা মালেম্বু খোঙথাং খুদিংদা চাংয়েংলি। ঐখোয়গী মাঙদা শক উদবা য়েক্নবা অমা লৈ অমসুং মসিগী য়েক্নবা অসিগী মওং য়াম্মি। মসিগী য়েক্নবা অসিগী মরমদগী ঐখোয়না ঐখোয়গী নক্নবা মীওই কয়া লৈখিদ্রে। হৌখিবা নুমিৎ খরসিদা লৈবাকমচাশিংনা থেংনরিবা খুদোংচাদবশিং, মীওই কয়ানা অৱা-নুংঙাইতবা পুংফম কয়া লান্দুনা লাক্লিবশিং অসি ঐহাকসু চপ-মান্ননা ফাওরি। কোরোনাগী অনিশুবা ৱেভ অসিদা রিসোর্সকা মরী লৈনবা খুদোংচাদবা খুদিংমকপু ঐখোয়না খোঙজেল থুনা ৱারোইশিন পুরক্লি। মসিনা খ্বাইদগী অহানবা মরু ওইবনি খন্দুনা থবক তৌরি। সরকারগী বিভাগ খুদিং, এম.পি., লৈবাক্কী আর্ম্দ ফোর্স, সাইন্তিস্তশিংনা শিংনবা অসিগা থেংননবা অহিং-নুংথিল নাইদনা অমত্তা ওইনা লেপ্লিবা অসিসু অদোম্না উরম্লগনি। লৈবাক্কী তোঙান-তোঙানবা মফমশিংদা কোবিদ হোস্পিতাল কয়া খোঙজেল য়াঙনা শাগৎলি, অনৌবা তেক্নোলোজী শিজিন্নদুনা ওক্সীজেন প্লান্ত কয়া অমা শেম্লি। ঐখোয়গী আর্ম্দ ফোর্স অহুম্মক, আর্মী, এয়র ফোর্স অমসুং নেভী, অসিনা মসিগী থবক অসিদা অঙম্বা পাঙ্গল থাদুনা থবক তৌরি। ওক্সীজেন রেলনা কোরানাগী মাইয়োক্তা থেংনরিবা লান অসিগী পাঙ্গল হাপ্লি। লৈবাক্কী থাপ্ল-থাপ্লবা মফমশিংদা অখন্নবা ত্রেনশিং, ওক্সীজেন রেল, অসিনা ওক্সীজেন য়ৌহনবগী থবক চত্থরি। ওক্সীজেন তেঙ্কর পুথোক-পুশিন তৌরিবা ত্রক থৌবশিংনা লেপ্পনা নাইদনা মথৌ তৌরি। লৈবাক্কী দাক্তর, নর্স, স্তাফ অমোৎ-অকাই শেংবা মীওই, এম্ব্যুলেন্স থৌবা মীওই, লেবতা থবক তৌবা মীওই, সেম্পল লৌবা মীওিশিংনা পুন্সি কন্ননবা পুং ২৪ চুপ্না মথৌ তৌনরি। ঙসিদি, লৈবাক অসিগী মরু ওইবা হিদাক লাংথকশিং অৱাৎপা লৈতনা ফংহন্নবা খ্বাইদগী অহেনবা মিৎয়েং চঙদুনা হোৎনরি। সরকার অমসুং লৈবাক্কী ফার্মা সেক্তরনা হৌখিবা নুমিৎ খরনি অসিদা মরু ওইবা হিদাক্কী মশিং য়াম্না হেনগৎহনখ্রে। মীরমদগী হিদাক কয়াসু পুশিনলক্লি। তাঞ্জা অসিদসু, মীওই খরদি মশাগী কান্নবগীদমক্তা অসিগুম্লবা হিদাক অমসুং তঙাই ফদবা খুৎশু-খুৎলায় কয়াবু ব্লেক মার্কেত্তা য়োনবগী থৌওং কয়াসু পাংথোক্লি। ঐহাক্না অসিগুম্বা মীওইশিংগী মথক্তা অকনবা চৈরাক পীনবা রাজ্য সরকারশিংদা হায়রি। মসি মীওইবা খুন্নাইগী মাইয়োক্তা পাংথোকপা থবক্নি। ঐখোয় থৌনা হনগদবা লৈবাক নত্তে। ভারতনা থৌনাসু হল্লোই অমসুং ভারত মচা অমনা মখোয়গী মথৌনাসু কৈদৌনুংদা হল্লোই। ঐখোয়না লান্থেংনগনি অমসুং শোইদনা মায় পাক্কনি।
মরূপশিং,
ঙসিগী থৌরম অসিদা, ঐহাক্না লৈবাক্কী লৌমী খুদিং, খুঙ্গংশিংদা লৈরিবা ইচিল-ইনাও খুদিংমক্তা কোরোনাগী মতাংদা চেকশিন্না লৈনবা অমুক্কা হন্না হায়জনীংই। মসিগী শিংনবা অসি খুঙ্গংশিংদা য়াম্না থুনা শন্দোকপা হৌরক্লি। লৈবাক্কী সরকার খুদিংনা মসিগা মাইয়োক্নবা ঙম্নবা হীরম খুদিংমক পাংথোক্লি। মসিদা, খুঙ্গংগী মীওইশিংনা তসেংবা ই-পাউ খঙবা, পঞ্চায়তী রাজকা মরী লৈনবা লুপ খুদিংনা তেংবাংন্দুনা থবক তৌমিন্নবসু য়াম্না মরু ওইবা ৱাফম অমা ওইরে। অদোম্না লৈবাক অসিবু কৈদৌনুংদা থৌশাদবা তৌখিদে, হন্দক্কী মতাংদসু মদুমক পাংথোক্কনি হায়বা থাজৈ। ইশাবু, ইমুংবু কোরোনাদগী ঙাকথোক্নবগীদমক্তা খুন্নাইগী থাক্তা পাংথোকপা য়াবা মরু ওইবা থবক খুদিংমক পাংথোক্কদবনি। মতম পুম্বদা মাস্ক উপ্পা অসি য়াম্না মরু ওইবনি। চিন অমসুং নাতোনবু খুমদুনা কাংলোন চুম্না উপকদবনি। অনিশুবদা, অদোম্না মওং অমত্তগী লোক খুবা, লাইহৌ হৌবা, লোক থুংবা, ওবগুম্বা লাইওং লাকপা মতমদা কৈদৌনুংদা লাইথোক্কনু। অহানবা ওইনা, ইশাবু অতোপ্পদগী লাপথোক্তুনা লৈবীয়ু। অদুগা অথুবা মতমদা কোরোনা তেস্ত তৌথোকপীয়ু। রিপোর্ত লাক্ত্রিবা ফাওবা দাক্তরনা পীবা হিদাক খুদিংমক চাদুনা লৈবীয়ু।
মরূপশিং,
মসিদগী ঙাকথোকপগী য়াম্না চাউবা পাম্বৈ অমসু লৈ, কোরোনাগী তীকা থাদোকপা। লৈবাক্কী মীয়াম খুদিংবু তীকা কাপথোক্নবা কেন্দ্র অমসুং রাজ্য সরকারশিংনা লেপ্তনা হোৎনদুনা লাক্লি। লৈবাক শিনবা থুংবগী চাউরাকপা ভেক্সিনগী দোজ করোর ১৮ অসি হৌজিক ফাওবগী ওইনা কাপখ্রে। অদুনা, অদোমসু ইশাগী মতম লাকপদা শোইদনা কাপথোকপীয়ু। মসিগী তীকা অসিনা ঐখোয়বু কোরোনাদগী ঙাকথোক্কনি, লাইনা অসিনা শাথীনা নারকপগী ফীভম লাকহল্লোই। অদুগা, তীকা থারবা তুংদসু, মাস্ক উপ্পা, ফুৎ ৬কী অরাপ্পা থম্বগী কাংলোন্দি থাদোকপা ইয়াদে। ঐহাক্না লৌমী মরুপশিংবু অমুক্কা হন্না য়াইফ পাউজেল পীজরি।
মীয়াম্বু য়াম্না থাগৎচরি।
*****
(Release ID: 1718800)
Visitor Counter : 98
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Malayalam


text:
হকশেল অমসুং য়াইফ-য়ুম্বাল মন্ত্রালয়
ভারতনা তেস্ত তৌবদা নৌনা তাঙ্কক অমা লানখ্রে
তেস্ত তৌখিবগী অপুনবা করোর ৯ লান্দুনা রেকোর্দ অমা থমখ্রে
রাজ্য/য়ু.তি. ২০না পোজিতিবিতী রেৎশিং লৈবাক অসিগী লৈরিবা চাংচৎতগী তানা রিপোর্ত তৌরকখ্রে
Posted On:
14 OCT 2020 11:50AM by PIB Imphal
ভারতনা জনুৱারীদগী হৌনা কোবিদ-১৯গী তেস্ত তৌখিবশিংগী অপুনবা মশিংদা চাউনা হেনগৎলে হায়বা উৎখ্রে। ঙসি তেস্ত তৌখিবগী অপুনবা অসি করোর ৯ হেনখ্রে।
হৌখিবা পুং ২৪দা তেস্ত ১১,৪৫,০১৫ তৌখিবগা লোয়ননা, হৌজিক্কী ওইনা পুন্না তেস্ত তৌখিবা অসি ৯,০০,৯০,১২২ ওইরি।
লৈবাক অসিদা লেব ১৯০০ হেন্না লৈবা অমসুং কেন্দ্র অমসুং রাজ্য/য়ু.তি. সরকারশিংনা পুন্না হোৎনরিবশিং অসিগা লোয়ননা লৈবাক অসিগী তেস্ত তৌবা ঙম্বগী চাং অসি শরুক কয়া হেনগৎখ্রে। নুমিৎ খুদিংগী সেম্পল লাখ ১৫ হেন্না তৌবা য়াখ্রে।
তেস্তিং ইনফ্রাস্ত্রকচর লেপ্তনা হেনগৎলকপা অসিনা তেস্ত তৌবগী মশিং খঙহেন হেনগৎহনবদা মরু ওইবা থৌদাং অমা লৌখ্রে। লৈবাক অসিদা সরকারগী লেবোরেতরী ১১১২ অমসুং লনাই লেবোএতরী ৮২৩ য়ারবা তেস্তিং লেব ১৯৩৫কা লোয়ননা নোংমদা তৌবা ঙম্বা তেস্তকী চাং অসি চাউনা হেনগৎহনখ্রে।
লৈবাক শিনবা থুংনা মশিং য়াম্না তেস্ত তৌরকপা অসি লৈবাক অসিগী পোজিতিবিতী রেৎ হন্থহনবা ঙমখ্রে। মসিনা তাক্লি মদুদি লাইনা অসি শন্দোকপগী চাং অসি মপুং ফানা লাকশিল্লি হায়বা।
রাজ্য/য়ু.তি. ২০না পোজিতিবিতী রেৎশিং লৈবাক অসিগী লৈরিবা চাংচৎতগী তানা রিপোর্ত তৌরকখ্রে। অপুনবগী পোজিতিবিতী রেৎ অসি ৮.০৪%নি অমসুং লেপ্তনা হন্থরক্লি।
রিজন শিনবা থুংনা তেস্ত য়াম্না তৌবনা পোজিতিব কেসশিং ঙন্না খঙদোকপা, মপুং ফানা সর্বিলেন্স চত্থবা অমসুং ত্রেসিং তৌবগী খুত্থাংদা খুদক্তা ত্রেক তৌবা, অমসুং য়ুমশিং/ফেসিলিতীশিং অমদি অরুবা কেসশিং হোস্পিতালশিংদা মতম চানা অমসুং মপুং ফানা লায়েংবা ঙমহল্লি। খোঙথাংশিং অসিনা মরম ওইরগা শীবগী চাং হন্থহল্লি।
হন্দক নুমিৎ খরা অসিদা ভারতনা অনৌবা কেসশিং অসিদগী নৌনা নাবা ফগৎলকপশিংনা হেনবগী রেজিস্তর তৌরক্লি। মসিনা মরম ওইরগা এক্তিব কেসশিং তপ্না –তপ্না হন্থরক্লি অমসুং ঙসিগী ওইনা ৮,২৬,৮৭৬ ওইরি অমসুং মসিদা লৈবাক অসিগী অপুনবা পোজিতিব কেসশিংগী ১১.৪২% খক্তা ওইরি।
হৌখিবা পুং ২৪দা কোবিদ কেস ৭৪,৬৩২ নাবা ফগৎখ্রে অমসুং দিসচার্জ তৌখ্রে অমরোমদা অনৌবা কনফর্ম কেসশিং ৬৩,৫০৯ ওইরি। নাবা ফগৎলকপগী মশিং ৱাংবা অসিনা লৈবাক অসিগী নাবা ফগৎলকপগী চাংদা মখাদা তানা হেনগৎহন্দুনা ৮৭.০৫% য়ৌখ্রে।
পুন্না নাবা ফগৎলকখ্রবা কেসশিং ৬৩,০১,৯২৭ ওইরি। নাবা ফগৎখ্রবা কেসশিং অমসুং এক্তিব কেসশিংগী মরক্তা লৈরিবা খেৎনবা অসি ৫৪,৭৫,০৫১নি। নাবা ফগৎলকপগী মশিং হেনগৎলকপগা লোয়ননা খেৎনবা অসি মখা তানা হেনগৎলক্লি।
নৌনা নাবা ফগৎলকখ্রবা কেসশিং অসিগী ৭৯%দি রাজ্য/য়ু.তি. ১০দগী ওইরি মখোয় অদুদি মহারাস্ত্র, কর্নাতকা, কেরেলা, অন্ধ্র প্রদেশ, তামিল নাদু, উত্তর প্রদেশ, ৱেস্ত বেঙ্গল, ছত্তিসগর, ওরিশা অমসুং দিল্লীনি।
মহারাস্ত্রনা নোংমদা ১৫,০০০ হেন্না নাবা ফগৎলক্তুনা খ্বাইদগী য়াম্বা ওউইরি।
হৌখিবা পুং ২৪দা অনৌবা কনফর্ম কেস ৬৩,৫০৯ রেকোর্দ তৌখ্রে।
অনৌবা কেসশিংগী ৭৭%দি রাজ্য অমসুং য়ু.তি. ১০দগীনি। নৌনা রিপোর্ত তৌরকপা কেসকীমশিং খ্বাইদগী য়ামদুনা কেরেলানা মহারাস্ত্রদগী মশিং হেনখ্রে।
মকোক্তা লৈরিবা রাজ্য অহুম মদুদি কেরেলা, মহারাস্ত্র অমসুং কর্নাতকাদা কেস ৮,০০০ হেন্না রিপোর্ত তৌরকখি মতুংদা তামিল নাদু অমসুং অন্ধ্র প্রদেশ অনিদগী কেস ৪,০০০/৪,০০০ হেন্না থেংনখি।
হৌখিবা পুং ২৪দা কেস ৭৩০ শীখিবগী রিপোর্ত তৌরকখি। মসিগী মনুংদা ৮০%গী ময়াদি রাজ্য/য়ু.তি. ১০দগী ওইখি।
নৌনা শীখিবগী ২৫% হেনবদি মহারাস্ত্রদগী রিপোর্ত তৌরকখি (শীখিবা ১৮৭)।
অয়াম্বা রাজ্য/য়ু.তি. পুম্নমক কোবিদ-১৯না শোকহনখি। লায়চৎ ওইনা শন্দোকহনবা য়াবা ঐখোয়গী লৈবাক অসিদা চহি খুদিংগী থেংনবা দেঙ্গী, মেলরিয়া, সিজনেল ইনফ্লুয়েঞ্জা, লেপতোসপিরোসিস, চিকনগুনিয়া, এন্তেরিক ফিবর অসিগুম্বা লাইনাশিং অসিগী সিজনেল পেতর্ন অসিগী মতুং ইন্না খঙদোকপদা অৱাবা ওইবতা নত্তনা কোবিদ কেসশিংগা পুন্না নামিন্নরম্বা য়াই। মসিনা মরম ওইরগা কোবিদকী ক্লিনিকেল অমসুং লেবোরেতরী দাইগসিস্তা খুদোংচাদবা অমা থোকহল্লি, অমসুং ক্লিনিকেল মেনেজমেন্ত অমসুং অনাবা মীওইশিংগী ফলশিংদা খুদোংচাদবা থোকহল্লি। হকশেল অমসুং য়াইফ-য়ুম্বাল মন্ত্রালয়না অতোপ্পা সিজনেল ওইবা লায়চৎ ওইনা শন্দোক্কনবা য়াবা লাইনাশিংগা লোয়ননা কোবিদ-১৯ পুন্নবা নারকপদা য়েংশিন্নবা গাইদলাইনশিং থোকখ্রে।
মসিদা ফংবীগনি:
https://www.mohfw.gov.in/pdf/GuidelinesformanagementofcoinfectionofCOVID19withotherseasonalepidemicpronediseases.pdf
****
(Release ID: 1664337)
Visitor Counter : 90
Read this release in:
Tamil
,
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Telugu
,
Malayalam


text:
কোইলা মন্ত্রালয়
চাংদম্নবা ঙম্নবা, শেন থাদবা হেনগৎনা, শরুক য়ানবা অমসুং তেক্নোলোজিগীদমক কোয়লা অমসুং মাইনিংগী থবক হাংদোক্নবা ভারতনা ৱারেপ লৌরে : প্রধান মন্ত্রী
কোয়লাগী থবকশিংদা অওনবা পুরকপনা ভারতকী নোংপোক থংবা অমসুং ময়াই থংবা শরুক , ত্রাইবেলশিংগী মফমশিং চাউখৎপগী য়ুম্বীশিং ওইরগনি : প্রধান মন্ত্রী
কোয়লা ফংবা মফমশিংদা শেন য়াম্না থাদনবা অমসুং থবক ফংহন্নবা কোয়লাগী থবকশিংনা থাজবা পীরি : প্রালহাদ জোসি
কমর্সিএল মাইনিংগীদমক কোয়লাগী খনি নিলাম লাউবা হৌরে ; কোয়লাগী খনি ৪১ লাউরগনি
Posted On:
18 JUN 2020 5:23PM by PIB Imphal
ঙসি ভিদিও কনফরেন্সকী খুৎথাংদা প্রধান মন্ত্রী নরেন্দ্র মোদীনা কোয়লাগী ব্লোক ৪১ কমর্সিএল মাইনিংগীদমক নিলাম লাউবগী থবক হৌদোকখ্রে। মসি অত্মানির্ভর ভারত অভিয়ানগী মখাদা ভারত সরকারনা লাউথোকখিবা শরুক অমনি। কোয়লা মন্ত্রলয়না এফ.আই.আই.সিগা লোয়ননা কোয়লা খনিশিং নিলাম লাউবগী থবক হৌদোকপনি।
থৌরম অদুদা প্রধান মন্ত্রী মোদীনা হায়খি ভারতনা কোবিদ-১৯ লাইচৎ মাইথিবা পীবা ঙমগনি অমসুং মসিগী অৱাবা অসিদগী লৈবাক অসিনা খুদোংচাবা অমা লৌহৌগনি। মসিগী অৱাবা অসিনা অত্মানির্ভর ভারত হায়বদি মশা-মরোমদোম হিংজবা ঙম্নবগী পারা অমা ভারতনা তমহৌরে। মসিনা ভারতনা লৈবাক অসিগী লন-থুমশিং শেমগৎচবদগী লৈবাক অসিনা মপান লৈবাকশিংদগী পুশিল্লকপগী মখা পোন্দ্রে। মসিনা তাক্লিবদি হৌজিক ঐখোয়না মপান লৈবাকশিংদগী পুশিল্লক্লিবা অসি খ্বাইদগী চাউনা মপান্দা য়োনবা ঙম্বা লৈবাক অমা ওইরক্লগনি।
প্রধান মন্ত্রীনা হায়খি মসি ফংবা ঙম্নবা, অকক্নবা হিরম খরদা ভারত মশা-মরোমদোম লেপচবা ঙম্নবা হিরম অমা, পোৎথোক অমা, থবক অমা ৱাখলদা লৈগদবনি অমসুং অচুম্বা মওংদা থবক তৌগদবনি। ইনর্জিগী লমদা ভারত মশা-মরোমদোম লেপচবা ঙম্নবা ঙসি মরুওইবা থবক অমা পায়খৎলে। মসিগী থৌরম অসিনা কোয়লা পেকপগী থবকশিংদা অওনবা পুরকপা খক নত্তনা নহারোল কয়া থবক লাখ কয়া ফংহন্নবগী অহৌবা অমনি। ঙসি ঐখোয়না কমর্সিএল কোয়লা মাইনিংগী নিলাম লাউবা হৌদোকপা খক নত্তনা চহি কয়া থিংজিন্দুনা লাক্লবা কোয়লাগী সেক্তর মনিংতমহল্লে।
প্রধান মন্ত্রীনা হায়খি য়োৎ, বাউসাইদ অমসুং অতোপ্পা মিনরেলশিং কোয়লাগী রিজার্বশিংগী ময়া নক্না লৈবা মরম্না কোয়লা পেকপগী থবকশিংদা অওনবশিং পুরকপা অসিনা মিনিরেল সেক্তরদা অওনবশিং পুরকপগী থবক কনখৎহল্লে। কোয়লা কমর্সিএল মাইনিংগীদমক ঙসিগী নিলাম লাউবগী থবক হৌদোকপা অসি ইন্দস্ত্রিশিংগী মরী লৈনবা খুদিংমক্কী তোংজবনি । রাজ্য সরকারশিং শেল হেন্না ফংলগনি অমসুং লৈবাক অসি য়াম্লবা মীওই থবক ফংলগনি। সেক্তর খুদিংমক্তা কান্নবা ফংলগনি।
প্রধান মন্ত্রীনা হায়খি কোয়লাগী থবকশিংদা অওনবশিং পুরকপা অসিনা ভারতকী নোংপোক থংবা অমসুং ময়াই থংবা শরুক, ঐখোয়গী ত্রাইবেলশিংগী মফমশিং চাউখৎপগী য়ুম্বীশিং ওইরগনি। হায়রিবা মফমশিং অসিদা ওইহন্নিংবা চাউখৎপা অমসুং নুংঙাইবগী থাক অদু য়ৌদ্রিবা মশিং য়াম্লবা জিলাশিং লৈরি। লৈবাক অসিগী এস্পিরেসনেল দিস্ত্রিক ১৬দা য়াম্লবা কোয়লা লৈরি অদুবু মসিগী কান্নবা মফম অদুগী মীওইশিংনা ফংবা ঙমদ্রি । হায়রিবা মফমশিং অসিগী মীওইশিং থবক শুনবা থাপ্লবা সহরশিংদা চৎলি।
প্রধান মন্ত্রীনা হায়খি কমর্সিএল মাইনিংগী পায়খৎলিবা থবকশিং অসিনা মখোয়গী য়ুম ময়াদা মফম অদুগী মীওইশিং থবক ফংহন্দুনা ভারতকী নোংপোক অমসুং ময়াই থংবা শরুকশিং কান্নবা ফংলগনি। থবক য়াম্না ফংহন্নবা খুদোংচাবশিং লৈরিবা কোয়লা পেকপা অমসুং পুথোক-পুশিন তৌবগী থবকশিং অসিগীদমক মচাক-মথুমশিং শেমগৎনবা লুপা ক্রোর লিশিং ৫০ চাদিং তৌনবা সরকারনা ৱারেপ লৌরে।
কোএল অমসুং মাইন্সকী য়ুনিয়ন মিনিস্তর প্রালহাদ জোসিনা হায়খি থৌরম অসি পুৱারি ওইহৌরগনি অমসুং চহি অমদা ভারতকী দরকার ওইবা ইনর্জি চাদা ৫ হেনগৎলক্লি। লৈবাক অসিগী অপুনবা ইনর্জি ফংহনবদা কোয়লানা চাদা ৫০ ওইরি অমসুং মসি ফংহন্নবা কোয়লা মন্ত্রলয়না অচৌবা থৌদাং লৌরি। ইনর্জিগী লমদা কোএল ইন্দিয়া লিমিতেৎনা মরুওইবা থৌদাং অমা লৌরি।
কোএল অমসুং মাইন্সকী য়ুনিয়ন মিনিস্তরনা হায়খি কোয়লা ফংবা মফমশিংদা শেন য়াম্না থাদনবা অমসুং থবক ফংহন্নবা কোয়লাগী থবকশিং পায়খৎলে। হৌখিবা চহি ৬দা খনিশিংদগী পোৎথোক পুথোকপা য়াম্না হেনগৎলে। মরী লৈনবশিং শরুক য়াহন্দুনা কমর্সিএল মাইনিংগী থবক পায়খৎপনি। মাইনিংগী থবকশিংদা লনাই কম্পেনিশিং শরুক য়াহনবা মতম চপ চারবনি।
নিলাম লাউবা অসিদা কোয়লাগী খনি ৪১ শরুক য়ারি অমসুং মসিদা কুকিং কোএল মাইন ৪ য়াওরি। হায়রিবা কোয়লাগী খনিশিং অসি ছতিসগর, ঝারখান্দ, মৈধ্য প্রদেস, মহারাস্ত্রা অমসুং ওরিসাদা লৈরি। তেক্নিকেল অমসুং ফাইনান্সিএল বিদ্দিংগী লোয়ননা নিলাম লাউবা অসি তাঙ্কক অনি থোক্না পাংথোক্কনি।
কোএল মিনিস্ত্রিগী সেক্রেতরি, অনিল কুমারনা হায়খি কোয়লাগী থবক অসি হৌজিক সরকার নৎত্রগা খনগৎলবা কোরপোরেত খরগী মখাদা লৈররোই। কোয়লাগী খনিশিং কমর্সিএল মাইনিং য়াহনবা অসিনা কোয়লাগী খনিশিং অমসুং কোয়লা ললোন-ইতিক্কী থবকশিংদা থৱায় য়াওবা ওন্ত্রেপ্রেনিয়রশিং শরুক য়াবা ঙমহল্লগনি।
কোএল মিনিস্ত্রিনা হাপ্পা ওথোরিতি জে.এসকী এম নাগারাজুনা বিদ্দিংগী থবকশিং, আইনগী ওইবা ৱাফমশিং অমসুং য়ানচেশিংগী মতাংদা তার্ম অমসুং কন্দিসনশিংগী তেক্নিকেল সেসন অমা পাংথোকখি।
*****
(Release ID: 1632506)
Visitor Counter : 96


text:
প্রেসিদেন্ত বাইদেন অমসুং প্রেসিদেন্ত কিশিদা
ঐখোয়গী লুচিংবা পুম্নমক ভর্চুৱলগী ওইবা পাম্বৈগী খুত্থাংদা কনেক্ত তৌরি
এক্সেলেন্সীশিং,
ঙসিগী য়াম্না মরু ওইবা থৌরম অসিদা নখোয় পুম্নমক্কা মরী লৈনবা অসি ঐহাক য়াম্না নুংঙাইবা ফাওই। ইন্দো-পেসিফিক ইকোনোমিক ফ্রেমৱার্ক অসি রিজন অসিবু গ্লোবল ইকোনোমিক গ্রোথ ইঞ্জিন আমা ওইনা ওইহন্নবগী ঐখোয় পুল্লপকী ওইবা অনিংবা - অপাম্বা অদুগী দেক্লেরেশন্নি। ঐহাক্না প্রেসিদেন্ত বাইদেনবু মসিগী য়াম্না মরু ওইবা অনৌবা খোংথাং অসিগীদমক্তা থাগৎপা ফোংদোক্লি। ইন্দো-পেসিফিক রিজন অসি মেন্যুফেকচরিং, ইকোনোমিক এক্তিবিতী, গ্লোবল ত্রেদ অমসুং ইনভেস্তমেন্তকী সেন্তরনি। ভারতনা চহি চা কয়াদগী ইন্দি-পেসিফিককী ত্রেদ ফ্লোশিং অদুগী য়াম্না মরু ওইবা সেন্তর অমা ওইদুনা লাক্লি হায়রিবা ৱাফম অসি পুৱারীনা শাখিনি। পনবা য়াবা অমনা মালেম অসিগী খ্বাইদগী লিরবা কমর্সিয়েল পোর্ত অসি ভারতকী গুজরাত রাজ্যদা ঐহাক্কী পোক্নফম লমদম লোথলদা ওইখি। মরম অদুনা রিজন অসিগী ইকোনোমিক এলেঞ্জশিং অদুগীদমক্তা ময়ামগা মান্নবা অমসুং ক্রিয়েতিব ওইবা সোল্যুশনশিং থিবা হায়বসি য়াম্না তঙাইফদে।
এক্সলেন্সীশিং,
ভারতনা নখোয় ময়ামগা পুন্না ইনক্লুসিব অমসুং ফ্লেক্সিবল ওইবা ইন্দো-পেসিফিক ইকোনোমিক ফ্রেমৱার্ক অমা শেম্বদা পুন্না থবক তৌমিন্নগনি। তুং কোইনা চৎকদবা সপ্লাই চেনশিংগী মরু ওইবা য়ুম্বিরেল অহুম: ত্রস্ত, ত্রান্সপরেন্সী অমসুং তাইম্লিনেস হায়রিবা অসি লৈগদবনি হায়না ঐহাক্না থাজৈ। মসিগী ফ্রেমৱার্ক অসিনা মসিগী য়ুম্বিরে অহুম অসিবু হেন্না মপাঙ্গল কনখৎহল্লগনি, অমসুং ইন্দো-পেসিফিক রিজনদা চাউখৎ-থৌরাং, শান্তি অমসুং নুংঙাই-য়াইফবা পুরক্নবগীদমক্তা লম্বি শেম্লগনি হায়না ঐহাক্না থাজৈ।
নখোয়বু হন্না-হন্না থাগৎচরি।


text:
ঙাকশেল মন্ত্রালয়
ঙাকশেল মন্ত্রী শ্রী রাজনাথ সিংহনা বি.আর.ও.না রাজ্য অমসুং য়ু.তি. ৭ শিনবা থুংনা শাবা থোং ৪৪ লৈবাক্তা শিন্নখ্রে
শ্রী রাজনাথ সিংহনা অরুনাচল প্রদেশতা লৈবা নেচিফু শুরুংগী উরেপ উয়ুং তমখ্রে
Posted On:
12 OCT 2020 12:44PM by PIB Imphal
লৈবাক্কী নোংচুপ, অৱাং অমসুং অৱাং-নোংপোক থংবা ঙমখৈগা নক্ননা লৈবা মরু ওইবা মফমশিংদা লৈবা শোরোক অমসুং থোংশিং শম্নহনবগী অনৌবা য়ুগ অমা পুরকপগা মরী লৈননা ঙসি শ্রী রাজনাথ সিংহনা মতম শাংনা লৈহৌরগদবা মরু ওইবা থোং ৪৪ লৈবাক্তা শিন্নখ্রে। মহাক্না অরুনাচল প্রদেশতা লৈবা নেচিফু শুরুংগী উরেপ উয়ুংসু তমখ্রে। মসিগী থোংশিং অসি স্ত্রেতজিক ওইবা অমসুং য়াম্না মরু ওইবনি অমসুং মসিনা মনুং চঙশিনবা মফম কয়া অমা শম্নহল্লি। থোং ৪৪ অসি রাজ্য/য়ু.তি. ৭তা শন্দোক্লগা লৈবনি। লৈবাক্তা থোং শিন্নবগী থৌরম অসি নই-দিল্লীদগী ভিদিও কনফরেন্সকী খুত্থাংদা কেন্দ্র মন্ত্রী দাঃ জিতেন্দ্র সিংহ; দিফেন্স স্তাফকী চীফ জেন. বিপিন রাৱৎ; আরমী স্তাফকী চীফ জেন. এম.এম. নরাবানে অমসুং দিফেন্স সেক্রেতরী শ্রী অজয় কুমার য়াওবা থৌরম অমদা পাঙথোকখিবনি। কেন্দ্র মন্ত্রী শ্রী কিরেন রিজিজু, অরুনাচল প্রদেশ, হিমাচল প্রদেশ, পঞ্জাব, সিক্কিম অমসুং উত্তরাখন্দগী মুখ্য মন্ত্রীশিং, জম্মু অমসুং কশ্মিরগী লেফতেনেন্ত রাজ্যপালগা লোয়ননা পার্লিয়ামেন্তকী মেম্বরশিং, সিবিল/মিলিতরীগী মীওইশিংগা লোয়ননা মরী লৈনবা রাজ্য/য়ু.তি.শিংগী তোঙান তোঙানবা মফমশিংগী মীয়াম্না ভিদিও লিঙ্ক অমগী খুত্থাংদা থৌরম অদুদা শরুক য়াখি।
ঙাক-শেল মন্ত্রীনা মহাক্কী ৱারোলদা বোর্দর রোদস ওর্গনাইজেসন (বি.আর.অ.)গী দি.জি. অমসুং রেঙ্ক খুদিংগী থৌমীশিংবু মখোয়গী মাই-পাকপা থৌওং অসিগীদমক্তা থাগৎখি অমসুং অমুক্তদা থোং ৪৪বু লৈবাক্তা শিন্নবা অসি মমাংদা অমুক্তা তৌখিদ্রিবা থৌওংনি হায়খ্রে। শ্রী রাজনাথ সিংহনা হায়খিবদা কোবিদ-১৯গী লুরবা মতম অসিগী মনুংদা অমসুং পাকিস্তান অমসুং চাইনানা ঙমখৈদা চমম্নবা অমসুং অয়েৎপা থৌওং কয়া থোকহল্লবসু লৈবাক অসিনা প্রধান মন্ত্রী শ্রী নরেন্দ্র মোদীগী লুচিং মখাদা মখোয়শিং অসিবু থেংননবা খোঙফম চেৎপদা নত্তনা সেক্তর খুদিংদা চাউখৎপা পুরকপগী পুৱারী ওইরবা অহোংবা কয়া পুরক্লি হায়খি।
বি.আর.ও.না বোর্দরগী ইনফ্রাস্ত্রকচরশিং ফগৎহন্নবা পাঙথোক্লিবা থৌদাংশিং অসিবু থাগৎপা ফোঙদোক্লদুনা শ্রী রাজনাথ সিংহনা হায়খিবদা মসিগী থোংশিং অসিনা নোংচুপ, অৱাং অমসুং অৱাং-নোংপোক থংবা সেক্তরগী মনুং হঞ্জীন্না লৈবা মফমশিংবু হেন্না নীংথিজনা শম্নহন্দুনা মফমশিগী মীয়ামগী অপাম্বশিংবু মনিং থুংহল্লে হায়খি।
ঙাক-শেল মন্ত্রীনা থোং অমসুং শোরোকশিং অসিনা লৈবাক অমগী লাইফলাইন ওইরিবনি অমসুং মনুং হঞ্জীনবা মফমশিংগী সোসিও-ইকোনোমিক্কী ফিভমশিং চাউখৎহনবদা মরু ওইবা থৌদাং লৌরি হায়খি। ঙমখৈগী মফমশিং চাউখৎহনবা হায়দুনা কেন্দ্র সরকারনা খোঙফম চেৎনা লেপ্লিবা অসিবু নৌহৌননা নীংশিংলদুনা মহাক্না হায়খিবদা প্রোজেক্ত খুদিংগী হৌজিক্কী ওইরিবা ফিভম অসি চাং নাইনা য়েংশিল্লি অমসুং মতম চানা লোইশিনবা ঙম্নবা মতিক চাবা শেনফমশিংসু পীরি হায়খি।
মহাক্না হায়খিবদা বি.আর.ও.দা ইং ২০০৮-২০১৬দা লুপা করোর ৩৩০০ দগী ৪৬০০ ফাওবগী অহোংবা লৈবা চহিগী ওইনা কাইথোক্লিবা শেনফম অসি ইং ২০২০-২১দা মশক থোক্না হেনগত্তুনা লুপা করোর ১১,০০০ য়ৌখ্রবনি হায়খি। কোবিদ-১৯ লৈজরবসু মসিগী শেনফম অসিদা হন্থবগী ৱাফমদি লৈতে।
ঙাক-শেল মন্ত্রীনা বি.আর.ও.গী ইঞ্জিন্যার অমসুং থৌমীশিংদা সরকারনা অৱাংবা মফমদা শেৎ-চানবা ফিরোলসু য়েন্থোকখ্রে হায়না লাওথোকখি।
শ্রী রাজনাথ সিংহনা অরুনাচল প্রদেশকী তৱাং চৎপগী লম্বীদা লৈবা স্ত্রেতজিক অমসুং মরু ওইবা নেচিফু শুরুংগী উরেপ উয়ুংসু তমখ্রে। মসিগী মীতর ৪৫০ শাংবা, লেন অনি ওইবা শুরুং অসিনা অইং-অশাগী ফিভম খুদিংদা নেচিফু পাসকী মফমশিং শম্নহনগনি অমসুং খুদোংথীবা য়াম্না থোক্কনবা মফম অসিদা তেক্ত-কায়দবা অমসুং শাফবা লম্বী অমা পীগনি।
থৌরম অদুদা শরুক য়ারিবা মরু-ওইবা মীওইশিংদা ৱা ঙাংবদা লেফতেনেন্ত জেন. হরপাল সিংহ, দি.জি. বি.আর.ও.না হায়খিবদা মীতর ৩০দগীনা মীতর ৪৮৪ ফাওবা শাংবা তোঙানবা ময়ুংগী থোং ৪৪ অসি জম্মু অমসুং কশ্মির (১০), লদাখ (৮), হিমাচল প্রদেশ (২), পঞ্জাব (৪), উত্তরাখন্দ (৮), অরুনাচল প্রদেশ (৮) অমসুং সিক্কিম (৪)দা লৈবনি হায়খি। মখোয়শিং অসি স্ত্রেতজীগী হীরমদা য়াম্না মরু ওইবা ঙাক্তনি অমসুং মসিনা ঙমখৈগী মফমশিংদা সিবিল অমসুং মিলিতরী ত্রাফিক ময়াম অমা চত্থোক-চৎশিন তৌহনবা ঙম্নবা মওংদা শেম-শাবনি। প্রধান মন্ত্রী শ্রী নরেন্দ্র মোদীগী মীৎয়েং অসিগী মরী লৈননা মসিগী থোংশিং অসিনা মনুং হঞ্জিনবা মফমশিং অসিগী শেন্মিৎলোনগী মপুং ওইবা শাহৌ লৌবা ঙমহনবদা তেংবাংগনি অমসুং মসিনা স্ত্রেতজীগী ওইনা য়াম্না মরু ওইবা সেক্তরশিংদা আর্ম্দ ফোর্সশিং মীওইশিং অথুবা খোঙজেলদা য়ৌহনবদসু তেংবাংগনি।
মহাক্না হায়খিবদা শোরোক শেম্বগী থবক পাঙথোকপগী মথক্তা বি.আর.ও.না থোং শাবগী হীরমদসু অহেনবা মীৎয়েং চংদুনা মমাং চহিদা মরু ওইবা থোং ২৮ শাবা লোইশিনখি অমসুং হন্দক্কী চহিসিদা মরু ওইবা থোং ১০২ শাবা লোইশিন্নবা হোৎনরি। মসিগী মনুংদগী থোং ৫৪দি শাবা লোইরবনি। আর্ম্দ ফোর্স অমসুং মনুং-হঞ্জিন্না লৈবা মীওইশিংগী খুদক্কী ওইবা তঙাই ফদবশিং থেংনবা ঙম্নবা হায়দুনা বি.আর.ও.না বেলী থোং ৬০ হেন্নসু শাখ্রে।
হৌজিক চৎলিবা কোবিদ-১৯গী লায়চৎকী মনুংগী ওইবা অথিংবা কয়া লৈরবসু বি.আর.ও.না মরু ওইবা থোং অমসুং লম্বী-শোরোক শাবা, অতল শুরুং, রোহতাং সেলা শুরুংনচিংবা অমসুং স্ত্রেতজিক ওইবা চীঙজাউগী পাসশিং হাংদোক্নবা উন কোৎপগী থৌওং কয়া লেপ্তনা চত্থরি।
চহি ৬০গী মনুংদা অমুক্তা তাখিদ্রিবা মওংদা উন তাখিবগী থৌওং কয়া থোক্লবসু স্ত্রেতজিক ওইনা মরু ওইবা পাস অমসুং শোরোকশিং অসি চহিগী ওইনা চত্থোক-চৎশিন তৌবা য়াবগী মতমগী চাংচত্তগী থা অমামুক্কী মমাংদগী হান্না হাংদোকপা ঙমহনখি। মসিনা ঙমখৈগী মীয়ামদা য়াম্না নুংঙাইহনখি অমসুং লান্মীশিং অমসুং পোত্থোক-পুথোক নীংথিজনা চত্থোক-চৎশিন তৌবসু য়াহনখি।
*****
(Release ID: 1663705)
Visitor Counter : 111


text:
হকশেল অমসুং য়াইফ-য়ুম্বাল মন্ত্রালয়
রাজ্যশিং/য়ু.তি.শিংদা ফংলিবা কোবিদ-১৯ ভেক্সিনগী অপদেৎ
রাজ্যশিং/য়ু.তি.শিংদা ভেক্সিন দোজ কোতি ৮৭.২৫ হেন্না ফংহনখ্রে
হৌজিক ফাওবদা রাজ্যশিং/য়ু.তি.শিংদা শিজিন্নদ্রিবা ভেক্সিন দোজ কোতি ৫ হেন্না শিজিন্ননবা লৈরি
Posted On:
01 OCT 2021 10:08AM by PIB Imphal
লৈবাক শিনবা থুংনা কোবিদ-১৯ ভেক্সিনেসনগী স্কোপ অসি চাওথোকহন্নবা অমসুং কাপ্পগী খোঙজেল অসি য়াংখৎহন্নবা কেন্দ্র সরকার অসিনা লেপ্প-লৈতনা হোৎনরি৷ কোবিদ-১৯ ভেক্সিনেসন য়ুনিভর্সেলাইজেসন তৌবগী অনৌবা ফেজ অদু ২০২১গী জুন ২১দগী হৌখি৷ রাজ্যশিং অমসুং য়ু.তি.শিংনা নিংথিনা প্লানিং তৌবা য়ানবগীদমক মখোয়দা লৈহৌরিবা ভেক্সিনগী চাং অদু মাংজৌননা য়েংশিনবিবা, ভেক্সিনশিং হেন্না-হেন্না ফংহনবা অমসুং ভেক্সিন সপ্লাই চেন কাইহন্দনা থমদুনা ভেক্সিনেসন দ্রাইব হেন্না-হেন্না পাংথোকখ্রে৷
নেসনৱাইদ ভেক্সিনেসন দ্রাইবকী শরুক অমা ওইনা, ভারত সরকারনা রাজ্যশিং অমসুং য়ু.তি.শিংদা কোবিদ ভেক্সিনশিং লেম্না ফংহন্দুনা মখোয়দা মতেং পাংদুনা লাক্লি৷ কোবিদ১৯ ভেক্সিনেসন দ্রাইব য়ুনিভর্সেলাইজেসন তৌবগী অনৌবা ফেজ অসিদা, লৈবাক অসিদা লৈরিবা ভেক্সিন মেনুফেকচররশিংনা পুথোক্লিবা ভেক্সিনগী ৭৫%দি কেন্দ্র সরকারনা লৌশিল্লগনি অমসুং লেম্না রাজ্যশিং অমসুং য়ু.তি.শিংদা য়েন্থোক্লগনি৷
হৌজিক ফাওবদা ভারত সরকার (লেম্না)অমসুং দাইরেক্ত স্তেত প্রোক্যোর্মেন্ত কেতিগোরীগী খুৎথাংদা রাজ্যশিং/য়ু.তি.শিংদা ভেক্সিন দোজ কোতি ৮৭.২৫ হেন্না (৮৭,২৫,৫৮,৯৮৫)ফংহনখ্রে৷
হৌজিক ফাওবগী ওইনা রাজ্যশিং/যু.তি.শিংদা শিজিন্নদ্রিবা ভেক্সিন দোজ কোতি ৫ হেন্না (৫,০০,৪৭,৬৫০)লৈরি৷
******
(Release ID: 1759878)
Visitor Counter : 107


text:
PIB Headquarters
কোবিদ-১৯দা পি.আই.বি.গী বুল্লেতিন
Posted On:
17 JAN 2022 6:25PM by PIB Imphal
- লৈবাক পুম্বগী ওইনা চত্থরিবা ভেক্সিনেসন দ্রাইবকী মখাদা হৌজিক ফাওবদা ভেক্সিন দোজ করোর ১৫৭.২০ কাপথোকখ্রে
- ভারতকী এক্তিব কেসলোদ হৌজিক ১৬,৫৬,৩৪১দা লৈরি
- এক্তিব কেস ৪.৪৩%দা লৈরি
- হৌজিক ওইরিবা ফগৎলকপগী চাং ৯৪.২৭%দা লৈরি
- হৌখিবা পুং ২৪দা ১,৫১,৭৪০ ফগৎলক্তুনা ফগৎলকখিবশিংগী অপুনবা মশিং অদু ৩,৫২,৩৭,৪৬১দা হেনগৎলকখ্রে
- হৌখিবা পুং ২৪দা অনৌবা কেস ২,৫৮,০৮৯ থেংনখি
- হৌজিক ফাওবদা পুন্না ওমিক্রোন কেস ৮,২০৯ থেংনখি; ঙরাংদগী ৬.০২% গী চাংদা হেনগৎলকখি
- নোংমগী ওইবা পোজিতিবিতী রেত (১৯.৬৫%নি
- চয়োলগী পোজিতিবিতী রেত (১৪.৪১%নি
- হৌজিক ফাওবদা পুন্না তেস্ত করোর ৭০.৩৭ তৌখ্রে; হৌখিবা পুং ২৪ অসিদা পুন্না তেস্ত ১৩,১৩,৪৪৪ তৌখ্রে
#Unite2FightCorona #IndiaFightsCorona
প্রেস ইনফোর্মেসন ব্যুরো
ইনফোর্মেসন অমসুং ব্রোদকাস্তিং মন্ত্রালয়
ভারত সরকার
*****
রাজ্যশিংগী ওইনা ওমিক্রোন ভেরিএন্তকী লৈরিবা ফিভম
https://www.pib.gov.in/PressReleasePage.aspx?PRID=1790402
ভারতকী অপুনবা কোবিদ-১৯ ভেক্সিনেসন কভরেজ করোর ১৫৭.২০ হেনখ্রে
হৌখিবা পুং ২৪দা ভেক্সিন দোজ লাখ ৩৯ হেন্না কাপথোকখ্রে
নাবা ফগৎলকপগী চাং অসি হৌজিক ৯৪.২৭% ওইরি
হৌখিবা পুং ২৪দা অনৌবা কেস ২,৫৮,০৮৯ রিপোর্ত তৌরকখি
হৌজিক ফাওবদা ওমিক্রোন কেস পুন্না ৮,২০৯ থেংনখ্রে; ঙরাংদগী ৬.০২% হেগৎলক্লি
ভারতকী এক্তিব কেসলোদ হৌজিক ১৬,৫৬,৩৪১দা লৈরি
চয়োলগী ওইবা পোজিতিবিতী রেত অসি হৌজিক্কী ওইনা ১৪.৪১%দা লৈরি
হৌখিবা পুং ২৪দা ভেক্সিন দোজ লাখ ৩৯ (৩৯,৪৬,৩৪৮) হেন্না কাপখিবগা লোইননা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ১৫৭.২০ (১,৫৭,২০,৪১,৮২৫) হেনখ্রে।
মসি সেসন ১,৬৮,৭৫,২১৭গী খুত্থাংদা ফংবা ঙমখি। ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা অনাবা মীওই ১,৫১,৭৪০ নাবা ফগৎখ্রে অমদি নাবা ফগৎলবশিংগী অপুনবা মশিং অসি হৌজিক (লাইচৎ হেক হৌরকপদগী) ৩,৫২,৩৭,৪৬১দা লৈরি।
মসিনা মরম ওইরগা ভারতকী ফগৎলকপগী চাং অসি ৯৪.২৭% দা লৈরি।
হৌখিবা পুং ২৪দা অনৌবা কেস ২,৫৮,০৮৯রিপোর্ত তৌরকখি।
হৌজিক্কী ওইনা ভারতকী এক্তিব কেসলোদ ১৬,৫৬,৩৪১ ওইরি। এক্তিব কেস মশিং অসি লৈবাকসিগী অপুনবা পোজিতিব কেস মশিংগী ৪.৪৩% ওইরি।
লৈবাক শিনবা থুংনা তেস্তিং কেপাসিতী মখা তানা হেনগৎহল্লি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১৩,১৩,৪৪৪ তৌখি। হৌজিক ফাওবদা ভারতনা পুন্না তেস্ত মশিং করোর ৭০.৩৭ (৭০,৩৭,৬২,২৮২) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১৪.৪১%দা লৈরি অমদি নোংমগী ওইবা পোজিতিবিতী রেত অসি ১৯.৬৫%দা লৈরি।
https://www.pib.gov.in/PressReleasePage.aspx?PRID=1790406
রাজ্যশিং/য়ু.তি.শিংদা লৈরিবা কোবিদ-১৯ ভেক্সিন অপদেৎ
রাজ্যশিং/য়ু.তি.শিংদা ভোক্সিন দোজ করোর ১৫৮.১২ হেন্না ফংহনখ্রে
রাজ্যশিং/য়ু.তি.শিংদা লেমহৌবা অমদি শীজিন্নদ্রিবা ভেক্সিন দোজ করোর ১৩.৭৯ হেন্না লৈরি
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী খোঙজেল য়াঙখৎহনবা অমদি মীৎয়েং পাকথোক চাউথোকহন্নবা ফিরেপ লৌরি। মীপুম খুদিংদা ভেক্সিন ফংহনবগী অনৌবা তাঙ্কক অসি ২০২১গী জনুৱারী ১৬তগী হৌখিবনি। কোবিদ-১৯ ভেক্সিনেসনগী য়ুনিভর্সলাইজেসনগী অনৌবা ফেজ অসি ২০২১গী জুন ২১দগী হৌখ্রে। স্তেত অমসুং য়ু.তি.শিংদা মখোয় মশানা হেন্না ফবা মওংদা থৌরাং তৌজনবা অমদি ভেক্সিন সপ্লাই চেন স্ত্রীমলাইন তৌনবা ভেক্সিন হেন্না ফংহন্দুনা অমদি ভেক্সিন লৈবা লৈতবগী ফীভম মাঙজৌননবা উহন্দুনা ভেক্সিনেসন দ্রাইব অসি হেনগৎহল্লে।
লৈবাক পুমবগী ওইবা ভেক্সিনেসন দ্রাইব অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না পীদুনা ঙাক্লৌ পীরি। মীপুম খুদিং কোবিদ-১৯ ভেক্সিন ফংহনবগী অনৌবা তাঙ্ককসিদা কেন্দ্র লৈঙাক্না লৈবাকসিদা লৈরিবা ভেক্সিন পুথোক্লিবা কম্পেনীশিংনা পুথোকপা ভেক্সিনগী ৭৫% লৈদুনা স্তেত অমসুং য়ু.তি.শিংদা (লেম্না) পীগনি ।
ভারত সরকারগী লৈঙাক্কী (মমল লৌদবা চেনেল) অমদি দাইরেক্ত স্তেত প্রোক্যুরমেন্ত কাঙলুপকী থোংদা হৌজিক ফাওবদা রাজ্যশিং/য়ু.তি.শিংদা ভেক্সিন দোজ করোর ১৫৮.১২ (১,৫৮,১২,৭৩,০৩৫) হেন্না ফংহনখ্রে।
রাজ্যশিং/য়ু.তি.শিংদা কাপ্ননবা লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ১৩.৭৯ (১৩,৭৯,৬২,১৮১) হেন্না লৈরি।
https://www.pib.gov.in/PressReleasePage.aspx?PRID=1789813
ত্বীৎ লিঙ্কশিং:-
******
(Release ID: 1790577)
Visitor Counter : 92